
(Cuvânt înainte 


Rareori mi se întâmplă să citesc ceva care să mă facă 
să râd în hohote. În timp ce am citit însă romanul Sara, 
Esther m-a strigat adeseori din biroul ei ca să mă întrebe 
de ce râd. l-am răspuns de fiecare dată că mă captivează 
umorul vechiului meu prieten Solomon și cel al noului si 
genialului prieten al Sarei, Seth. 

Sara si Seth, bunii prieteni neinaripati ai lui Solomon 
este o carte care te poate conduce către profunzimile 
înţelegerii și ale bunăstării, într-o călătorie emoţionantă 
şi amuzantă care te va încânta cu siguranță. 

Distracţia de care te vei bucura alături de Sara si de 
Seth, în timp ce vei descoperi formula practică a împlinirii 
menirii tale în viata, va fi o experiență pe care o vei putea 
împărtăși cu toți cei pe care îi iubeşti. Oricât de bine te-ai 
simţi acum, te asigur că te vei simţi si mai bine după ce 
vei citi ultima carte din seria Sara. Iti garantăm anticipat 
ca această carte te va ajuta să faci un pas uriaș înainte de-a 
lungul călătoriei devenirii tale, amuzându-te deopotrivă. 

Din inimă, 
— Jerry si Esther 


CAPITOLUL | 


În căutarea fericirii 


S eth, ti-a luat casa foc!” 

„Da, da”, răspunse Seth blazat, anticipand o 
altă tentativă de a fi luat peste picior. Călătoria până acasă 
cu autobuzul școlii nu avea mai mult de 8 km, dar i se 
părea că are sute de km. Glumele de acest fel începeau 
întotdeauna când se urca în autobuz și nu încetau decât 
când se dădea jos din el. 

Povestea a început chiar din prima lui zi de școală. 
Seth a venit la această școală în luna martie, când familia 
lui s-a mutat în fosta casă a familiei Johnson de pe colină. 
Înainte de mutarea lor, casa a stat goală o vreme. Chiar 
şi după mutarea lor, care s-a produs de câteva luni, casa 
a continuat să arate de parcă nu ar fi locuit nimeni în ea. 
Fereastra din bucătărie era acoperită cu aceleași perdele 
zdrentuite, fiind de altfel singura care avea perdele. 
Parchetul din lemn al camerelor era uzat și mâncat de 
vreme, iar pereții casei erau patati și aveau crăpături 
neacoperite sau găuri lăsate de cuie; pe scurt, existau toate 

semnele că acea casă fusese locuită de mai multe generaţii 
de chiriași pe termen scurt. 

Oricum, familiei sale nu părea să îi pese de felul în 
care arăta casa. Nu se ocupaseră nici de reparația fostei lor 
case, nici de cea dinainte. Părinţii lui erau interesaţi mai 
degrabă de teren decât de casă. Își doreau cât mai mult 
pământ pentru grădină si pentru a creşte vaci de lapte si 
capre. Pământul trebuia lucrat și îngrijit toată ziua, chiar 
dacă nu producea mai mult decât cele de strictă necesitate 
pentru supraviețuirea familiei. 

Seth nu s-a ridicat. A continuat să se sprijine de 
spătarul scaunului, cu fata acoperită de un pulover și 
pretinzând că doarme. 

Nu mai tresărea demult atunci când Patrick îl ame- 
ninta cu șarpele lui din cauciuc. La urma urmelor, de câte 
ori poţi să intri în panică atunci când ti se joacă aceeași 
farsă? În primele două zile, bietul Seth a fost nevoit să 
se aşeze pe un obiect ud sau ascuţit, dar ulterior nu a 
mai căzut nici în această capcană. A căpătat experiență 
si a învăţat să se uite unde se așează sau pe ce calcă. O 
singură dată i s-a mai întâmplat să cadă atunci când s-a 
lăsat cu toată greutatea pe spătarul scaunului, obișnuit 
fiind ca acesta să îl susțină. A căzut atunci pe genunchii 
fetelor din spate, care s-au supărat. Şi-a dat astfel seama că 
malitiosii lui colegi au muncit toată dimineaţa pentru a 
deșuruba spătarul scaunului, așteptând apoi cu nerăbdare 
să vadă cum reacționează după ce va cădea, pe drumul de 
întoarcere acasă. 

De la păienjeni falși la unii adevăraţi, de la pungi cu 
apă lăsate pe scaun și până la pete de miere, sărmanul Seth 


10 


a trecut prin toate, descoperind întregul arsenal al farselor 
puse la cale de năstrușnicii lui colegi de școală. Desi nu 
foarte plăcute, aceste călătorii cu autobuzul școlar nu îi 
mai produceau de mult lui Seth emoţii prea mari. 

— Nu, Seth, pe bune! Ţi-a lua casa foc! Priveste! 

Seth continuă să stea pe scaun, cu ochii închiși, 
zâmbind și fiind convins că de data aceasta nimeni nu va 
mai reuși să îl păcălească. Şi totuşi, simțea o emoție noua 
în vocea lor. Se părea că isi doreau cu adevărat să îl tragă 
pe sfoară și de data aceasta, dar el nu mai intenţiona să se 
lase amăgit. Poate că așa aveau să se potolească. Poate că 
tatăl său avea dreptate atunci când îi spunea că timpul le 
va aranja pe toate. 

— Seth! s-a auzit vocea șoferului de autobuz. Seth, 
scoală-te! CHIAR ţi-a luat casa foc! 

Inima lui Seth se opri în loc. De data aceasta nu mai 
ezită. Se ridică imediat de pe scaun și se uită pe geam. 
Casa lui ardea, cuprinsă de flăcări. 

Şoferul a oprit pe marginea drumului şi i-a deschis 
ușa. Seth continuă să stea însă încremenit, privind pe 
fereastră fumul care se ridica până la cer. Era atât de gros 
încât nu-și putea da seama ce daune produsese focul, nici 
dacă exista vreo agitaţie în jurul casei. Nu se vedea nicio 
mașină a pompierilor, si nici vecini veniți să dea o mână 
de ajutor. Totul părea ca de obicei. Vacile continuau să 
pască liniștite, bătrâna lor capră era legată de un copac, 
iar puii scurmau prin curte, în imediata apropiere a casei 
care ardea. | 

Trixie, cea mai bătrână şi cea mai prietenoasă 
catea din cei trei câini ai familiei, a alergat și i-a ieșit în 

întâmpinare, lătrând vesel. I-a lins degetele, după care i-a 
mirosit buzunarele, sperând că i-a adus ceva bun. Dar 
Seth nici nu a bagat-o în seamă. A continuat să privească 
uluit casa care ardea. 

Şoferul autobuzului i-a strigat lui Seth că avea să 
cheme ajutoare la prima oprire, iar Seth i-a făcut cu mâna, 
în semn că l-a auzit, dar fără prea multă vlagă. Ce rost 
mai aveau ajutoarele? Când vântul și-a schimbat direcţia, 
iar fumul s-a mai degajat, a devenit evident că focul 
distrusese totul. Casa arsese până la temelie. Singurul lucru 
care mai rămăsese în picioare era o coloană de cărămizi 
care făcuse cândva legătura dintre șemineu și coșul de 
pe acoperiş. Seth putea auzi încă pocnetele produse de 
lemnul carbonizat, care continua să ardă mocnit, precum 
şi exploziile ocazionale ale unor cutii de conserve. 

Se simţea ciudat în timp ce privea rămășițele fostei 
sale case. Nu era trist si nu trăia emoția pierderii pe care o 
simt de regulă oamenii în astfel de situaţii, ci doar un gol 
interior. Adevărul era că nu prea avusese cine ştie ce lucruri, 
aşa că nu avea ce să regrete cu adevărat. Nu se temea nici 
de faptul că vreunul din părinţii săi ar fi putut fi în casă, 
întrucât ştia că în fiecare marti și miercuri aceştia se duceau 
la piaţă ca să isi vândă legumele. Cat despre Samuel, fratele 
său mai mic, acesta fusese cu el în autobuz și coborâse ceva 
mai devreme pentru a lucra în grădina doamnei Whitaker. 
Familia sa nu avusese niciodată posesiuni valoroase, așa că 
nu prea avea ce să regrete. Ce-i drept, avea în casă o carte 
luată de la biblioteca si pe care nu apucase să o returneze, 
iar Seth a simţit o uşoară vinovăţie la gândul că nu o va mai 
putea înapoia vreodată. 


12 


De fapt, desi nu-și dădea încă seama de acest lucru in 
acest moment traumatic, singurul lucru care îl întrista cu 
adevărat pe Seth era faptul că nu avusese nimic Ze pierdut. 
Această experiență de ghinion extrem nu reprezenta deloc 
un incident izolat în istoria familiei Morris. De cele mai 
multe ori, lucrurile se terminau prost în viața lor, mai 
devreme sau mai târziu, 

Seth se așeză pe un ciot de copac, cu spatele la 
soarele de după-amiază. Umbra prelungă a siluetei sale 
se întindea până la locul în care fusese cândva casa lui. 
Băiatul se întrebă de ce durează atât de mult până la 
venirea ajutorului promis de șoferul autobuzului. Şi-ar fi 
dorit ca părinţii săi să se întoarcă acasă. 

În timp ce stătea acolo, simțindu-se trist și singur, 
începu să-și aducă aminte de întregul sir de ghinioane pe 
care le-a avut familia lui. În scurta lui viata, s-a mutat in 
cel putin 25 de case, cele mai multe ferme micute, lipsite 
de confortul modern. Majoritatea nu aveau nici măcar 
instalaţii sanitare, iar unele erau lipsite de electricitate. 
Familia lui se muta de la o fermă la alta, cultivând legume 
şi hrănindu-se cu acestea sau cu animalele pe care le puteau 
tăia. Câr despre celelalte lucruri necesare, le putea cumpăra 
numai dacă vindea surplusul de produse agricole prin 
piețele din orașele din apropiere. Desi încă tineri, părinții 
lui păreau bătrâni, iar Seth nu își putea aduce aminte de 
vreun moment în care aceştia să fi arătat fericiți. 

El si fratele său mai mic, Samuel, intrau întotdeauna 
în “necazuri, dintr-un motiv sau altul. Seth se întreba 
adeseori dacă nu cumva principalul motiv pentru care erau 
pedepsiţi era acela că el şi fratele lui doreau să fie fericiți 

într-o lume pe care părinții lor o considerau nefericită. 
Era ca si cum părinţii lor ar fi fost ferm hotărâți să îi 
pregătească în vederea viitorului nefericit care avea să vină 
implacabil peste ei, convinşi că cu cât se vor obişnui mai 
repede cu insatisfactia morbidă produsă de viata, cu atât 
mai ușor le va fi mai târziu. Părinţii lor nu încurajau visele, 
nu tolerau distractiile şi nu le permiteau nicio frivolitate. 

Când si când, circumstanţele erau însă de asa natura 
că băieții mai făceau cate o poznă, la fel ca toți copiii 
de vârsta lor, caz în care părinţii lor îi priveau cu o 
dezaprobare profundă întipărită pe chip. 

În timp ce cenușa continua să mocnească, Seth se 
uită în gol la fumul care se ridica, amintindu-și de ultima 
fermă la care locuise. Probabil că a fost cel mai urât loc în 
care a locuit vreodată. Casa era de fapt un fel de hambar 
lipsit de ferestre şi cu o singură ușă foarte mare. Podeaua 
era din lemn, era construită direct pe pământ și avea 
crăpături atât de mari încât sobolanilor nu le era deloc 
greu să iasă din ele și să cotrobăiască prin întreaga casă, 
lucru pe care îl făceau frecvent. După câteva tentative 
firave de a astupa găurile, familia lui s-a obişnuit cu 
sobolanii, care au devenit parte integrantă din viata lor. 

Dat fiind că hambarul era singura construcţie 
ridicată pe proprietate, toate lucrurile de valoare erau 
păstrate în interiorul lui. Chiar și sacii cu mâncare pentru 
animale erau depozitati de-a lungul peretelui de lângă 
uşa cea mare. Într-o zi, când nimeni nu era acasă, catârul 
familiei a doborât literalmente usa la pământ si a devorat 
fericit făina, zahărul şi ovăzul. A reușit să producă nişte 
daune atât de mari încât nimeni nu a mai reușit să repare 

cum trebuie ușa de la intrare, care a continuat să atârne 
într-o poziţie periculoasă. De aceea, familia lui s-a mutat 
într-un cort până la repararea hambarului. 

Seth isi mai amintea şi acum cât de fericit s-a simţit 
atunci când a fost nevoit să părăsească vechiul hambar 
urât mirositor şi cât de mult și-a dorit ca acesta să fie 
distrus cu totul. În timpul nopții, în timp ce ceilalți 
membri ai familiei sale dormeau, el şi-a pus o dorinţă: ca 
hambarul să ia foc, fără ca cineva să ştie de ce, și să ardă 
până la temelie. 

Doamne, ce se întâmplă cu noi? De ce ne ard toate casele? 
se întrebă Seth, continuând să stea pe ciotul lui si să privească 
fumul din casă. Vântul isi schimbă din nou direcția, iar 
fumul îl învălui pe Seth, făcându-i ochii să lacrimeze. Băiatul 
se mută, ieșind din raza de acţiune a fumului, și se așeză pe 
un bustean de lângă partea laterală a casei, continuând să isi 
amintească de nefericitul lui trecut. 

Cortul în care s-a instalat familia lui nu s-a dovedit a 
fi o alegere prea fericită, întrucât lui Judy, catârul familiei, 
îi era infinit mai uşor să intre în el în căutare de ovăz. In 
decurs de două săptămâni, animalul a doborât cortul la 
pământ de cinci ori, iar părinţii lui Seth au fost nevoiţi să 
caute o nouă alternativă. Judy era prea importantă pentru 
fermă, întrucât ea era cea care trăgea plugul cu care arau 
şi căruța cu care se deplasau. De aceea, mama lui Seth 
nu a impuscat-o, desi a ameninţat de multe ori că va face 
acest lucru. 

Asa se face că Seth și familia lui s-au mutat într-o 
peșteră pe care băiatul o descoperise în urmă cu câteva 
luni, împreună cu fratele său. Cei doi se ascundeau 

adeseori în ea ca să scape de nesfarsitele sarcini și atribuții 
pe care le primeau de la părinţii lor, a căror imaginaţie era 
nelimitată în această direcţie. Nu exista niciodată vreun 
moment in care membrii familiei lui Seth să stea liniștiți 
și să se relaxeze, adică să fie pur si simplu, întrucât astfel 
de momente erau considerate neproductive, o risipă la fel 
de mare ca şi irosirea banilor, făinii sau săpunului. Chiar 
şi apa era rationalizata cu grijă, fiind ţinută într-un butoi 
uriaș de lângă casă. Pe scurt, risipa nu era permisă sub 
nicio formă în familia lui Seth, iar timpul reprezenta un 
activ valoros. De aceea, nu trebuia irosit. 

Într-o după-amiază, pe când o căutau pe Judy, 
care lipsea ca de obicei, cei doi băieți au descoperit însă 
peştera. Era situată la marginea proprietăţii, nu foarte 
departe de câmpul pe care cultivau orz, dar nu putea fi 
văzută direct de pe câmp. Nu o puteai găsi decât dacă 
ştiai de existenţa ei, întrucât era acoperită cu buruieni 
inalte. Seth si Samuel au păstrat secretul referitor la 
peşteră, făcând chiar un legământ că aceasta va rămâne 
întotdeauna micul lor paradis special, indiferent ce s-ar fi 
întâmplat. Băieţii discutau adeseori, felicitându-se pentru 
norocul care dăduse peste ei atunci când au descoperit 
un loc atât de minunat în apropiere, în care se puteau 
ascunde. Deși nu aveau decât foarte rar timp să meargă în 
peşteră, si aproape niciodată împreună, ei știau că aceasta 
există, iar acest lucru îi reconforta. 

— Băieți, ati văzut cumva vreo peșteră pe această 
proprietate? i-a întrebat tatăl lor. 

Seth s-a uitat imediat în pământ, tinandu-si respirația 
şi sperând că Samuel nu va dezvălui pretiosul lor secret. 

A ridicat de jos un cui ruginit şi a început să se joace cu 
el, considerând că îi este imposibil să facă această sarcină 
importantă şi să se concentreze în același timp la cuvintele 
tatălui său. 

Samuel a rămas tăcut. El s-a uitat la Seth, iar acesta 
a încercat să isi păstreze cumpatul. 

— Ed Smith spune că există o peşteră veche la baza 
dealului, ascunsă printre buruieni, a continuat tatăl. Mai 
spune că este destul de mare și că ne-ar putea adăposti pe 
toți fara probleme. Ei, băieți, ati văzut-o? 

Seth și-a propus sa nege faptul că ştiau despre peșteră, 
ştiind că ar intra în necaz dacă ar fi recunoscut secretul pe 
care l-au păstrat atâta vreme, întrucât aceasta ar fi fost cea 
mai bună dovadă că au pierdut inutil timpul ascunzân- 
du-se în ea. (Pe de altă parte, atunci când tatăl său avea 
să descopere peştera, lucru asupra căruia nu încăpeau 
îndoieli, el ar fi găsit nişte pături si vechea șa a lui Judy, 
care dispăruseră în mod misterios cu câteva săptămâni 
înainte și care le asigurau băieților un culcus confortabil, 
precum și cele câteva reviste lăsate de ei acolo. De aceea, 
dacă ar fi minţit, tatăl său ar fi descoperit ușor acest lucru, 
iar necazul în care ar fi intrat ar fi fost mult mai mare. De 
fapt, nici măcar nu dorea să se gândească la problemele 
pe care le-ar fi avut!) 

— Da, am văzut-o, i-a răspuns Seth tatălui său, 
mimând dezinteresul. Îţi dă fiori. 

Corpul lui Samuel s-a încordat văzând cat de ușor 
a dezvăluit secretul fratele său. El s-a uitat uimit la Seth, 
după care a privit în jos, astfel încât nimeni să nu îi vadă 
ochii umplându-se de lacrimi. Peştera fusese cel mai 

important secret din viata celor doi băieţi. Acum, secretul 
nu mai exista, iar micul lor paradis avea să dispară. 

— Ti-o pot arăta, dacă doreşti, dar nu o să-ţi placa, 
a continuat Seth. Este întunecată si urat-mirositoare. $i 
cine știe ce animale și-au făcut culcus în ea. 

— Nu-mi pasă cum arată, i-a răspuns mârâind tatăl 
său. Va dura săptămâni până când hambarul va fi reparat, 
iar blestematul acela de catâr ne tot dărâmă cortul. Peştera 
este ideală din acest punct de vedere. Ne va fi cald în ea 
şi nu ne va ploua. În plus, este deja construită. Unde este 
situată? i 

— Vrei să mergem chiar acum? l-a întrebat Seth, 
tremurând fără să vrea de teamă. 

Avea nevoie de timp pentru a se duce în peșteră si 
pentru a ascunde dovezile incriminatoare care dovedeau 
că peştera nu le displăcea nici pe departe băieților atât de 
tare cum încercase să îl convingă pe tatăl său. 

— Nu există alt timp decât momentul prezent, i-a 
răspuns tatăl, luând o gură de apa din butoi si ştergându-și 
fruntea de transpiratie cu mâneca. Să mergem. 

Seth și Samuel s-au privit lung, după care și-au urmat 
tatăl. O să mor, s-a gândit Seth, in timp ce mergea spasit. 
Îşi simţea genunchii tremurând și avea un nod în stomac. 
Gândurile i se succedau cu repeziciune prin minte. Ce 
mă fac? 

Un camion s-a oprit chiar atunci în fata casei, iar 
şoferul furios a început să claxoneze. Era vecinul de 
alături, care a început să strige la ei: 

— Blestematul acela de taur al vostru iarăși mi-a 
distrus gardul! V-am mai spus! Dacă o să se mai repete, 

am să-l impusc. Luaţi-l chiar acum de pe proprietatea 

mea! Şi vreau ca gardul să fie reparat cât mai repede! 
Ochii lui Seth au început să îi joace în cap, iar 

inima a început să îi bată nebunește în piept. Practic, 


| w A . . 
»blestematul de taur”, după cum il numise vecinul lor, 


i-a salvat viata. 

Tatăl lui Seth s-a oprit, a înjurat în barbă, după care 
s-a îndreptat către magazia în care isi tinea uneltele. 

— Vrei să merg cu tine?, şi-a întrebat Seth tatăl, cu un 
zâmbet larg pe fata. 

— De ce naiba esti atat de bucuros? i-a raspuns tatal 
sau, furibund. 

— A, nu! Nu sunt bucuros! 


et Pe 

CAPITOLUL 2 
Din nou la drum 


ioe auzi portiera trantita a unei camionete, iar 
acest zgomot îl readuse în prezent. Se uită din 
nou la fosta lor casă, care nu mai era acum decât un 
morman de cenușă. Era de necrezut de cât de puţin timp 
avea nevoie o casă pentru a arde până la temelie. 

Seth auzi vocea mamei sale, după care auzi ceva ce 
nu mai auzise până atunci. Mama lui plângea. 

Tatăl lui Seth se apropie si se așeză pe un bustean 
din apropiere, în timp ce mama lui a rămas în camionetă, 
suspinând și tremurând atât de tare încât punea în mișcare 
întreaga mașină, ale cărei arcuri vechi scartaiau. 

Asupra lui Seth a coborât o tristețe adâncă. Nu-i 
păsa deloc de casa veche, de care nu îl lega nimic, dar 
era limpede că pe mama sa o afectase profund pierderea 
suferită. Arăta complet epuizată, ca și cum își pierduse 
complet dorința de viață. 

Seth nu isi mai văzuse niciodată mama atât de 
pierdută. Ştia instinctiv că nu este cel mai bun moment 
ca să încerce să o mângâie. 

— Las-o să se linisteasca, i-a soptit tatăl sau. 

Oricât de mult ar fi detestat Seth rigiditatea 
incapatanata a mamei sale, în acest moment și-a dat seama 
că o prefera de departe actualei ipostaze în care o vedea. 
La urma urmelor, mama sa era o femeie puternică. 

Şi-a amintit de un moment din viaţa lui, când s-a 
întors de la școală, acum câţiva ani, însoţit de un prieten, 
Roland, care era cu un an sau doi mai mare decât el si 
care era plin de o intelepciune pe care Seth abia astepta 
să o asculte. 

Într-o zi, Roland a scos din buzunar o cutie de 
chibrituri și i-a arătat cum poate arunca un chibrit, drept, 
ca o suliță. Dacă îl aruncai cum trebuie și dacă chibritul 
se lovea de ceva tare, cum ar fi o piatră, el se aprindea. Nu 
era deloc ușor, dar jocul era foarte amuzant. 

Roland şi Seth au practicat zilnic aruncarea 
chibriturilor, până când au devenit foarte buni la acest 
joc. Într-o zi, un chibrit aprins a căzut pe un petic de 
iarbă uscată, care a luat foc. Evenimentele s-au derulat 
apoi foarte rapid. Seth și Roland au încercat să stingă 
focul, dar vântul bătea cu putere si flăcările s-au răspândit 
rapid, astfel încât băieţii nu le-au putut face fata. Focul 
s-a răspândit de la o casă la alta, arzând foarte multi acri 
de pământ. Seth inca isi mai amintea de momentul in 
care părinţii lui s-au întors acasă după ore întregi de luptă 
cu focul, cu hainele arse și cu pielea acoperită cu cenușă. 
Erau atât de obosiţi încât abia se mai ţineau pe picioare. 
Târau după ei sacii arsi pe care îi folosiseră pentru a stinge 
focul. Seth nu avea să uite niciodată cum arătau fețele lor. 
Privirile lor erau pline de dezamăgire, supărare și dispreţ, 

dar mai presus de toate de o oboseală extremă. Seth nu a 
înţeles niciodată cum de a reușit să supraviețuiască după ce 
a făcut ceva atât de rău, câtă vreme alte infracţiuni ale sale, 
infinit mai minore, fuseseră pedepsite cu atâta asprime în 
trecut. Numai el știa câte bătăi luase la viața lui pentru 
lucruri mult mai puţin importante decât ceea ce făcuse 
în acea zi. Oricum, a avut înţelepciunea de a nu încerca 
să afle mai multe, provocându-și astfel părinții. Această 
atitudine a părinţilor săi a rămas până astăzi pentru Seth 
unul din cele mai mari mistere ale Universului. 

Amintindu-si de aceea zi neagră din viata lui, Seth 
şi-a dorit ca mama sa să fie la fel de supărată sau de 
epuizată ca atunci, numai să nu mai plângă. Invatase de 
mult să îi suporte furia, chiar dacă aceasta era îndreptată 
împotriva lui, dar nu o văzuse niciodată până atunci 
complet înfrântă. 

— Unde este Samuel? a auzit Seth vocea mamei sale. 

Seth se simțea atât de fericit că o auzea din nou 
vorbind pe mama lui încât a trebuit să se gândească putin 
înainte de a-și da seama unde era fratele său mai mic. 

— A coborât din autobuz în dreptul casei doamnei 
Whitaker. Aceasta este ziua din săptămână în care îi tunde 
gazonul. Doamna Whitaker mi-a spus că îl va aduce acasă 
când va termina sau dacă plouă. Vrei să mă duc după el? 

— Nu, se va descurca el. Mai bine ia mătura aceea 
mare și vezi ce mai poţi recupera din alimentele păstrate 
în hambar. Acoperă apoi ușa cu o pătură și vezi dacă mai 
funcţionează vreo lanternă. Eu o să iau găleata şi o să 
mulg capra. Trebuie să avem mare grijă cu laptele. Nu 
mai avem altceva de mâncare, a murmurat mama lui. 

Seth a fost întotdeauna uimit cat de bine se descurcă 
mama lui în situaţii de criză. Era ca un sergent harsait 
şi uns cu toate alifiile, care dădea comenzi până când 
restabilea complet disciplina. De alfel, circumstanţele 
erau de așa natură acum încât Seth simţea nevoia să facă 
ceva, pentru a ieși din starea de letargie în care căzuse. 
Stimulat de comenzile mamei sale, Seth a trecut imediat 
la treabă, privind-o cum mulge capra. Nimic nu o poate 
dobori pe mama, s-a gândit el. 

Reconstrucţia casei era în mod evident imposibilă. 
Procesul ar fi necesitat mult mai multe resurse decat 
dispunea familia Morris, şi oricum proprietatea nu le 
aparținea. Proprietarul nu avea asigurare pentru vechea 
casă şi nu avea nici cea mai mică intenţie de a o reconstrui, 
asa că părinţii lui Seth s-au decis din nou să se mute. 


== 

CAPITOLUL 3 
Cine este Solomon? 


ra o după-amiază însorită şi caldă în orașul 

Sarei, situat la poalele munţilor. De fapt, Sara 
era de părere că aceasta era cea mai frumoasă zi a anului 
de până acum. Pentru a sărbători această zi frumoasă, 
ea s-a decis să meargă în locul ei preferat din oraș, pe 
care nimeni altcineva nu părea să-l observe. Era vorba 
de podul Main Street Bridge, a-cărui margine din metal 
fusese îndoită de un fermier local care a pierdut controlul 
asupra camionului său atunci când a încercat să-l evite 
pe Harvey, un câine prietenos care trecea zilnic strada, 
asteptandu-se ca toți șoferii să isi oprească mașinile sau 
să încetinească pentru a-i face loc să treacă. Și culmea 
era că până acum reușise. Sara s-a simţit usurata să ştie 
că nimeni nu a fost rănit în acea zi, nici măcar Harvey, 
despre care mulți şoferi credeau că merită să fie călcat cu 
mașina. Am auzit spunându-se că pisicile au nouă vieți, 
şi-a spus Sara în sinea ei, amintindu-și de aceea zi, dar nu 
credeam că există si câini care au mai multe vieți. 

Sara rămase o vreme pe pod, privind râul leneș care 
curgea la vale. Respira profund şi savura mirosul delicios 
pe care îl degaja râul. Nu-si putea aminti sa se fi simţit 
vreodată mai bine. „Îmi iubesc viaţa!” a spus ea cu voce 
tare, simțind o stare de exuberanta si dorința de a o 
prelungi cât mai mult. 

„Hm, ar trebui să plec”, isi spuse ea, luându-și 
geanta cu cărți si jacheta pe care şi-o prinsese de unul din 
pilonii podului. Se afla încă pe pod când a ajuns familia 
Morris, a cărei camionetă supraincarcata scârțâia din 
toate încheieturile. Sara privi cu interes camioneta, nu din 
cauza zgomotelor asurzitoare pe care le scotea motorul, 
nici a găinilor care cotcodăceau în lada în care erau ţinute, 
fixată deasupra cabinei, ori a caprei din spatele mașinii, 
ci din cauza privirii intense pe care i-a aruncat-o băiatul 
care stătea lângă capră. Ochii lui s-au încrucișat pentru o 
clipă cu cei ai Sarei, si fiecare a simţit că isi reîntâlnește 
un vechi prieten. Apoi camioneta și-a văzut de drum, iar 
Sara a pierdut-o din vedere. Sara isi puse geanta cu cărți 
pe umăr și alergă către intersecţie, dornică să vadă unde 
a oprit mașina. Se pare că s-a oprit în dreptul vechii case a 
familiei Thacker. Hm! 

Sara grăbi pasul, îndreptându-se către casa familiei 
Thacker. Era extrem de curioasă. 

Sara auzise că bunica Thacker ar fi murit, dar nu 
s-a gândit niciodată ce se va întâmpla în continuare cu 
casa ei. Soţul doamnei Thacker murise înainte ca Sara să 
se nască, iar bătrâna nu făcea altceva decât să croseteze, 
de când o știa. Sara nu îi cunoscuse niciodată pe copiii 
acesteia, care erau oameni mari $i care părăsiseră orașul 

cu mult timp înainte ca ea să fi crescut suficient de mult 
pentru a hoinări singură prin urbe. De-a lungul anilor, Sara 
învățase pe de rost programul bătrânei doamne, o femeie 
independentă și amabilă, a cărei moarte o regreta sincer. 

Sara auzise pecineva de la farmacie vorbind desprebunica 
Thacker (toată lumea din oraș îi spunea așa). „Nenorociţii 
ăia de copii nu și-au dat nici măcar osteneala să vină la 
înmormântare, l-a auzit ea spunând pe Pete, farmacistul. În 
schimb, sunt convins că vor apărea în scurt timp ca să vadă 
ce bani le-a lăsat. Aşteptaţi numai să vedeți.” 

În timp ce mergea, Sara se simțea din ce în ce 
mai rău. Ştia și de ce. „Solomon, a spus ea, pe un ton 
plangaret. Solomon, nu vreau să se mute cineva în casa 
bunicii Thacker. Solomon, mă auzi?” 

— Cine este Solomon? Cu cine vorbeşti? a auzit Sara 
o voce în spatele ei. 

Se întoarse pe călcâie, uimită că o auzise cineva. Era 
convinsă că fata i se inrosise complet. De unde Dumnezeu a 
mai apărut si ăsta? s-a întrebat ea, stânjenită la maxim. Nu-i 
venea să creadă că se întâmplase așa ceva. Fusese prinsă, 
pentru prima dată în viaţa ei, vorbind cu Solomon. 

Sara nu avea de gând să răspundă la întrebare. Nu 
spusese nimănui până atunci despre Solomon si nu 
avea de gând să îi povestească unui străin despre cel mai 
important secret al ei. 

De altfel, povestea era cat se poate de uimitoare. 
Oricum, nu credea că ar fi crezut-o cineva că anul trecut 
a întâlnit o bufnita pe aleea Thacker și că pasărea știa să 
vorbească, spunandu-si Solomon. Chiar si după ce fratele 
ei mai mic Jason și prietenul acestuia Billy îl impuscasera 

pe Solomon, ea încă îi putea auzi vocea în mintea ei. Sara 
era însă pe deplin conștientă că nimeni nu ar fi crezut 
această poveste. 

Erau momente în care Sarei i-ar fi plăcut să impar- 
tăşească cu cineva experienţa ei extraordinară, dar i se 
părea prea riscant. Dacă persoana ar fi inteles-o greșit, 
ar fi putut strica totul, iar Sara era foarte mulțumită de 
convorbirile ei cu Solomon și de prietenia lui specială. 
Era un prieten înţelept si minunat, care avea răspunsuri 
pentru orice întrebare pe care i-ar fi pus-o Sara. Mai mult, 
era un profesor care apărea întotdeauna la timp pentru a 
o ajuta să înțeleagă orice aspect care i se părea nelamurit. 

— Nu-ţi face probleme, i-a spus Seth (necunoscutul 
care o abordase). Şi eu vorbesc tot timpul de unul singur. 
Se spune că nu trebuie să iti faci griji decât dacă ajungi să 
iti si răspunzi singur la întrebări. 

— Mda, asa o fi, i-a răspuns Sara, încă stânjenită si 
privind în pământ. 

Apoi a tras aer în piept și și-a ridicat privirile, care i 
s-au încrucișat din nou cu acei ochi familiari, pe care i se 
părea că îi cunoaște dintotdeauna. 

— Mă cheamă Seth. Tocmai ne-am mutat aici, vreau 
să spun acolo, a continuat băiatul, arătând către casa 
familiei Thacker. 

— Eu sunt Sara și locuiesc dincolo de râu, i-a răspuns 
Sara cu vocea tremurând. Încă se simţea profund tulburată. 

— Tata m-a trimis să văd dacă apa este limpede și dacă 
nivelul râului nu a crescut. Cred că ar trebui să mă întorc. 

Sara se simţea ușurată. Nu își dorea altceva decât să 
plece cât mai departe de acest băiat necunoscut care nu 
apăruse în oraș decât de o oră, dar care îi cunoștea deja cel 
mai important secret. 

CAPITOLUL 4 
Totul este bine 


ara! o strigă Seth din spate. 

PA Sara isi continuă drumul, dar îşi întoarse 
capul să vadă cine o strigă. 

— Salut. Ce mai faci? îi spuse ea. 

S-a oprit si a aşteptat ca Seth să o ajungă din urmă, 
trecându-și geanta cu cărți pe celălalt umăr. Simțea un 
amestec ciudat de emoţii. O parte din ea se simţea sincer 
atrasă de Seth, deşi nu-şi putea imagina de ce. La urma 
urmelor, de-abia îl cunoscuse şi nu știa absolut nimic 
despre el. O altă parte din ea isi dorea ca el să plece din 
casa bunicii Thacker și din oraşul lor, astfel încât nimeni 
altcineva să nu mai ştie că vorbea cu Solomon. 

Seth a alergat ca să o prindă din urmă. Când a ajuns în 
dreptul ei, şi-a scos haina și şi-a pus-o neglijent pe umăr. Sara 
s-a simţit din nou stânjenită, pregătindu-se pentru următoarea 
întrebare, care i se părea inevitabilă: cine ena Solomon? 

—Iti duc eu geanta, daca vrei, i-a spus Seth politicos. 

Sara a ezitat pentru o clipa. Era atat de convinsa ca 
va fi întrebată de Solomon încât nici nu-și dădea seama 


ce o intrebase de fapt. 

— Poftim? 

— Tocmai m-am oferit să iti duc geanta. 

— O, nu, mulțumesc. Nu este grea, i-a răspuns Sara, 
relaxându-se cat de cât. 

— Locuiesti de mult timp aici? 

— Da, aici m-am născut. 

— Aici te-ai născut? Chiar? Ce chestie! 

Sara nu era prea sigură dacă uimirea lui era sinceră 
sau dacă o lua peste picior. 

— De ce eşti atât de surprins? l-a întrebat ea. 
Majoritatea locuitorilor acestui oraș s-au născut în el. 

Seth nu îi răspunse. Se gândea la toate locurile în 
care stătuse de-a lungul anilor împreună cu familia lui. 
Aproape că nu-și putea imagina cum era să locuiesti în 
același oraș întreaga viață. Tânjea atât de tare după acest 
gen de stabilitate. El nu locuise vreodată în același loc nici 
măcar timp de un an şcolar, așa că nu își putea imagina 
cum era sa te întâlneşti în fiecare an cu aceiași copii la 
şcoală. 

— Trebuie să fie tare bine să ai atât de multi prieteni, 
i-a spus el. 

— Păi, ca să fiu sincera, nu sunt cu adevărat prietenii 
mei, oftă Sara. Simplul fapt că le cunosc numele nu ne 
face automat prieteni. Tu de unde esti? 

Seth începu să râdă, pufnind din nas. 

— De unde sunt? Sunt de nicăieri. 

— Fii serios! Trebuie să fii de undeva. Unde ai locuit 
înainte de a veni aici? 

— În Arkansas, dar nu am stat acolo foarte mult timp. 
Noi ne mutăm tot timpul. 

— Hm, trebuie să fie nostim, îi răspunse Sara, 
gândindu-se cât de bine isi cunoştea ea orașul, care nu 

mai avea demult secrete pentru ea. Mie mi-ar plăcea să 
locuiesc în locuri diferite. Acest orășel este prea mic, și 
sunt atâtea alte locuri de văzut. 

Seth părea încântat de interesul pe care îl arăta Sara 
vieţii sale instabile. La rândul ei, Sara se simţea ușurată 
de faptul că băiatul nu o întreba nimic în legătură cu 
Solomon. 

Cei doi s-au oprit în mijlocul intersecţiei. Aici, 
drumurile lor se despărțeau. Seth trebuia să o cotească 
într-o direcție pentru a ajunge acasă, iar Sara urma să 
meargă în altă direcţie. 

— Mi-ar plăcea să imi povesteşti odată despre toate 
locurile prin care ai fost. 

— Bine, îi răspunse Seth ezitând. 

De fapt, nu prea dorea să îi povestească viata sa, care 
nu fusese tocmai roză. 

— Poate că o să-mi arăţi si tu orașul. Sunt convins ca 
există multe locuri interesante pe aici. 

— Bine, îi spuse Sara, la fel de ezitanta. 

Era convinsă că micutul ei orășel nu prea avea ce să-i 
ofere lui Seth, care văzuse atâtea lucruri în viata lui. Hm, 
nu cred că mi-ar lua mai mult de o oră ca să-ți arăt toate 
locurile pe care le cunosc, îşi spuse ea cu sarcasm. 

— Ne mai vedem, își luă Seth la revedere, îndreptân- 
du-se către strada lui. 

— Da. Pa! îi răspunse Sara. 

Bună, Sara, a auzit ea vocea lui Solomon în mintea ei. 

S-a întors repede către Seth. Era atât de obișnuită să 
îi audă vocea lui Solomon încât pentru o clipă s-a temut 
ca Seth să nu o fi auzit la rândul lui. 

Chiar în acel moment, Seth o privea de la spate. 
Stanjenita, Sara i-a facut cu mâna. Băiatul i-a răspuns. 

„O, nu, nu iarăși”, isi spuse fata. Cum se făcea că 
Seth apărea întotdeauna în mijlocul unei conversații cu 
Solomon? De fapt, Sara nu credea că băiatul a auzit cu 
adevărat vocea lui Solomon, pe care nu o putea auzi nimeni 
altcineva decât ea, dar circumstanţele ciudate și apariţiile 
sincronizate ale lui Solomon o puneau în încurcătură. 

Sara se uită după Seth, ca să se asigure că băiatul 
dispăruse după colt înainte de a-i răspunde lui Solomon. 

— Bună, Solomon. 

Vad că L-ai cunoscut pe Seth. 

— Il ştii pe Seth? se minună ea, dar apoi isi zâmbi 
singură. La urma urmelor, Solomon știa totul despre 
toată lumea. 

Bineînțeles, Sara. Il ştiu pe Seth de ceva vreme. Mă bucur 
că v-aţi întâlnit chiar înainte de a vă cunoaşte formal. 

— Stiai că ne vom întâlni? 

Experiențele de viata ale lui Seth l-au facut să isi pună 
foarte multe întrebări. Am intuit mai demult că aceste 
experiente il vor conduce catre experienta mea, asa ca mi se 
părea normal să se intersecteze cu tine. Stii, cu toții suntem 
păsări din aceeaşi specie. 

— Nu, pe bune, Solomon, Seth este la fel ca tine şi 
ca mine? 

Da, este, Sara. Este un căutător profund, un prieten 
înnăscut şi un veritabil profesor. 

Sara simţi un ușor disconfort. Se atașase de relația ei 
cu Solomon și nu prea îi venea să o împartă cu acest băiat 
necunoscut si ciudat. 

Totul este bine, Sara. Totul este asa cum trebuie să fie. 
Te asigur că vom petrece de minune împreună, noi trei. 

— Aşa să fie, dacă zici tu, Solomon. 

Sara îl putea vedea deja pe fratele ei mai mic, Jason, 
alergând către ea, dar se săturase să fie surprinsă în toiul 
convorbirilor ei cu Solomon. 

— Mulţumesc, Solomon. Vorbim mai târziu. 

Solomon zâmbi. Sara se maturiza atât de rapid. 


= ee 


CAPITOLUL 5 


Descoperirea Aleii Thacker 
de către Seth 


una, Sara, ce mai faci? 

tă Sara isi ridică ochii din carte si îi zâmbi lui 
Seth, care se instală confortabil pe scaunul de lângă ea în 
biblioteca rareori folosită a şcolii. Bibliotecara îi aruncă 
o privire severă, gata oricând să intervină în cazul în care 
vreun elev îndrăznea să tulbure liniștea desăvârșită din 
sanctuarul ei. 

— Sunt bine, îi sopti Sara. 

Nedorind ca Seth să isi bage nasul în jurnalul ei, Sara 
închise grăbită cartea. Unul din lucrurile care îi plăceau 
cel mai mult la scoala era să scrie în jurnalul ei despre 
un subiect sau altul pe care il pregatea pentru ore. Desi 
nu era o artista foarte talentată, îi plăcea să isi lipească in 
jurnal tăieturi din articole sau poze care se potriveau cu 
subiectul studiat, pe care le aranja astfel încât să se simtă 
mai bine pregătită pentru ore. Profesorii ei îi apreciau 

întotdeauna jurnalele, spre deosebire de colegii ei de 
clasă, care o luau adeseori peste picior din cauza lor. Ştia 
că uneori exagerează cu detaliile, dar faptul că profesorii o 
apreciau prevala în fata reacției colegilor ei de clasă, așa că 
Sara era fericită să continue cu întocmirea jurnalelor. 

Actualul jurnal era despre frunze. Sara adunase sute 
de frunze din copaci, arbuști, tufișuri si grădini, iar acum 
se străduia din răsputeri să le identifice. Avea o sumedenie 
de cărți cu ilustraţii de frunze răspândite pe masă, dar 
nu reușise să identifice decât un număr mic de frunze. 
Era surprinsă să constate cât de puţine lucruri știa despre 
lucrurile din imediata ei apropiere, care fuseseră acolo 
dintotdeauna. Erau atât de multe lucruri de aflat. 

— Iti plac frunzele? o întrebă Seth, deschizând una 
din cărțile de pe masă. 

— Da, cât de cât, îi răspunse Sara, încercând să para 
plictisită. De fapt, încerc să-mi dau seama ce fel de frunze 
am adunat. Este pentru ora de botanică. Nu prea mă 
pricep. 

— Eu mă pricep la frunze, se oferi Seth să o ajute, 
sau cel puţin la frunzele plantelor care creșteau în locurile 
prin care am umblat. Desigur, aici cresc alte plante, dar 
o parte din ele sunt aceleași. Dacă dorești, putem merge 
împreună ca să-ţi arăt frunzele pe care le cunosc. Sigur, 
numai dacă dorești. 

Sarei nu prea îi plăcea ideea ca altcineva să interfereze 
cu unul din proiectele sale. Mai încercase și în trecut acest 
lucru, dar lucrurile nu se derulaseră așa cum își dorise 
ea. Obișnuia să se implice până la capăt în proiectele ei, 
fiind chiar ușor exagerată în această privinţă. Principiul 

ei era „totul sau nimic”. Dacă nu proiect nu o interesa, 
nimic nu o putea convinge să se apuce de treabă. Din 
păcate, rareori i se întâmpla să găsească pe cineva care să 
îi împărtășească interesul sau dezinteresul absolut pentru 
un subiect sau altul. De aceea, ori de câte ori încercase 
să se asocieze cu altcineva, sfârșise prin a se simți rănită 
sufletește. 

— Hm, nu ştiu ce să zic, îi răspunse ea, ezitand, lui 
Seth. De regulă, îmi place să îmi fac singură temele. 

— Nicio problemă, înţeleg, îi spuse Seth. Daca iti 
schimbi părerea, spune-mi. Este mult mai ușor să găsești 
ceva într-o carte dacă ştii unde să te uiţi, iar eu cunosc 
multe din numele copacilor și arbuștilor. Bunicul meu le 
cunoaște pe toate. Face chiar remedii din ele, pe care le 
consumă. Obisnuieste să spună că omul are la dispoziţie 
toate alimentele și remediile de care are nevoie. Acestea 
cresc chiar sub nasul lui, dar puţini sunt cei care le 
cunosc. 

Seth avea dreptate. Sara își pierduse cea mai mare 
parte a pauzei de prânz căutând prin tot felul de cărți 
pentru a găsi poza frunzei mari, de culoare roşie, pe care 
o presase în jurnalul ei. Seth i-ar fi putut economisi foarte 
mult timp, şi în plus părea destul de amabil, fără să facă 
niciun fel de presiuni asupra ei. 

— Bine, atunci. Vrei să mergem astăzi, după scoala? 

— Perfect, îi răspunse Seth. Ne întâlnim lângă steag. 
În weekendul trecut am descoperit o alee foarte frumoasă, 
nu foarte departe de aici, care trece printr-un crang. Este 
o cărare pe lângă care cresc foarte multi copaci bătrâni si 
arbuști. Vom merge acolo. 


37 


Doamna Horton se ridică de pe scaun cu o mină 
acră. Seth și Sara au vorbit tot timpul cu voce tare, iar 
ultimele cuvinte ale lui Seth fuseseră auzite de toată 
lumea din sală. 


Sara tresări dându-și seama că Seth vorbea despre 
Aleea Thacker. Seth găsise Aleea Thacker! 


a Pe 


CAPITOLUL 6 


Întoarcerea la viată? 


ara aştepta lângă steag. Nu-mi vine să cred că am 

fost de acord să mă întâlnesc cu el, a mormăit ea 
în barbă. La urma urmelor, Aleea Thacker este locul meu 
secret... Mai devreme sau mai târziu, era limpede că avea 
să-l descopere, dar speram să fie mai târziu. 

Se uită la ceas. „Unde o fi?” În clipa următoare, 
observă o bucăţică de hârtie împăturită la baza steagului, 
pe care scria „Pentru Sara”. Deschise biletul și îl citi. „Sara, 
ne întâlnim la colțul intersecţiei noastre. Vreau să-ți arăt 
ceva. Am găsit o adevărată junglă plină cu frunze. Ne 
vedem mai târziu.” 

Sara simți din nou un val de emoţii amestecate. 
Începuse deja să il simpatizeze pe Seth si îi plăcea faptul 
că un băiat care fusese în atât de multe locuri găsise ceva 
interesant în micuțul orășel de la poalele munţilor în care 
Sara trăise întreaga sa viata. Pe de altă parte, faptul că îi 
descoperise locul ultrasecret nu o încânta deloc. 

În timp ce se apropia de intersecția în care drumurile 
lor se desparteau de fiecare dată, ea a văzut de la distanță 
o piatră așezată peste un alt petic de hârtie. „Ce naiba!? s-a 
amuzat ea. Ce băiat ciudat!” 

Pe bilet scria: „la-o la dreapta, treci podul şi ia-o la 
stânga imediat după ce treci de casa mea. Vei întâlni acolo 
o cărare. Nu este ușor de văzut, dar o vei găsi. Urmeaz-o. 
Ne întâlnim acolo.” 

Nu mai exista nicio îndoială: Seth descoperise Aleea 
Thacker. 

„Sigur că a găsit-o. Cum s-ar fi putut altfel? La urma 
urmelor, locuieşte chiar pe ea”, a mormăit ea, ușor indispusă 
că inevitabilul s-a produs. 

Sara împături biletul și îl puse în buzunar. „De parcă 
aş avea nevoie de indicații ca să găsesc aleea mea’, isi spuse 
ea cu voce tare. Trecu podul, apoi pe lângă casa lui Seth, 
după care intră pe aleea care îi era atat de familiară si pe 
care o îndrăgea atât de tare. 

În timp ce mergea, amintirile începură să i se deruleze 
prin minte, cu o claritate atât de mare de parcă ar fi urmărit 
un film. Îşi aduse aminte de reticenta ei în fata insistențelor 
fratelui ei Jason, care părea însă mai hotărât ca de obicei 
să o convingă. Acesta i-a spus că există o bufnita uriașă, 
pe nume Solomon, care se ascundea undeva prin pădure. 
Cei doi au căutat pasărea, dar în zadar, iar ea s-a simţit 
extrem de dezamăgită, lucru pe care nu l-ar fi recunoscut 
niciodată, desigur, în fata fratelui ei mai mic. 

În timp ce mergea pe cărarea întunecoasă, Sara a simţit 
cum se relaxează, ca de obicei. Cărarea avea această calitate 
magică, de a-i linişti mintea. Apoi a zâmbit larg, văzând 

gardul pe care stătea cândva Solomon. Ochii ei s-au umplut 
de lacrimi amintindu-și de această pasăre mare, blândă și 
atât de dulce, ca să nu mai vorbim de înțelepciunea ei, care 
obişnuia să o aştepte acolo. 

Ce ciudat! se gândi Sara. Solomon continuă să facă parte 
integrantă din viata mea. Practic, ne auzim în fiecare zi, dar 
îmi lipseşte imaginea corpului lui frumos, şi mai ales a ochilor 
lui atât de profunzi. 

Sara se simţea putin rusinata de faptul că încă îi mai 
era dor de corpul fizic al lui Solomon. Înţelegea perfect 
ce îi explicase acesta atunci când îi spusese că „nu există 
moarte” si că relaţia lor va continua la fel ca până atunci. 
De cele mai multe ori, nici măcar nu își mai aducea aminte 
de vechiul Solomon, bucurându-se în schimb de fiecare 
dată de noul ei Solomon. Dar acum, când se afla din nou 
în locul în care îl cunoscuse pentru prima dată, la numai 
câţiva metri de locul în care Jason si Billy îl impuscasera, 
Sara se simţea ușor tulburată, fiind cuprinsă de dor fata de 
prietenul ei înaripat. 

Observă cu colțul ochilor ceva care se mișca printre 
frunze, iar inima îi sări din piept când isi dădu seama că 
mișcarea venea chiar din locul în care murise Solomon. 
Pentru o clipă, Sara se gândi: Poate că s-a decis să se întoarcă 
la viata. 

Ce naiba este acolo!? Sara isi îngustă ochii, încercând să 
vadă ce se mișca printre frunze în umbra pădurii. 

După ce se apropie, ea făcu un pas înapoi. Chiar în 
locul în care murise Solomon se afla Seth. Era acoperit cu 
frunze şi isi tinea ochii închiși, in timp ce limba îi atârna 


din gură. 
4] 


Sara era incapabilă să spună ceva. Nu putea decât să 
stea acolo, paralizată. 

— Ss... sss... Seth, sopti ea. Te simţi bine? 

Ştia că nu avea cum să se simtă bine. Arăta îngrozitor. 
Sara îl privea cu gura căscată, mușcându-și buzele până la 
sânge, în timp ce lacrimile îi curgeau pe obraji. 

— Hei, Sara, nu o lua în serios! A fost o simplă farsa! 

Seth sări în sus, scuturându-și frunzele din păr. 

— Te urăsc! îi strigă Sara, întorcându-se pe călcâie si 
alergând repede, ca să se îndepărteze de Seth. Cum mi-ai 
putut face așa ceva? îi strigă ea fără să se uite în urmă. 

Seth era uluit. Nu şi-ar fi imaginat nicio clipă o astfel 
de reacție. Nu-si dădea seama ce anume îl determinase 
să se culce la pământ si să isi acopere corpul cu frunze, 
pretinzând că este rănit. Ideea îi apăruse pur și simplu în 
minte, venită de nicăieri. De altfel, fusese o idee foarte 
proastă, după cum își dădea seama acum. 

— Sara, așteaptă! Ce s-a întâmplat? îi strigă el. Hei, nu 
mai poate face omul o glumă? Sara, nu mai vrei să căutăm 
frunze? 

Dar Sara nu îi răspunse. 


~~ E 

CAPITOLUL 7 
(n prieten înnăscut 


pi petrecută la şcoală i se păruse nesfârșită. Sara 
ştia că Seth alerga să o prindă din urmă, dar era 
hotărâtă să nu se oprească și să nu îl aştepte. Era încă 
supărată pe el din cauza farsei pe care i-o jucase ieri, şi nu 
intenţiona să îl ierte cu una cu două. De fapt, era hotărâră 
să nu mai vorbească niciodată cu el. 

Seth nu înţelegea în ruptul capului de ce o farsă 
inocentă si amuzantă (asa i se părea lui) o deranjase atât 
de tare pe Sara. Desigur, nu avea de unde să știe că exact 
în acel loc murise bunul prieten al Sarei, Solomon. 

Seth o prinse din urmă pe Sara. 

— Bună, i-a spus el cu blandete. 

Sara nu i-a răspuns. 

Cei doi au continuat să meargă unul lângă celălalt, 
fără să-şi vorbească. Lui Seth îi treceau prin minte multe 
subiecte de discuţie, dar niciunul nu i se părea potrivit 
într-un asemenea moment. 

Jason, fratele mai mic al Sarei, si prietenul său Billy 
trecura pe lângă cei doi pe bicicletele lor. _ 

— Sara are un iubit. Sara are un iubit, strigară ei in 
gura mea, chicotind. 

— Taceti din gură! le-a strigat Sara. 

Chiar în acel moment, o pisică le ieși în cale, atât de 
brusc încât Seth se sperie si făcu un mic salt în aer. Sara 
reuși să isi ascundă râsul, dar nu se putu împiedica să nu 
zâmbească. Acest lucru a fost suficient pentru a sparge 
gheaţa între ei. 

— Această pisică îmi amintește de una pe care am 
avut-o cândva, spuse Seth. 

Sara se uită după animal, care a intrat tacticos în tufișuri. 
Încercase de multe ori să prindă pisica aceea, dar nu reuşise 
niciodată. Era foarte sălbatică și extrem de rapidă. 

— O, da? îi răspunse ea, încercând să pară indiferentă, 
ca să nu creadă că i-a trecut supărarea. 

— O chema Tripod, continuă Seth, sperând la o 
reacție ceva mai animată din partea Sarei. 

Micul lui truc a funcţionat. 

— Tripod? se miră Sara, izbucnind pentru prima dată 
în râs. Ce nume ciudat! 

— Păi, îi răspunse Seth, privind în jos cu o mină 
foarte tristă, nu avea decât trei picioare. 

Sarei îi ingheta râsul pe buze. Nu i se părea deloc 
frumos să râdă de o biată pisică handicapată, dar șocul 
produs de asocierea dintre imaginea pisicii cu trei picioare 
şi numele ei i se părea prea mult. 

Seth era de-a dreptul încântat că Sara vorbea din 
nou cu el. 

— Cum şi-a pierdut Tripod piciorul? îl întrebă ea. 

— Nu am aflat niciodată. Probabil că și l-a prins într-o 
capcană pentru iepuri, sau poate a muscat-o un șarpe. 

Sara oftă. 

— Da, continuă Seth cu toată seriozitatea. Altadata 
am avut o pisică cu două picioare. îi spuneam Roo, 
prescurtare de la Kangaroo’. 

Sara zâmbi, imaginându-și o pisică sărind pe picioarele 
din spate, deși nu era tocmai convinsă că Seth nu inventase 
toată povestea. Ce șanse erau să fi avut în același timp o 
pisică cu trei picioare şi una cu două picioare? 

— Dumnezeule, dar știu că familia ta nu se purta 
foarte frumos cu pisicile. 

— Asa este, îi răspunse Seth, la fel de serios. Odată, 
am avut si o pisică cu un singur picior. 

— Da, da, sunt convinsă, îi râse in nas Sara. 

Acum era absolut sigură că Seth râdea de ea. 

— Şi cum ati numit-o? Pogo Stick”? 

— Nici vorbă. l-am spus Ciclop, întrucât nu avea 
decât un singur ochi. 

Sara nu mai rezista. Râdea cu lacrimi. La urma 
urmelor, era mai bine să se distreze cu Seth decat sa 
păstreze supărarea pe el. 

Cei doi au ajuns la intersecția la care Seth trebuia 
să cotească pentru a ajunge acasă. Seth îi zâmbi, fericit 
că a reuşit să o facă să râdă și să vorbească din nou cu el. 
Sara îşi văzu de drum, îndreptându-se la rândul ei către 
casă. De-a lungul întregului drum a continuat să râdă în 
hohote. Nu era prea sigură dacă Seth avea doar darul de a 
transforma orice tragedie într-o comedie sau dacă era pur 
şi simplu cea mai amuzantă persoană pe care o cunoscuse 
vreodată. Oricum, nu-şi mai amintea să fi râs vreodată cu 
o poftă atât de mare până atunci. Probabil că nici măcar 


nu a avut vreo pisică, şi-a spus ea. 


1 Cangur în limba engleză.(n. tr.) 


a Bat Zburător. Dispozitiv pentru practicarea unui sport extrem, alcătuit dintr-o tijă cu arc. Dea- 
supra are un mâner de care este ținut cu mâinile. Deplasarea se face în salturi. (n. tr.) 

— Hei, Sara, i-a strigat Seth din urmă, băiatul cu 
bicicleta care a trecut pe lângă noi era fratele tău mai mic? 

— Da, i-a strigat ea înapoi. Ştiam că o să-l cunoşti mai 
devreme sau mai târziu, dar speram să fie cât mai târziu. 

— Hei, Seth, i-a strigat ea după câteva momente, nu 
foarte convinsă că o va putea auzi, întrucât era prea departe. 

Seth a zâmbit și s-a oprit din drum. 

— Ştiam că pisicile nu au decât nouă vieți. 

— O, nu le omorâm niciodată, doar le mutilăm. De 
altfel, eu ştiam că au 14 vieţi, desi am avut pisici care cred 
că aveau ceva mai multe. 

Sara a izbucnit din nou în râs. 

— Cred că același lucru este valabil și pentru unii 
oameni, i-a strigat mai departe Seth. 

Sara şi-a continuat drumul. Nu prea ştia ce să creadă 
în legătură cu Seth. Părea să fi avut o viata misterioasă, 
poate chiar tragică, dar era cu siguranță un băiat foarte 
interesant. Şi peste toate, era amuzant. Oare așa era felul 
lui, sau era doar o manieră prin care încerca să ascundă 
ceva tragic din viata lui? Si ce a vrut să spună cu cele 14 
vieţi? Să fi fost o simplă glumă? 

Cu toții suntem păsări din aceeași specie, şi-a adus Sara 
aminte de cuvintele lui Solomon. Seth este un căutător 
foarte profund, un prieten înnăscut şi un profesor autentic. 

Sara zâmbi. „Povestea asta ia o turnură foarte 
interesantă”, isi spuse ea cu voce tare. 

CAPITOLUL 8 
Solomon intervine 


S ara stătea pe terasa casei sale, bucurându-se că era 
singură acasă. Părinţii ei erau încă la muncă, iar 
fratele ei nu prea stătea niciodată acasă după ce se întorcea 
de la scoala. Îşi găsea întotdeauna ceva de facut. Sara isi 
aminti imediat de Solomon. 

— Bună, Solomon, ţi-a fost dor de mine? 

Nu, Sara, deloc, auzi ea vocea lui Solomon in minte. 

Sara rase. Acest schimb de replici nu era deloc nou 
pentru ea. Desigur, prima data cand Solomon i-a raspuns 
în acest fel s-a simţit rănită si surprinsă. 

— De ce spui că nu ţi-a fost dor de mine?, l-a întrebat ea. 

Solomon i-a explicat că se afla întotdeauna cu ea, chiar 
dacă nu se gândea la el și nu îi vorbea. De aceea, nu avea 
niciun motiv să îi fie dor de ea, întrucât nu dispărea niciodată 
din raza conștiinței sale. Sarei i-a plăcut acest răspuns. 

La început s-a gândit că era ciudat ca cineva să fie 
tot timpul cu ea. Nu prea îi plăcea ideea că oriunde s-ar 
fi dus şi orice ar fi făcut, Solomon trăgea cu ochiul. După 

ce a ajuns însă să îl cunoască mai bine, şi-a dat seama că 
nu o deranjează deloc faptul că Solomon îi spiona viata, 
întrucât el părea întotdeauna satisfăcut de ceea ce vedea. 
Nu o mustra niciodată pentru comportamentul ei, nici 
chiar atunci când acesta i se părea ei înseși nepotrivit. Nu 
îi displăcea nimic din ce făcea ea; dimpotrivă, îi oferea în 
permanenţă iubirea sa necondiționată si o călăuzea, dar 
numai atunci când Sara îi cerea sfatul. 

— Ce mai faci?, îl întrebă ea, ştiind dinainte răspunsul, 
dar dorind totuşi să îl audă, întrucât de fiecare dată o 
făcea să se simtă mai bine. 

— Mă simt splendid, Sara, si mă bucur să constat că si 
tu te simţi la fel. 

— Asa este, îi răspunse ea fericită. 

De fapt, nu-și mai amintea să fi fost vreodată atât 
de fericită. 

Am observat că te simţi foarte bine în compania noului 
tău prieten Seth. Acest lucru mă bucură foarte mult. 

— Asa este, Solomon. Nu m-am simţit niciodată atât 
de bine cu altcineva până acum. Este un băiat ciudat. Nu 
seamănă cu ceilalți băieți pe care îi cunosc. Este foarte 
serios, dar şi foarte amuzant. Este foarte deștept, dar ştie 
să se prostească şi să fie jucăuș. Are o viata foarte grea 
acasă, dar atunci când este cu mine nu dă deloc impresia. 
Pe scurt, nu reușesc să îi surprind deloc esența. 

Este unul din acei oameni foarte greu de găsit, care au 
învățat să trăiască în momentul prezent, Sara. În loc să ducă 
cu el povara amintirilor, preferă să o lase in spate si să se 
bucure de clipa prezentă. De altfel, este la fel de încântat de 
prezenta ta cum esti tu de a lui. 

— Ţi-a spus el asta? 

Sara izbucni în râs, dându-și seama că Solomon nu 
trebuia să afle ceva din gura cuiva pentru a sti ce gândește. 
Ştia întotdeauna ce gândesc și ce simt ceilalți oameni. 

Mai presus de orice, Seth isi doreşte să se simtă bine. Tu 
ai acest efect asupra lui, asa că i se pare normal să iti cultive 
compania. Practic, tu scoţi ce este mai bun în el, Sara. 

— Ei bine, chiar asta și vreau. Dar nu aş vrea să crezi 
că încerc să fac ceva, Solomon. Pur și simplu se întâmplă. De 
altfel, înclin să cred că și el scoate ce este mai bun în mine. 

Sunt cât se poate de încântat că vă intelegeti atât de 
bine amândoi. Este întotdeauna o plăcere să cunoşti pe 
cineva care doreşte să se simtă bine în compania ta. Atunci 
când doi oameni care doresc să se simtă bine se întâlnesc, în 
jurul lor se întâmplă adevărate miracole. 

Si ție, si lui vă place să ridicaţi starea de spirit a 
celorlalți oameni, Sara, si nimic nu vă face o plăcere mai 
mare decât să vedeți că ati reușit să faceți pe altcineva să se 
simtă mai bine. 

O să petreceti de minune împreună, Sara. Sunt absolut 
convins de acest lucru. 


A e 

CAPITOLUL 9 
Geronimoooo000... Pleosc! 


Itimul clopoțel sunase de 15 minute, iar Sara 

încă aștepta lângă steagul din curtea școlii. 
Privea poarta mare a școlii deschizându-se și trantindu-se 
pe măsură ce elevii continuau să părăsească clădirea. Îi 
promisese lui Seth că il va aştepta. Acesta îi spusese că 
are ceva să-i arate şi că era convins că îi va plăcea. Sara 
s-a uitat la ceas, intrebandu-se dacă nu cumva a înțeles 
greşit la ce oră trebuiau să se întâlnească. Chiar atunci, pe 
poarta mare a școlii a ieșit Seth. În sfârșit! 

— Scuză-mă, Sara. Am făcut greșeala de a o saluta pe 
domnișoara Ralph, iar aceasta m-a întrebat imediat dacă 
m-ar deranja să o ajut cu bagajele până la maşină. l-am 
răspuns că nu, dar habar nu aveam că avea mașina parcată 
la 1,5 km depărtare și că avea 47 de bagaje de transportat. 
Era limpede că am făcut o greșeală, dar acum era prea 
târziu. Nu îmi mai puteam lua vorba înapoi. 

Sara zâmbi. O ajutase si ea de multe ori pe domnisoara 
Ralph să își ducă bagajele la mașină. Domnișoara Ralph 

era directoarea artistică a şcolii si își transporta zilnic 
jumătate din posesiuni între casă și scoala. 

— Eu nu mai trec niciodată pe lângă ea, îi răspunse 
Sara. Am făcut și eu cândva aceeași greșeală, dar m-am 
învăţat minte, așa că dacă o văd că apare de undeva, prefer 
să fac cale întoarsă. 

— Mi s-a părut mie că holul era cam gol, îi răspunse 
Seth. Cred că toți ceilalți elevi, cu excepţia mea, știau că 
se învârtea pe acolo în căutarea unui ajutor. 

Pe Sara nu o deranja deloc să o ajute pe domnișoara 
Ralph. Nu era înscrisă la orele ei, dar o impresiona faptul 
că această profesoară nouă se straduieste atât de tare să 
introducă în școala lor o programă artistică de calitate. 

— Sincer să fiu, nu m-a deranjat deloc să o ajut, îi spuse 
Seth. Îmi place că este o profesoară care muncește din greu. 

Sara zâmbi. Parcă Seth i-ar fi citit gândurile. 

— Nu ştiam însă că va dura atât de mult si nu doream 
să te las să aștepți. Eşti gata? 

— Da, i-a răspuns Sara. Unde mergem? 

— Este o surpriză. 

— Hai, spune-mi! se alintă ea. 

Seth începu să râdă. 

— Nu, va trebui să aştepţi, ca să vezi cu ochii tăi. Nu 
este foarte departe de Aleea Thacker. 

Sara simţi din nou o stare de disconfort. Nimeni 
altcineva nu își mai petrecea atât de mult timp pe Alea 
Thacker sau în jurul acesteia. Pe de alta parte, îi părea 
bine, întrucât acesta era locul ei favorit între toate. 

Cei doi porniră la drum, îndreptându-se către Aleea 

— Ştii, îi spuse Seth, ar trebui să găsim și alte cărări ca 
să ajungem aici. Nu e bine să batatorim prea tare aceasta 
cărare, ca să nu îi atragem și pe alţii. 

Sara zâmbi. Chiar îmi citește gândurile. 

Sara îl urmă pe Seth, călcându-i pe urme, ca să nu 
lateasca prea tare cărarea. Seth dădea crengile la o parte, 
apoi le tinea ca să nu o lovească. Din când în când, dădea 
cu mâna la o parte o pânză de păianjen. 

— Hei, este grozav!, îi spuse Sara. 

— Ce anume? 

— Faptul că merg după tine. În acest fel, pânzele de 
păianjen ajung în părul tău, nu în al meu. 

Seth se distră, scuturându-și părul de pânze de păianjen. 

— Vrei să preiei conducerea? o tachină el. 

— Nu, este în regulă. Te descurci foarte bine. 

Cei doi ajunseră la prima răscruce în care se încrucişau 
mai multe cărări, iar Seth coti către râu. Sara grăbi pasul, 
ca să nu rămână în urmă. 

Practic, nu mai exista nicio cărare printre copaci. 
Seth şi Sara călcau acum prin iarba înaltă și uscată. Tocmai 
când Sara era pe punctul de a se opri pentru a-și smulge 
scaietii agatati de ciorapi, cei doi ajunseră la un luminis 
situat chiar pe malul râului. 

— O, chiar că este un loc grozav! spuse Sara. Am și 
uitat cât de frumos arată râul privit de aici. Nu am mai 
fost demult în acest loc. 

— Bun, privește! îi spuse Seth mândru. 

— Ce să privesc? îl întrebă Sara, nedumerita, privind 
în jur. 

— Aici, îi răspunse Seth, conducând-o către un plop 
uriaș. 

— Uau! exclamă Sara. Tu ai facut asta? 

— Da. iti place? 

— Este uimitor! 

Sarei nu-i venea să își creadă ochilor. Seth confectionase 
niște trepte din 20 în 20 de centimetri, pe care le prinsese 
în cuie. Scarita urca astfel până la cele trei crengi uriașe ale 
copacului, care iti permiteau nu doar să stai confortabil pe 
ele, dar gi să te tii cu mâinile de crengile de mai sus, astfel 
încât să iti păstrezi echilibrul. 

— Este cea mai grozavă scară de copac pe care am 
văzut-o vreodată. 

— Le-am șlefuit foarte bine, astfel încât să nu iti 
intre așchii în piele atunci când te urci pe ele, îi spuse cu 
mândrie Seth. 

— Super! Haide să urcăm! 

— O să urc eu primul, îi spuse Seth. 

Seth puse piciorul pe prima treaptă și se prinse cu mâinile 
de o alta. Cu multă agilitate, se urcă imediat în copac. 

Sara chicoti fericită. Îi plăcea la nebunie să se urce 
în copaci și nu-i venea să creadă că Seth confectionase 
această scarita superbă, care îi permitea să se urce fara 
probleme în acest copac bătrân. 

Cei doi se urcară până sus. 

— Îmi place aici, spuse Sara. Lumea se vede cu totul 
altfel de sus, nu ti se pare? 

Seth fu imediat de acord, mutându-se de pe craca 
pe care stătea si privind râul care curgea sub el. Sara nu 
putu să nu observe cat de sigur părea de el, chiar dacă 
râul se afla la o distanță destul de mare sub el. Făcea ceva 
acolo, dar Sara nu putea vedea ce, întrucât era cu spatele 
la ea. Apoi Seth se dădu la o parte, iar ea văzu că legase o 
frânghie solidă, care cobora aproape până la râu. 

— Nu-mi vine să cred! strigă Sara, extaziata. 

— Vrei să o încerci? 

Seth de-abia isi mai putea stăpâni entuziasmul. 

— Fii convins! 

— Cum stai cu echilibrul? 

— Destul de bine. De ce? 

— Pentru ca ar trebui sa ajungem acolo. 

Sara privi catre locul indicat de Seth. 

— O căsuţă în copac! Seth, ai făcut o căsuță in copac! 

— Aceea este rampa noastră de lansare, îi spuse el, 
târându-se cu grijă în patru labe pe o creangă foarte 
solidă. Când a ajuns, s-a ridicat în picioare. 

Sara ingenunche și începu să se târască și ea către 
căsuţa din copac. Sper că va fi suficient de mare ca să 
încăpem amândoi în ea, îi trecu prin minte. Cand a ajuns 
însă, a constatat cu surprindere cât de mare era căsuţa. 
Seth construise chiar și o balustradă, pentru mai multă 
siguranţă, precum și două bancute pe care se putea sta 
confortabil. 

Sara se uită cu plăcere în timp ce Seth îi demonstra 
cum funcţionează totul. A scos un cui în jurul căruia era 
înfășurată o sfoară subțire. Seth a desfasurat-o și a început să 
o infasoare in jurul unei tije bătute în scoarța copacului. 

— Te-ai gândit la toate, îi spuse Sara, încântată. 

Capătul sforii era legat de partea de jos a frânghiei 
care cobora spre râu, așa că pe măsură ce Seth o înfășura, 
aceasta trăgea către ei capătul frânghiei, care era legat 
într-un fel de lasou. Sara l-a privit cum isi pune piciorul 
în lasou. Deasupra acestuia erau legare trei noduri. Seth 
s-a prins cu mâinile de unul din ele, apoi i-a spus: 

— Bun, urează-mi noroc. 

— Ai grija..., începu să spună Sara, dar înainte să isi 
poată termina fraza, Seth sări în gol, aruncându-se de pe 
micuța platformă. Zbură prin aer, către apa râului, strigând 
din toți rarunchii: 

— Geronimooooo. 

Spectacolul ii taie respiratia Sarei. Seth a continuat sa 
se balanseze o vreme. 

— Acum vine partea cea mai complicată, îi strigă el. 
Trebuie să sari înainte ca balansul frânghiei să se oprească 
de tot. În caz contrar, vei ateriza în apă. 

Sara îl privi pe Seth, care încerca să își elibereze piciorul 
din lasou, sprijinindu-și genunchii de unul din nodurile 
mai joase ale frânghiei. Luandu-si avant, el sări pe malul 
celălalt al râului, unde ateriză pe un morman de frunze. 

— Au! se auzi vocea lui. Trebuie să mai lucrez la 
partea asta! 

Sara râse din toată inima, încântată de întregul 
spectacol. 

— Bun, e rândul meu, spuse ea plină de entuziasm, în 
timp ce Seth se cocota rapid înapoi în copac. 

— Ştiu si eu, Sara? Te avertizez că aterizarea este putin 
cam bruscă. Poate că ar trebui să mai astepti până când 
mă gândesc cum să... 

— Nici nu-mi trece prin minte. Daca tu ai putut să o 
faci, si eu voi putea! 

Nimeni şi nimic nu ar fi putut-o convinge de contrariu. 

Sara l-a așteptat pe Seth să se urce înapoi în copac. Este 
atât de deștept, s-a gândit ea, văzând că duce cu el sfoara 
care lega capătul de jos al frânghiei grele, astfel încât să o 
poată trage din nou în sus până la rampa de lansare. 

Sara se aseza pe bancuta, iar Seth îi tinu franghia, 
astfel încât să isi poată băga piciorul in lasoul de jos. 

— Am facut acest nod special pentru tine, Sara, ii 
spuse el, aratandu-i cel de-al doilea nod, care era situat 
exact la înălțimea genunchilor ei. 

— Bine, o sa sar! îi răspunse Sara, aflată încă pe 
platformă. Bun, îmi dau drumul... Sunt gata... Pornesc... 
Mă întorc imediat... La drum... 

Sara isi dorea din toată inima să sară, dar simţea un 
nod în stomac, si pur si simplu nu-și putea da drumul. 

Seth o privea zâmbind, fericit de entuziasmul ei. Nu 
avea de gând să o preseze. 

— Nu-i nicio grabă, Sara. Franghia va fi aici şi mâine, 
şi poimâine, şi în fiecare zi... 

Dar Sara nu mai auzea ce îi spunea Seth, întrucât în 
timp ce el îi oferea un pretext ca să nu sara, ea se aruncase 
deja în gol. 

— Geronimooooo, strigă ea, zburând deasupra râului. 

— Excelent! îi strigă Seth din spate, încântat la culme 
că Sara făcuse primul ei salt și amintindu-și de exaltarea 
pe care o simtise el însuși atunci când a sărit prima dată 
deasupra râului. 

Sara râdea și chiuia, balansându-se deasupra apei. 
Apoi şi-a scos piciorul din lasou. 

Ce fata! se gândi el, tinandu-si respirația, fericit că 
Sara a învățat atât de rapid cum să folosească franghia. 
Din păcate, braţele Sarei nu erau la fel de puternice 
ca cele ale lui Seth. A reușit să se mai tina un timp de 
frânghie, până când s-a apropiat de malul opus al râului, 
dar şi-a dat drumul înainte de vreme, așa că a aterizat 
direct în noroiul de pe mal, fără să reușească să ajungă pe 
grămada de frunze. Pleosc! s-a auzit, în timp ce noroiul 

era improscat în toate direcţiile. Apoi, Sara a izbucnit in 
râs. S-a ridicat în picioare, udă din creștet până la tălpi si 
acoperită cu noroi, dar a continuat să râdă în hohote, fără 
ca nimic să o poată opri. 

La început, inima lui Seth s-a oprit în loc, dar apoi a 
început să râdă și el, ușurat. Ce fată super! şi-a spus el. Se 
simţea responsabil pentru siguranţa ei, așa că reacția ei i-a 
luat o piatră de pe inimă. 

— Seth, a fost grozav! De-abia aştept să repet 
experienţa. Totuși, va trebui să-mi explici mai bine cum 
să aterizez pe partea opusă a râului. 

— Este o chestiune de sincronizare. Şi eu am căzut de 
vreo două ori in apă când am încercat primele dati. 

— Ba nu ai căzut deloc. 

Sara ştia, privindu-l, că s-a descurcat perfect încă 
de la prima încercare. Îi plăcea însă ideea că încerca să o 
reconforteze părând că nici el nu s-a descurcat foarte bine 
de prima dată. 

— Nu este nicio problema. Mă bucur sincer că esti atât 
de priceput. În timp, o să imi perfectionez şi eu salturile. 
O să practicăm în fiecare zi. Îmi place la nebunie ce ai 
facut, Seth! Îți mulţumesc. 

Seth nu mai ştia ce să creadă. Sara era perfectă. Se 
simtea incredibil de bine cu ea. Era intotdeauna gata sa 
incerce orice aventura, fara sa se planga niciodata. Radea 
tot timpul si nu parea sa-i pese ca altcineva era mai bun 
decât ea la ceva. Seth nu mai cunoscuse niciodată pe 
cineva ca Sara. 

— Cred că ar trebui să mă duc acasă. Arat ca naibal, 
i-a spus Sara, ieşind din apă și încercând să îşi scuture cât 
de cât noroiul de pe haine. Ne vedem mâine. 

— Mâine e sâmbătă, îi reaminti Seth, știind că părinţii 
lui nu vor fi niciodată de acord să îi lase un week-end 
liber, în condiţiile în care aveau atât de multe de făcut. 

Chiar si construcția acestei căsuțe din copac îi luase 
săptămâni la rand, si nu reușise să lucreze la ea decât in 
timpul nopţilor, la lumina lunii. Părinţii lui nu ar fi fost 
niciodată de acord cu astfel de lucruri frivole. 

— Ne putem vedea luni. 

— Oh, îi răspunse Sara, dezamăgită. 

Nu credea că va avea răbdare până luni, amânând 
această distracție. 

— Bine, îi spuse ea. Cred totuşi că am să vin singură 
mâine ca să mai exersez la aterizare. Până luni cred că o să 
o stăpânesc perfect. 

Lui Seth nu îi plăcea deloc ideea. Sara ar fi putut cădea 
pe ceva tare, rupandu-si un picior sau spărgându-și capul. 

— Nu, Sara, ai putea să te îneci, îi spuse el, ușor 
stânjenit. 

Sara îl privi cu atenţie, simțind seriozitatea cu care îi 
vorbise. În mod evident, era sincer preocupat de siguranța ei. 

— Nu, Seth, îi răspunse ea cu blandete. Nu m-aș 
putea îneca niciodată. 

Seth simţi la rândul lui seriozitatea fetei. Vocea ei 
avea o intensitate pe care nu i-o mai cunoscuse. De unde 
știe că nu se poate îneca niciodată? 

— Oricum, voi aștepta întâlnirea noastră de luni. 
Dacă tot ţi-ai dat atâta osteneală ca să construieşti acest 
loc minunat pentru noi doi, pot aștepta si eu până ne 
vom putea bucura împreună de el. 

Seth se simţi ușurat. 

— Ne vedem luni, îi spuse Sara. O să te aştept la 
prima răscruce de drumuri pe cărarea noastră. 

Seth îi zâmbi. Sara îi citise gândurile. Nu isi dorea să 
se întâlnească tot timpul în curtea școlii, pentru ca ceilalți 
elevi să nu își dea seama ce puneau la cale. Amândoi 
copiii își doreau să păstreze numai pentru ei acest loc de 
poveste. 

CAPITOLUL 10 
Serpii nu te vor deranja 


ara îl aștepta pe Seth în locul de întâlnire asupra 

căruia căzuseră de acord. Se felicită singură în 
gând pentru hainele maronii de camuflaj pe care le purta 
şi care se potriveau de minune cu împrejurimile, făcând-o 
să se confunde cu ele. Se lăsă la pământ, privind printre 
tufișuri maşinile care treceau pe șoseaua din imediata 
apropiere. Îi plăcea ideea că le putea vedea, în timp ce 
nimeni nu știa de existenţa ei. „Sper că domnisoara Ralph 
nu a pus din nou mâna pe el”, murmura ea. 

Seth a apărut brusc dintre copaci, aproape dând peste 
Sara. La început, amândoi s-au speriat şi au tipat, dar apoi 
s-au distrat la culme. 

— Doamne, Sara, nu credeam că esti deja aici. 

— M-am ascuns bine, nu? îi zâmbi ea, satisfăcută de 
camuflajul ei. 

— Da, te confunzi de tot cu pădurea. Dacă ai fi fost un 
şarpe, m-ai fi mușcat cu siguranță. 

— Nu, şerpii nu te vor deranja, i-a răspuns ea pe un 
ton sigur. 

— Nu ţi-e frică de șerpi? o întrebă Seth, surprins la 
culme. 

Era convins că tuturor le era frică de şerpi, mai ales 
fetelor. 

— Deloc. Pe timpuri îmi era, dar acum nu-mi mai este. 
Hai să mergem. De-abia astept să ne aruncăm cu frânghia 
din copac. 

Lui Seth îi era imposibil să nu observe că Sara avea 
aceeaşi siguranță în voce atunci când spunea că nu se teme de 
şerpi ca atunci când îi declarase că nu se va îneca niciodată. 

— Hei, Sara, îi strigă el, cum se face că esti atât de sigură 
că nu te vei îneca niciodată? 

Sara aproape că se împiedică pe cărare. Întrebarea 
lui Seth o luase prin surprindere. Seth era din nou foarte 
aproape să îi afle secretul ei cel mai bine păzit. 

— O, e o poveste lungă. Am să ţi-o spun altădată. 

Seth intuia că fata avea ceva important de povestit şi 
de-abia aștepta să o asculte. De alfel, era convins că ea însăși 
dorea să îi spună această poveste. 

— Bine, dacă este o poveste atât de lungă, ai putea să o 
imparti pe capitole. Ai putea să îmi spui câte un capitol in 
fiecare zi. 

Sarei nu prea îi plăcea însă ideea. Nu era prea sigură 
cum va reacționa Seth dacă va auzi detaliile experienţei sale 
cu Solomon. Pe de alta parte, Seth părea foarte serios, așa că 
nu prea putea să i se împotrivească. 

De aceea, ea a început astfel: 

— Păi, nu m-am gândit niciodată cu seriozitate că mă 
voi îneca, dar mama se temea tot timpul să nu patesc ceva. 
De aceea, m-a avertizat practic în fiecare zi din viața mea să 
stau departe de acest rau. Nu ştiu de ce se teme atât de tare 
de apă. Sinceră să fiu, nu am auzit ca cineva să se fi înecat 

vreodată în el. Din păcate, mama se teme de orice, dar mai 
presus de toare de râu. 

Într-o bună zi, când eram singură, stăteam pe un 
bustean, cu picioarele foarte aproape de apă. Pe neașteptate, 
din spate a apărut un dulău, care s-a repezit la mine ca să 
mă lingă, doborându-mă astfel de pe bustean. 

— Uau, Sara! Şi ce ai facut? 

— Păi, nu prea puteam să fac nimic. Apa mă ducea 
foarte rapid la vale. Partea frumoasă este că nu îmi era 
deloc frică. La început m-am gândit: O, nu, mama avea 
dreptate. Doamne, ce o să se înfurie pe mine dacă o să mă 
înec. M-am lăsat însă dusă de apă și am observat cât de 
bine mă simt. La un moment dat, am ajuns în dreptul unei 
crengi aplecate mult deasupra apei, așa că m-am prins de 
ca și m-am tras la mal. De atunci, am ştiut dincolo de orice 
îndoială că nu mă voi îneca niciodată. 

— Asta-i tot? Această experienţă te-a convins că nu te 
vei îneca niciodată? Sara, mie mi se pare pur și simplu că ai 
avut un noroc chior că ţi-a ieşit creanga aceea în cale. Te-ai 
fi putut îneca, ştii? | 

Sara îl privi pe Seth în timp ce acesta își lăsa frâu 
liber imaginaţiei negative si îi zâmbi. 

—Stii, vorbeşti la fel ca mama. 

Seth izbucni în râs: 

— Bănuiesc că da. 

— Tie nu ţi se întâmplă niciodată să știi ceva, fara să 
ştii de unde? Să știi ceva atât de clar încât să nu-ţi pese in 
ruptul capului de părerile celor din jur, chiar dacă acestea 
sunt diferite? Ştii pentru că ştii, iar faptul că ceilalți nu ştiu 
ceea ce ştii tu nu înseamnă că nici tu nu ştii. Intelegi ce 
vreau să spun? 

Seth a păstrat tăcerea. Ştia foarte bine ce dorea să 
spună Sara. 

— Ai dreptate, Sara. Într-adevăr, înțeleg perfect ce vrei 
să spui. De acum înainte, dacă ai să îmi mai spui că nu te 
poţi ineca, te voi crede. 

Sara se simţi uşurată că Seth i-a acceptat explicația 
parţială şi că nu mai trebuia să o completeze. 

— Perfect, îi spuse ea, triumfătoare. De-abia aștepta să 
schimbe subiectul. 

— Şi fii sigur că nici șerpii nu te vor deranja vreodată. 

Seth râse. 

— Bine. Îţi propun să renunțăm la câte o temere pe 
rând, Sara. 


= 


CAPITOLUL 11 
Practici în mintea ta? 


ek si Seth au trecut de ultima cotitură a cărării 
şi au ajuns în luminișul în care se afla minunata 
căsuţă în copac construită de Seth şi frânghia ce atârna 
din copac, asteptandu-i răbdătoare. 

— Bine. De data aceasta, merg eu prima, spuse Sara, 
în timp ce se urca rapid în copac. 

După ce s-a târât pe creanga cea groasă si după ce a 
ajuns pe platformă, Sara s-a pregătit de salt, Seth a ajuns-o 
din urmă. 

— Bun. De data aceasta cred că o să-mi iasă cum 
trebuie. Am exersat. 

Seth se simţi dezamăgit că Sara nu își tinuse cuvântul. 

— Sara, spuneai că o să mă aștepți. 

— Chiar te-am aşteptat, Seth. Am practicat doar 
în mintea mea. M-am vizualizat de mai multe ori 
balansându-mă deasupra râului, iar apoi sărind la 
momentul ideal şi aterizând perfect pe malul opus al 
râului. Acum mă simt pregătită. Fă-mi vânt. 

— Nu cred că trebuie să-ți facă cineva vant, Sara. Este 
suficient să iti dai drumul în gol. 

Jar Sara isi dădu drumul. 

— Jahuuuuuu!, strigă ea, in timp ce zbura prin 
aer, cu părul frumos gi saten fluturându-i in spate. 
A continuat sa se balanseze 0 vreme deasupra apei, 
mişcarea devenind treptat din ce în ce mai lentă. Fata 
și-a scos piciorul din lasou, iar la momentul perfect și-a 
dat drumul şi a aterizat pe iarbă, exact în locul pe care 
îl vizualizase în timp ce practica în mintea ei. Aterizarea 
ei a fost atât de perfectă încât nici măcar nu a căzut la 
pământ. 

— Da! a strigat ea. 

Seth a aplaudat-o de pe platforma sa. Era profund 
impresionat. 

S-a aruncat la rândul lui în gol, după care a aterizat pe 
frunzele de pe malul opus, rostogolindu-se de câteva ori. 

— Nu a fost o aterizare prea lină, a recunoscut el. 

Sara i-a zâmbit. 

— Trebuie să practici în mintea ta. Acesta este secretul. 
Nu durează prea mult și procesul este aproape la fel de 
amuzant ca și cel real. 

— Bine, i-a răspuns Seth, ușor neîncrezător. Până 
atunci însă, voi practica direct pe teren. 

După care își dădu drumul din nou. 

De data aceasta, aterizarea lui fu chiar mai proastă decât 
cea de dinainte. Seth nu era deloc mulțumit de el însuși. 

Sara rase, dar isi acoperi fata cu palma, pretinzând 
că tuseste. Nu dorea să îi rănească sentimentele, şi cu atât 
mai puţin să îl enerveze. 

Seth se urcă din nou în copac și isi dădu drumul, dar şi 
de această dată şi-a calculat în mod greșit desprinderea de 
frânghie, aşa că s-a rostogolit de câteva ori prin frunze. 

— Seth, i-a spus Sara, în timp ce băiatul isi prindea din 
nou piciorul în lasou, gata să se mai arunce o dată. Asteapta o 
clipă. Opreste-te, închide ochii si imagineaza-ti că te urci din 
nou în copac, fericit că tocmai ţi-a reușit o aterizare perfectă. 
Imagineaza-ti că iti zâmbesc si bat fericită din palme. 

— Sau râzi şi te prefaci că tusesti, o tachină Seth. 

— Nu, doar iti zâmbesc și bat fericită din palme, îi zâmbi 
Sara. Nimic nu-i scapă lui Seth. 

— Acum, vizualizează-te cum dai drumul la frânghie si 
cum sari pe malul opus al râului. Gandeste-te că zbori lin 
prin aer, ca si cum ai avea o parasuta, şi că aterizezi lin pe 
mal. 

Seth zâmbi fără să vrea, în timp ce își imagina toate 
aceste lucruri. 

— Acum da-ti drumul, îi spuse Sara, atingându-l ușor 
pe spate și dându-i un ghiont. 

Iar Seth își dădu drumul. S-a balansat o vreme deasupra 
râului, iar la momentul perfect, și-a dat drumul şi a aterizat 
lin pe iarbă, după care a sărit în sus şi a strigat plin de 
entuziasm: 

— Da! 

Strigătul lui s-a suprapus cu cel al Sarei. 

— Uau, Sara, chiar funcţionează! Cine te-a învăţat 
acest truc? 


v u e u œ 


uşor ironic. E o poveste foarte lungă, Seth. 
Înainte ca băiatul să poată spune ceva, ea izbucni în râs 

— Ştiu, știu! Trebuie să împart povestea în capitole mai 
scurte și să ti le spun câte unul pe rand. Dacă dorești cu 
adevărat să o afli, ţi-o voi spune pe toată, dar trebuie să îmi 
promiti că nu vei râde de mine. De asemenea, trebuie să îmi 
promiti solemn că nu vei spune la nimeni. 

— Îşi promit”, îi răspunse Seth. 

Părea mai concentrat decât îl văzuse Sara vreodată. 

— Îşi promit solemn. Acum, spune-mi. 

— Nu acum. Mai târziu. Trebuie să practic mai întâi 
în mintea mea. 

Seth îi zâmbi cu toată gura. 

— Ne mai vedem, fi spuse Sara. 

— Da. Ne vedem mâine. 


== 


CAPITOLUL 12 


Ciudat, în sensul bun al 
cuvântului 


ara stătea pe o creangă mare a copacului, care se 

intersecta cu o alta, alcătuind împreună un mic 
scăunel. Se urcase pe scara lui Seth până la capătul acesteia, 
după care mai urcase vreo trei metri de una singură, până 
la acest scăunel natural, care îi putea susține confortabil 
pe amândoi. Ce copac uimitor, se gândi ea, în timp ce îl 
aștepta liniștită pe Seth. 

Ultima lui oră de clasă era un atelier de lucru 
manual, în care elevii învățau să prelucreze lemnul. Pun 
pariu că este cel mai bun din clasă. Probabil că acum îl 
ajută pe profesor să curețe atelierul de așchii, se gândi Sara, 
privindu-si ceasul. Este tot timpul atât de amabil. Toată 
lumea încearcă să profite de pe urma lui. 

Sara închise ochii si încercă să isi imagineze cum îi 
explică lui Seth povestea ei neverosimilă. Era convinsă că 
băiatul este pregătit să o asculte, dar încă se mai temea 
de riscul pe care și-l asuma. Între timp deveniseră foarte 

buni prieteni. De fapt, era cel mai bun prieten pe care îl 
avusese Sara vreodată, așa că nu şi-ar fi dorit să îl sperie, 
îndepărtându-l astfel de ea. Nu prea era sigură cum va 
reacţiona la marele ei secret. 

O pala de vant fosni frunzele copacului, declanșând 
o veritabilă ploaie verde. 

Și tu esti o profesoară, isi reaminti Sara cuvintele lui 
Solomon, care produseseră un impact atat de puternic 
asupra ei. Când va veni timpul, vei sti. 

Cred că a venit timpul, se gândi Sara. Dar cum as 
putea fi absolut sigură? 

Atunci când vor apărea întrebările, înseamnă că a sosit 
timpul, îşi aminti fata sfatul lui Solomon. £i bine, Seth a 
început să pună întrebări, asa că probabil a sosit timpul. 

Sara auzi un foșnet de frunze pe cărare. Se ridică în 
picioare, ţinându-se strâns de creanga din fata ei, și se 
aplecă atât cât putu înainte, ca să vadă cine venea. Era 
Seth, desigur, care îi spuse dintr-o suflare: 

— Bună, îmi pare rău că am întârziat. 

Părea complet epuizat. Sara isi dădu seama că alergase 
tot timpul. 

Seth se urcă în copac și se opri la creanga mare care 
conducea către căsuţa lor. 

— Vrei să vin eu sus, sau preferi să cobori tu? 

— Vino sus. E grozav aici. Şi e suficient loc pentru 
amândoi. 

Într-adevăr, priveliștea era încântătoare, si în plus locul 
îi oferea Sarei un sentiment de intimitate. 

Seth se urcă cu agilitate si se așeză pe o creangă în 
formă de V, situată chiar lângă locul în care stătea Sara. 

— Bun, începu direct Seth. Acum, începe să-mi 
povestesti. 

— Bine, dar iti reamintesc că acesta este secretul nostru. 

— Sara, nu-ţi face probleme. Oricum, nu vorbesc cu 
niciun alt elev de la școala noastră decât cu tine. 

Sara trase aer în piept şi încercă să îşi imagineze de 
unde ar putea începe. Erau atât de multe de povestit... 

„Bine, Seth. Iată ce s-a întâmplat. Dar te avertizez 
din start: o să iti sune ciudat”. 

— Sara! 

Seth părea să își piardă răbdarea. 

— Spune-mi odată! iti promit că nu o să mi se para 
ciudat. 

— Bine. Într-o zi, mă întorceam acasă de la școală, 
când fratele meu Jason a venit în goană si mi-a spus, pe 
un ton mai agitat decât de obicei, că a văzut o bufnita 
uriașă pe Aleea Thacker și că trebuia neapărat să merg să 
o vad si eu. Era atât de agitat încât m-am speriat putin. 
M-a târât apoi după el către pădure. 

— Mie îmi plac bufnitele, spuse Seth, ca să îi dea 
curaj Sarei. 

— Bun. Deci, zăpada era destul de mare, iar ziua era 
foarte friguroasă. Am căutat multă vreme bufnița, dar 
nu am văzut-o. l-am spus lui Jason că a inventat toată 
povestea și că oricum nu-mi păsa de o pasăre oarecare. În 
realitate însă, a doua zi, la școală, nu-mi puteam scoate 
bufnița din minte. Nu prea intelegeam de ce eram atât 
de interesată de ea. La urma urmelor, întreaga poveste 
era extrem de ciudată. Oricum, după şcoală m-am întors 
singură în pădure ca să caut pasărea, dar nici de această 

dată nu am reușit să o găsesc. Afară începuse să se întunece 
şi eu mă simțeam destul de prost, așa că am apucat-o pe 
o scurtătură, încercând să trec râul pe gheață. Din păcate, 
aceasta a cedat sub greutatea mea. M-am împiedicat și am 
căzut, iar pentru o clipă am crezut că mă voi scufunda sub 
apă şi mă voi îneca. În acel moment, am auzit o voce care 
venea dintr-un copac. Aceasta mi-a spus clar: Ai uitat că tu 
nu te poți îneca? Gheaţa te va tine. Taraste-te până aici. 

La început mi s-a părut o prostie. Ar fi trebuit să am 
inteligenţa de a nu încerca să trec râul îngheţat, și oricum, 
mă irita faptul că persoana care îmi vorbea din pădure nu 
ieşea la vedere și nu îmi întindea o mână de ajutor. Apoi am 
avut marea revelaţie: de unde ştia că nu puteam să mă înec? 
Nu spusesem nimănui despre convingerea mea. Nimeni 
nu știa absolut nimic despre ea. Jar atunci, l-am văzut. 

— Pe cine ai văzut? 

— Pe Solomon, această bufnita mare, frumoasă si 
fermecată. A zburat din copac şi s-a rotit de câteva ori 
deasupra luminișului, astfel încât l-am putut vedea foarte 
bine, după care s-a îndepărtat. Atunci, am știut că l-am 
găsit pe Solomon. 

— Abia acum înţeleg de ce erai atât de sigură că nu 
te vei îneca niciodată. Uau, Sara, chiar că e ciudat. Dar e 
ciudat în sensul bun al cuvântului, adăugă Seth rapid. 

Sara tăcu, cu respiraţia oprită. Inghiti in sec, apoi il 
privi pe Seth. Ar fi dorit să îi spună totul despre Solomon: 
cum l-a întâlnit, toate lucrurile pe care i le-a spus acesta, 
cum l-au împușcat Jason şi Billy, şi cum continua să îi 
audă vocea în mintea ei, deși era mort. 

— L-ai mai văzut de atunci? o întrebă Seth. 

— Da. L-am văzut de foarte multe ori. Dar... 

— Dar, ce? 

Seth era din ce în ce mai interesat de această poveste 
uimitoare. 

Sara pur si simplu nu se putea hotărî să își continue 
povestea. 

— Am să iti spun mai târziu. 

Seth era dezamăgit. Îşi dădea seama că Sara avea 
mult mai multe de povestit, dar și că subiectul era extrem 
de delicat pentru ea, așa că nu dorea să o preseze. 

— Păi, ţi-am spus că am să iti povestesc câte un capitol 
pe rând. Deci, ne vedem mâine? 

— Da, ne vedem mâine. 

— Vrei să ne aruncăm odată deasupra râului, înainte 
de plecare? 

— Cred că am avut parte de destule aventuri până 
acum, o tachină Seth. 

— Da, şi eu la fel. 

— Pe mâine. 


nY Pe 

CAPITOLUL 13 
Prieteni la cataramd 


E aproape ca ziua, murmură Sara în barbă, 
în timp ce se sprijinea de verandă, privind 
cerul nopții. 

Se simţea iritată, dar nu isi dădea seama de ce. 

Cerul era iluminat de stele, iar luminile de pe stadionul 
liceului făceau să se vadă ca ziua. Sarei i se părea că farurile 
stadionului iluminau întregul oraș. 

— Ce risipă de electricitate, isi spuse ea, intrând în casă 
si lăsând ușa terasei să se izbească cu zgomot. 

Era primul meci de fotbal al sezonului, iar iritarea pe 
care o simţea întotdeauna în astfel de momente o cuprinse 
din nou, luând-o prin surprindere. Se duse în camera ei și 
închise ușa. Şi-ar fi dorit să închidă cât mai multe uși între 
ea si meciul de fotbal. 

— Doamne, isi spuse Sara cu voce tare, care este 
problema mea? 

Pe Sara nu o entuziasma deloc sezonul de fotbal, 
desi jocurile din serile de vineri atrăgeau întregul oraș pe 

stadion, și nu erau deloc puţini aceia care însoțeau echipa 
inclusiv în deplasare. Sara nu fusese niciodată la un meci, 
indiferent dacă acesta era jucat local sau în deplasare. Îşi 
luă o carte și începu să o răsfoiască, dar constată că nu era 
interesată nici de ea. 

Sara isi dorea să meargă la râu și să se dea cu franghia. 
l-ar fi plăcut să scape de această stare de agitaţie interioară, 
care o scotea din minţi. Ştia că nu era deloc o idee bună 
să meargă singură prin pădure noaptea, dar gândul că s-ar 
fi putut arunca în gol pe întuneric o făcu să se simtă mai 
bine. Cerul este atât de luminos, î isi spuse ea. Poate că nu va 
fi chiar atât de beznă. 

Sara deschise ușa dormitorului și își găsi mama făcând 
curăţenie în bucătărie, după cină. 

— Termin eu de curățat, mamă. 

— O, mulţumesc, scumpo. Janet ne-a ocupat locurile, 
asa că nu trebuie să ne grăbim. De ce nu vrei să vii cu noi, 
Sara? O să ne distrăm. 

— Nu, am lecţii de facut, îi răspunse Sara. 

(Acesta era unul din lucrurile bune legate de scoala. 
Temele erau întotdeauna alibiul perfect, care putea fi dilatat 
astfel încât să cuprindă întregul weekend, sau dimpotrivă, 
redus la zero. Dintr-un motiv sau altul, părinții săi nu 
păreau niciodată intrigati de această flexibilitate). 

Sara se întoarse in camera ei, de-abia așteptând ca 
familia sa să plece la meci. Ideea de a merge în luminiș și 
de a se arunca în gol pe întuneric i se părea din ce în ce mai 
atrăgătoare. 

Sara deschise sertarul noptierei și își scoase izmene de 
iarnă. Ştia că arăta ciudat în ele, dar trebuia să admită că 
erau foarte folositoare iarna. 

Sara aşteptă până când părinţii sai îi spuseră: „Ne vedem 
mai târziu, Sara. Auzi apoi uşa de la garaj deschizându-se, 
şi abia atunci își trase izmenele pe ea. Se uită în oglindă, 
chicotind. „Cine o face chestiile astea?” Apoi se amuză și mai 
tare: „Oare ce ar spune despre mine oamenii dacă ar ști că sar 
din copaci în timpul nopţii purtând chestiile astea pe mine?” 

Dupăcese îmbrăcă, își luă paltonul, căciula si manusile, 
după care ieși pe usa din spate. În timp ce mergea, starea de 
iritare o părăsi, iar pofta de viaţă îi reveni. 

O să o iau pe scurtătură, îşi spuse ea. Dacă o iau pe 
drumul obisnuit, o să mă întâlnesc cu jumătate din oraş, care 
mă va invita să vin la meci! 

La început, vizibilitatea se dovedi excelentă, dar pe 
măsură ce se afunda în pădure, întunericul devenea din ce 
în ce mai apasator. 

I se părea straniu să se afle în pădure la ora aceea din 
noapte. „Ce o fi fost în capul meu?”, isi spuse ea, dorin- 
du-si să fi avut o lanternă la ea. Se uită în spate, la cărarea 
întunecată pe care venise, iar apoi în fata, la drumul încă si 
mai întunecat pe care îl mai avea de parcurs. Niciuna din 
direcții nu i se părea mai sigură decât cealaltă. Sara se simţea 
paralizată din cauza indeciziei. Cu cât încerca mai abitir să 
vadă ceva, cu atât mai de nepătruns i se părea întunericul. 
Atunci, Sara auzi un zgomot venind din direcţia casutei 
din copac. Era sunetul familiar al unei persoane care se 
dădea cu franghia lor. 

Starea de indecizie îi dispăru instantaneu, iar ea își 
reluă drumul către luminis. Nu era cu nimic mai luminos 
acum decât înainte, dar fata își găsi rapid drumul. Când 
ajunse, văzu o formă umană care se balansa deasupra 

râului, dându-și apoi drumul pe malul opus al acestuia. 
Auzi apoi vocea familiară a lui Seth strigând: „Super! 
Exact cum trebuie!” 

— Seth? îl strigă ea, fericită că dădea peste el, dar si 
surprinsă la culme. Tu esti? 

— Doamne, Sara, m-ai speriat de moarte, îi răspunse 
Seth. Ce faci aici? Eram convins că vei fi la meci, la fel ca 
restul orașului. 

— Nu, îi spuse ea, nedorind să insiste asupra 
sentimentelor sale legate de meci. Nu mă duc niciodată. 

— Nici eu, îi răspunse Seth. 

— De ce? | 

Sara regretă imediat întrebarea pusă, ştiind că nici ei 
nu-i plăcea ca alții să îi pună la îndoială deciziile, punându-i 
tot felul de întrebări nelalocul lor. Dar lui Seth nu părea 
să-i pese. 

— O, nu ştiu. Niciodată nu m-am integrat pe deplin în 
vreo şcoală. Ori de câte ori văd o pasă, o aruncare sau un blocaj 
reușit, ovationez fără să vreau, dar de multe ori am parte de 
necazuri, întrucât cei care le reușesc îi aparțin echipei adverse. 
Pur si simplu, povestea a început să mă oboseasca. 

Sara se simţea fascinată. Seth reușise să pună degetul pe 
rană, dezvăluindu-i ce anume nu suporta nici ea la meciuri: 
nu îi plăcea faptul că trebuia să aprobe tot ce făcea echipa 
pe care o susținea numai pentru că aceasta era echipa ei, 
si nici că trebuia să dezaprobe tot ce făceau ceilalți, numai 
pentru că nu tinea cu ei. Sara nu mai cunoştea pe nimeni 
care să înțeleagă atât de perfect ce simțea ea în legătură 
cu meciurile de fotbal. Pentru o clipă, se simţi infinit de 
recunoscătoare că Seth îi era prieten. 

— De când esti aici? il întrebă ea. 

— De când s-a înserat, îi răspunse Seth. 

— Si nu ţi-e frig? 

— Nu. Port niște... 

Seth se opri în mijlocul frazei. Nu prea dorea să îi 
spună Sarei de izmenele lungi pe care le purta, destul de 

"uzate de altfel. Şi-așa se simțea ridicol că ştia de existența 
lor. Spera ca fata să nu îl fi auzit. 

Dar Sara il auzise, iar acum râdea în hohote. 

Râsul ei era contagios, așa că începu și el să râdă. 

— Sunt roşii?, şopti Sara. 

Seth râse şi mai tare. 

— Da, de unde ştii? 

— O, nu pot să spun că știu, se distră ea. Pur și 
simplu, mi-am dat cu presupusul. Seth, suntem prieteni la 
cataramă... Ne jucăm aceleași jocuri, sărim din copaci şi 
purtăm aceleași izmene roşii pe dedesubt. 

Ochii le lăcrimau de atâta râs. Se simțeau însă grozav 
la gândul că fiecare avea pe altcineva care îi putea înțelege 
atât de bine. 


= 

CAPITOLUL 14 
În căutarea peşteri 


ara găsi un bilet de la Seth în dulapul vestiarului 
ei de la şcoală. „Sara, ne vedem la căsuţa din 
copac. Nu urca însă până când nu vin şi eu. Am o surpriză 
pentru tine.” 
Sara aşteptă la baza copacului. Nu se uită sus, în mod 
deliberat, pentru a nu-i strica surpriza. 
Seth apăru dintre tufișuri. 
— Nu ai urcat, nu? 
— Mi-as fi dorit, dar te-am aşteptat pe tine. În ce 
constă surpriza? 
— Urcă-te. Vin şi eu după tine, îi spuse Seth. 
Tinea sub brat o pungă de hârtie, iar în ochi avea un 
licăr neobișnuit. 
Sara urcă scara, cu Seth pe urmele ei. În scurt timp, 
cei doi se ghemuira în căsuţa din copac. Sara privi în jur. 
— Bine, sunt gata. 
Nu sesiza nimic diferit. 
— Perfect. Închide ochii. 

Sara închise ochii, iar Seth desfăcu o sfoară ascunsă initial 
după niște crengi. Îi puse sfoara în mâini, iar apoi îi spuse: 

— Bine, tine-te strâns de sfoară și deschide ochii. 

Sara isi deschise ochii și râse: 

— Ce Doamne iartă-mă? 

— Nu-i da drumul. Trage ușor de ea. 

Seth construise un sistem de pârghii care permitea să 
tragă orice greutate până sus, la ei. Într-adevăr, în scurt timp 
apăru o găleată în care se afla o sticlă cu apă, câteva ciocolate, 
două pahare de hârtie, geanta grea a Sarei şi alte bagaje. 

— Este mult mai ușor să tragi galeata sus după ce te-ai 
urcat decât să duci toate lucrurile astea cu tine în timp ce 
te urci pe scară, îi explică Seth, așteptând cu entuziasm 
complimentul Sarei. 

— Super-ingenios! Îmi place la nebunie! De unde ai 
făcut rost de sfoară și de scripeti? 

— Mi le-a dat profesorul de sport. Mi-a spus că stăteau 
degeaba de ani de zile în depozitul școlii si că, oricum, se 
pregătea să le arunce. 

Sara îi zâmbi. Observase nu odată cat de ușor se 
deschideau oamenii în fata lui Seth. Nu mai cunoscuse pe 
nimeni la fel ca el. Părea să scoată întotdeauna ce era mai 
bun din oameni, până când aceștia îşi schimbau complet 
comportamentul. Marea majoritate a elevilor îl considerau 
pe profesorul de sport drept un om morocănos si sever, cu 
care nu se putea vorbi. Şi totuși, nu a ezitat nicio clipă să 
îi dea lui Seth lucrurile de care acesta avea nevoie pentru 
a îmbunătăţi și mai mult mica lor ascunzătoare secretă. 
Nu cred că există cineva care să nu îl simpatizeze pe Seth, 
se gândi ea. 


82 


— De unde iti vin toate ideile astea? îl întrebă ea. 

—O, nu știu. Cred că am avut foarte multe ascunzatori 
la viata mea. 

— Da? Cate? Povesteste-mi despre ele. 

— O, nici nu mai ştiu. 

Seth se simțea stanjenit. La urma urmelor, niciuna 
dintre ele nu fusese foarte grozava, si oricum, nu se 
comparase nici pe departe cu aceasta. De altfel, nu mai 
impartasise vreuna dintre ele cu vreo fata pana atunci. 
Fratele lui mai mic găsise una sau două dintre ele, dar fără 
ca Seth să fi avut această intenție. De fapt, tocmai acesta 
era scopul unei ascunzători, să fie cât mai privată. 

Ochii Sarei străluceau în timp ce încerca să își 
imagineze toate locurile minunate prin care fusese Seth și 
toate ascunzătorile spectaculoase pe care și le construise în 
copaci. Seth îi putea citi cu ușurință gândurile. Îi zambi, 
ştiind că de-abia aștepta să afle detalii. Nu dorea să o 
dezamăgească. Oricum, știa la modul absolut că Sara nu 
avea să îi vadă vreodată vechile ascunzători, așa că se gândi 
să le mai infrumuseteze putin, pe ici pe colo, oferindu-i 
astfel Sarei o imagine mai grandioasă, care să corespundă 
aşteptărilor sale. Din păcate, nu prea îi plăcea să exagereze. 
Pe de alta parte, imaginaţia i se părea un proces creator cu 
care se putea juca oricât de mult. Şi mai era ceva. În scurtul 
timp de când o cunoștea pe Sara, de când săreau împreună 
din copac, de când râdeau și se jucau diferite jocuri, dar 
mai presus de toate, de când vorbeau, impartasindu-si tot 
felul de secrete, ajunsese să capete mare încredere în ea, așa 
cum nu mai avusese vreodată în altcineva. De aceea, nu 
dorea să strice această prietenie. 

Sara isi strânse genunchii la piept şi aşteptă. Seth 
continua să zâmbească. Îi era imposibil să îi refuze plăcerea. 

— Păi, nu au fost chiar atât de grozave, Sara. Majoritatea 
era niște simple locuri in care puteam sta singur. Trebuiau 
să fie întotdeauna în apropiere de casă și nu apucam 
niciodată să stau prea mult timp în ele. Oricum, simplul 
fapt că ştiam că există îmi dădea o stare de bine. 

— Da, îi răspunse Sara. Înţeleg perfect ce vrei să spui. 

— Prima dată când am găsit un astfel de loc a fost un 
accident. Intrasem pe proprietatea vecinului nostru, care 
era foarte mare. Avea literalmente sute de acri, şi undeva, 
foarte departe de casă, de hambare și de terenul agricol, 
am găsit o căsuţă într-un copac. 

— Uau! exclamă Sara. Era la fel de frumoasă ca și 
aceasta? 

Seth râse. 

— Era mult mai mare decât aceasta. De fapt, era 
construită deasupra mai multor copaci, aflați unul lângă 
celălalt, astfel încât făcea legătura între trei dintre ei. Nu 
ştiu nici astăzi cine a construit-o și nu am văzut niciodată 
pe cineva care să stea în ea. La rândul meu, nu am spus 
nimănui de existenţa ei. Mi-a părut foarte rău când am 
plecat de acolo. Din păcate, nu am stat în acel loc decât 
şase luni. Cred că sărmana căsuţă din copac se mai află si 
astăzi acolo, putrezind singură. 

— Şi ce alte locuri ai mai descoperit? 

— În continuare, ne-am mutat în apropierea unei 
ferme care avea sute de hambare și de poduri. Fermierii 
de acolo creşteau porci și vaci de lapte, iar hambarele erau 
conectate prin garduri si punți de legătură. Era un loc 
minunat, întrucât puteai trece dintr-un hambar în altul 

mergând pe garduri sau pe acoperișuri, fără să atingi deloc 
solul. În două dintre cele mai mari hambare erau baloturi 
din paie. Dacă le rearanjai, puteai face din ele un adevărat 
labirint. Era un loc de joacă minunat. Nici despre el nu 
am povestit vreodată cuiva. Nu știam de el decât eu și 
câteva pisici care vânau șoareci. 

— Şi mai departe? l-a întrebat Sara, savurând în 
imaginaţie toate aceste locuri minunate. 

— Au mai existat și câteva peșteri. Acestea au fost într- 
adevăr grozave. Unele iti cam dădeau fiori, căci nu prea 
stiai niciodată cine mai locuia în ele. Una peste alta însă, 
nu am văzut niciodată ceva care să mă sperie foarte tare. 

— Peşteri? Hm. Noi nu avem peșteri în această zona. 

— O, sigur că aveți. Probabil că există o sumedenie de 
peșteri sus pe dealuri. 

— Chiar!? 

Sara era surprinsă la culme. 

— Probabil că dacă nu am văzut niciuna cu ochii mei, 
am pornit de la premisa că nu există niciuna. Crezi că am 
putea găsi o peşteră? | 

— Da, probabil, i-a răspuns Seth pe un ton ezitant, 
îngrijorat numai la gândul timpului pierdut pentru a 
ajunge la baza dealurilor. 

— Mi-ar plăcea să găsim o peşteră, îi spuse Sara cu 
ochii strălucind de entuziasm. Te rog, Seth, spune da. 

— Bine, îi zâmbi Seth. O să găsim o peşteră, dar nu 
cred că vom putea merge foarte des la ea. 

— Oh, ştiu, îi spuse Sara, entuziasmată. Nu trebuie să 
mergem foarte des în ea. Tot ce îmi doresc este să găsim una. 

Seth ştia cât de tare se enerva tatăl său dacă venea 
târziu acasă. Deși nu avea la fel de multe treburi aici cum 

avusese în alte locuri în care trăise, părinţii lui continuau 
să se bazeze pe ajutorul lui. De altfel, chiar daca nu era 
mare lucru de făcut, ei le găseau întotdeauna celor doi 
fraţi diverse îndeletniciri. 

— Nu ştiu, Sara, căutarea ar putea dura câteva ore. 
Nu sunt sigur că... 

— Am putea chiuli de la școală, îi spuse Sara. 

Seth zambi. 

— Da, am putea. 

— Nimeni nu ar sti. Eu nu chiulesc niciodată de 
la scoala, continua Sara. De aceea, nimeni nu ar banui 
nimic. Hai, Seth, va fi amuzant. Te roog! 

Ideea de a sta o zi întreagă cu Sara si de a explora 
tinutul era coplesitoare. Seth nu isi dorea nimic mai mult 
pe lume decât să fie liber și să poată face ce vrea. 

— Sper că ştii ce faci. Bine, deci când mergem? 

— Săptămâna viitoare. Haide să mergem marti! 

Sara era fericită la culme. Ideea de a petrece o zi 
întreagă căutând peșteri i se părea fermecătoare. Se ridică 
în picioare si prinse frânghia cu mâinile. Fără să-și mai bage 
piciorul în lasou, se aruncă deasupra râului, chiuind. 

— Doamne, Sara, isi spuse Seth în barbă, neindraznind 
să privească spectacolul decât printre gene si sperând că 
fata nu va pati nimic. 

Dar Sara se tinea bine de franghie, si in timp ce se 
balansa deasupra raului, simtea ca plezneste de bucurie. 
Nu-si mai amintea să fi fost vreodată atât de fericită. Totul 
este perfect in viata mea, îşi spuse ea. Îşi dădu drumul la 
momentul oportun și ateriză fara probleme pe malul 
opus al apei. 

Sara rămase pe mal, privind cum Seth trage frânghia 
către el. Băiatul adună ambalajele dulciurilor, haina şi 
geanta Sarei, le puse în găleată şi le dădu drumul jos. În 
final, se aruncă la rândul lui deasupra râului. Ateriza la 
fel de perfect ca şi ea, apoi o privi. Îşi zâmbiră reciproc, 
amintindu-și de primele lor încercări. Avansaseră mult 
într-un timp foarte scurt. Se întoarseră la copac, urcară 
găleara goală, apoi prinseră sfoara de un cui bătut în 
scoarța copacului. Se simțeau norocoși că nimeni nu le 
descoperise încă ascunzătoarea. 

— Seth, ai construit o căsuţă în copac absolut 


minunată! 


Seth zâmbi. 

CAPITOLUL 15 


Salvaţi de bufnită 


) 


ara se trezi fericită. De-abia aștepta să își înceapă ziua. 

Era marti, ziua în care ea si Seth isi propusesera să 
plece în căutarea unei peșteri. Cei doi urmau să se întâlnească 
la căsuţa din copac, iar apoi să plece de acolo către dealuri. 

Mama Sarei era ocupată în bucătărie. 

— Ce faci, Sara? Ai vreo treabă? o întrebă mama când 
fata intră în bucătărie. 

— La ce te referi? 

Ciudată întrebare din partea mamei ei. Sara se uită 
în altă parte, nedorind să își privească mama în ochi. 

— Păi, te-ai trezit foarte devreme. 

— E drept, îi răspunse Sara usurata. A trebuit să merg 
la baie. 

Minciuna era justificată de faptul că într-adevăr 
trebuia să meargă la baie. Sara nu isi imaginase nicio clipă 
că mama ei va fi atât de interesată de ea chiar în ziua marii 
sale escapade. 

— Perfect. Dacă ai ceva timp liber, m-ai putea ajuta cu 
treburile, scumpo. 

Sara nu planificase așa ceva. 

— Bine, îi răspunse ea mamei. Vin imediat. 

Ce se întâmplă cu părinții nostri? se gândi ea. Par 
să isi dea întotdeauna seama când vrei să faci ceva care te 
entuziasmează, după care inventează o sarcină plicticoasă 
pentru tine, menită special să strice totul. 

Sara făcu un dus, după care rămase în fata dulapului, 
încercând să se decidă ce haine să poarte astăzi. Trebuie 
să pară că merg la școală, îşi spuse ea, dar să fie niște haine 
suficient de vechi ca să nu conteze prea tare dacă le rup sau dacă 
le murdăresc. În plus, nu trebuie să iasă în evidență prea tare. 

— Verdele este perfect, murmura ea, alegând o rochie 
pe care nu o mai purtase de anul trecut. 

Si-ar fi dorit să îi vină mai lejer, dar crescuse destul de 
mult în ultimul an. Oricum, nu prea avea altă alternativă. 
Sara îşi prinse părul la spate într-o coadă, apoi se întoarse 
în bucătărie. 

— Arati bine, scumpo, îi spuse mama. Nu te-am mai 
văzut purtând de mult această rochie. 

Doamne, îşi spuse Sara. Parcă aș avea o etichetă lipită 
de frunte pe care scrie: ,Observati-ma! Mă pregătesc să fac 
ceva iesit din comun astăzi. ” 

Sara spălă nişte vase, în timp ce mama ei decojea mere. 

— Dacă le mai tin mult, se vor strica, îi spuse mama. 

Sara nu-i răspunse. Era scufundată în gânduri, 
întrebându-se dacă vor găsi o peşteră astăzi. 

— Ok, Sara, nu mai trebuie să continui. Îşi mulțumesc, 
scumpo. Cred că ar trebui să pleci la școală. 

— O, da. Chiar ar trebui să plec. 

Mama o privi zâmbind, părând că se amuză de 
schimbarea rapidă a stărilor de spirit ale fiicei sale, care 
creştea atât de rapid. 

Sara şi Seth plănuiseră să meargă la prima oră, iar 
apoi să se scuze sub pretextul că „nu se simt bine” și să se 
întâlnească la căsuţa din copac. Nimeni nu ar fi trebuit 
să bănuiască ceva dacă i-ar fi văzut apucând-o în direcția 
Aleii Thacker, întrucât acela era drumul pe care o apucau 
întotdeauna când se duceau acasă. În continuare, ar fi mers 
pe firul apei, așa că era puţin probabil să îi vadă cineva. 
După ce treceau de școală, ar fi putut-o apuca pe oricare 
din cărările obișnuite care duceau către dealuri. Urmau să 
treacă pe lângă grămada de gunoaie, apoi pe lângă o moară 
veche ce nu mai era folosită de dinainte de nașterea Sarei, 
şi astfel ar fi ajuns la dealurile ce mărgineau orășelul Sarei. 
Dacă s-ar fi ferit de autostradă, în mod normal nimeni nu 
ar fi trebuit să îi observe. 

Când auzi sunetul clopotelului, Sara se duse în biroul 
domnului Marshal, directorul şcolii. 

— Domnule Marshal, as dori să plec acasă, îi spuse ea. 
Nu mă simt bine. 

— Îmi pare rău să aud asta, Sara. Vrei să o sun pe 
mama ta? 

— Nu, mulţumesc. Nu am mult de mers până acasă, 
si nu aș dori să o deranjez la serviciu. O să o sun eu când 
ajung, acasă. 

— Foarte bine, scumpo. Du-te si odihneste-te. 

Sara părăsi şcoala simțindu-se în același timp plină de 
exaltare, dar și stânjenită. Scăpase ușor, dar numai pentru 
că era considerată de toată lumea o fată cuminte. I se părea 
ciudat să profite de reputația ei bună pentru a face ceva rău, 
dar dorința ei arzătoare de a găsi o peşteră și dea trăi o aventura 
o făcu să uite rapid de orice mustrare de conștiință. 

Asa cum isi imaginase, nimeni nu ii ieși în cale, nimeni 
nu îi vorbi și nimeni nu se oferi să o conducă cu mașina 
acasă. Pe scurt, nu păru să o observe nimeni. 

Urcă scara care ducea către căsuţa din copac, dar nu 
apucă să se așeze când apăru Seth. Văzându-i cămașa verde 
închis şi blugii ponositi, Sara se distră copios. Ştia că isi 
alesese camuflajul la fel de grijuliu ca și ea. 

Seth se urcă în copac, zâmbindu-i cu toată fata. Se 
părea că scăpaseră foarte ușor, iar ziua le aparținea în 
totalitate. Se simțeau mai fericiți decat dacă ar fi descoperit 
o comoară, îndeosebi Seth. 

Băiatul trase găleata în sus. În aceasta se aflau două 
perechi de cizme uzate pentru pescuit. 

— Sunt cam mari, dar ne vor tine picioarele uscate cat 
timp vom merge pe malul râului. 

— De unde Doamne iartă-mă ai făcut rost de ele? 

— Sunt ale tatălui meu, îi răspunse Seth. Le-am subtilizat 
azi noapte. M-ar ucide dacă ar ști că le-am luat, dar cu siguranță 
nu le va căuta astăzi, iar nouă ne vor fi de mare folos. 

Sara zâmbi, dar stomacul i se strânse puţin. Intriga se 
complica. Minciunile deveneau din ce în ce mai grosolane, 
iar acum se ajunsese inclusiv la furt, sau cel puţin la un 
împrumut fără știința proprietarului. Îşi putea da seama 
din comportamentul lui Seth că acesta nu glumea atunci 
când spunea că ar avea mari necazuri dacă tatăl său ar fi 
descoperit lipsa cizmelor. Se cutremura numai la gândul 
că acesta ar fi aflat inclusiv de căsuţa din copac sau de 
chiulitul de la școală. 

— Lasă, Sara, o să ne distram. Nu-ţi face probleme. Nu 
va afla nimeni de escapada noastră. 

Chipul Sarei se mai lumină putin. 

— Ai dreptate. Să mergem. 

Cei doi coborâră găleata cu cizmele, apoi se dădură jos 
din copac si ascunseră găleata. Sara isi trase cizmele grele, 
icnind. Acestea erau reci și alunecoase. Seth își trase și el 
cizmele, iar apoi plecară. 

— Haide să păstrăm cursul râului cât de mult putem. 
Nu vom ieși pe cărare decât atunci când nu vom mai putea 
avansa pe malul apei. 

— În regulă. 

Continuară să avanseze încet prin stufaris, ferindu-se 
de crengile copacilor. Seth mergea înainte, încercând să 
croiască o cărare cât mai bună pentru Sara. Odată, dădu 
din greşeală drumul prea devreme la o creangă pe care o 
dăduse la o parte, iar aceasta o plesni pe Sara în fata. Fata 
se distra sincer, iar Seth râse la rândul lui. 

O pasăre mare zburătăci prin tufișuri, apoi se ridică 
pe cer. | 

— Hei, exclama Seth, pare sa fie o bufnita, Sara. Crezi 
ca e bufnita ta? l 

— Nu, nu e ea. 

— De unde ştii? o întrebă Seth. Cum poţi fi sigură că 
nu este aceeași bufnita? 

— Pentru că bufnița mea a murit! izbucni ea pe un 
ton enervat. 

Îi păru imediat rău că a reacționat în acest fel. 

— De fapt, nu pot spune că a murit cu adevărat, 
Întrucât... 

Sara se opri. Nu prea se simțea pregătită să îi explice 
lui Seth tot ce a aflat despre moarte, care era cu totul altceva 
decât credeau oamenii. 

— Billy si Jason au impuscat-o... în pădure... A murit 
în brațele mele, chiar pe Aleea Thacker. 

Seth păstră tăcerea. Îi părea rău că îi pusese întrebarea. 
Era evident că Sara trăise o dramă și că moartea păsării o 
traumatizase. Apoi îşi dădu seama: Trebuie să fi murit chiar 
în locul în care m-am prefăcut eu mort! Nu-i de mirare că 
Sara s-a supărat atât de tare în acea zi! 

Sara îşi şterse o lacrimă de pe faţă. Se simţea stanjenita 
de faptul că Seth o vedea plângând, și o deranja faptul că 
încă se mai simțea emotionata amintindu-și de moartea 
lui Solomon. 

Chiar în acel moment, bufnița traversă în zbor râul si 
se îndreptă către copacul lor. Se așeză chiar pe platforma 
lor, după care se uita ostentativ către cei doi copii. 

— Hei, s-a aşezat chiar în căsuţa noastră, spuse Seth. 

— Da, așa este, îi răspunse Sara în şoaptă. 

Sara isi aduse aminte de ultimele cuvinte ale lui 
Solomon, atunci când acesta se stingea în braţele ei: Sunt 
foarte fericit să las în urma mea acest corp fizic, ştiind că 
dacă voi dori să fac acest lucru, voi putea oricând să îmi las 
energia să pătrundă într-un alt corp, mai tânăr, mai viguros 
si mai rapid... 

Sara îşi miji ochii, încercând să vada bufnița, care se 
afla la mare distanță. Pasărea își luă zborul, mimând exact 
traiectoria pe care o urmau Sara și Seth atunci când se 
balansau cu frânghia, după care se ridică foarte sus pe cer și 
dispăru... Solomon, se gândi Sara, tu esti? 

Sara se simțea atât de entuziasmată încât de-abia mai 
putea respira. Oare Solomon se decisese să se întoarcă 
pe Aleea Thacker? Şi dacă da, de ce nu îi spusese nimic? 

Solomon, îl strigă fata în sinea ei. Dar nu primi niciun 
răspuns. În ultima vreme, Sara devenise atât de captivată 
de Seth încât nu prea mai vorbise cu Solomon. De fapt, 
nici nu-și mai amintea când avusese ultima convorbire cu 
bunul ei prieten. 

— Cred că aici ar trebui să traversăm râul, se auzi 
vocea lui Seth. 

Sunetul glasului lui o readuse pe Sara in prezent. Ea 
il urmă pe băiat, care începuse să traverseze râul. Acesta 
era destul de lat, dar nu părea să fie deloc adânc, așa că, 
teoretic, nu ar fi trebuit să aibă probleme. Sara se uită în 
spate și se întrebă, pentru prima dată în acea zi, dacă nu 
cumva făceau o greșeală. Ar fi putut oricând ajunge în 
locuri în care vegetația era prea deasă sau în care râul ar fi 
fost prea adânc. Dar Seth părea încrezător in sine, asa că ea 
îl urmă fără să scoată o vorbă. 

Drumul nu era deloc ușor, iar cizmele mari si grele îl 
ingreunau si mai mult. Sara își dori să fi ales un alt drum. 
Începea să obosească și era fericită că Seth căra întregul 
bagaj, în care luaseră apă potabilă, fructe si niște dulciuri. 

— Uite o poienita, în fata noastră, îi spuse Seth. O să 
ne oprim în ea si o să ne odihnim. 

Sara zâmbi. Seth îi citea din nou gândurile. 

— Am adus niște batoane de ciocolată, continuă Seth. 
Haide să ne oprim şi să le mâncăm. 

Ideea i se păru excelentă Sarei. 

— Cât de departe crezi că am ajuns? îl întrebă ea. 

— Nu foarte departe. Uite. Dincolo de copaci se vede 
acoperișul benzinăriei. 

— Dumnezeule, murmura Sara. 

Se simţea descurajată văzând cât de puţin avansaseră. 
Benzinăria era încă departe de marginea orașului. 

— Nu avansăm deloc rapid, continua ea. Mi-as fi dorit 
să mergem pe stradă, ca doi oameni normali. Furişatul ăsta 
nu este deloc un lucru ușor. 

Seth râse. 

— Haide să mai mergem puţin pe cursul râului, iar 
apoi o vom tăia prin pasunea din spatele cimitirului. Nu 
cred că cineva de acolo ne va pari. 

— Eu n-aş pune pariu, râse Sara. 

Respectul ei fata de morți crescuse dupa ce aflase că 
aceștia nu sunt chiar atât de morți cum crezuse până nu 
demult. Se gândi din nou la Solomon. 

Cei doi își terminara ciocolatele, băură niște apă, 
îşi puseră din nou cizmele mari în picioare, iar apoi își 
continuară drumul. Nu după mult timp, așa cum anticipase 
Seth, ajunseră în apropierea cimitirului. 

— Câţi oameni morţi crezi că sunt acolo? o întrebă el. 

— Cred că toți sunt morţi, glumi Sara. 

— Sara, mormăi Seth. 

Sara chicoti: 

— Sunt glume vechi care nu isi pierd niciodată 
farmecul, nu crezi? 

Seth mormăi din nou. 

— Unele glume par să capete o viata a lor proprie. 

— Sara, opreste-te. Te implor! 

— Unele glume par sa traiasca pentru totdeauna, 
rase Sara. 

— Sara, ma omori cu zile. Te rog, opreste-te! 

Sara râse şi mai tare. Seth râse si el, dar mai strâmb. 

— Sunt nişte pietre de mormânt destul de vechi în 
cimitir. Vrei să mergem să le vedem? 

— Nu. Nu astăzi. Poate mai târziu. Mai bine ne-am 
continua drumul, dacă vrei să mai găsim vreo peşteră astăzi. 

Sara se simţi ușurată. Realitatea era că nu-i plăcuse 
niciodată să intre într-un cimitir. Se simțea întotdeauna 
ciudat, nu atât din cauza morţilor, cât din cauza adulților, 
care păreau întotdeauna extrem de trişti și de deprimati. 
Viziunea Sarei asupra morţii se schimbase fundamental 
datorită lui Solomon, dar știa că marea majoritate a 
oamenilor aveau probleme serioase atunci când venea 
vorba de moarte. 

— Hei, Sara, uite. A reapărut bufnița. 

Sara se uită către cimitir si văzu acolo bufnița de 
dinainte, așezată pe cel mai înalt monument funerar. Stătea 
acolo ca o statuie, de parcă ar fi făcut parte integrantă din 
piatra funerară. 

— Parcă ne-ar urmări, spuse Seth, surprins. 

— Da, chiar, spuse și Sara, dar când privi înapoi, 
pasărea nu mai era acolo. l 

— A zburat? întrebă ea. 

— Nu știu. Nu am fost atent. Esti gata să mergem mai 
departe? o întrebă Seth, nici pe departe la fel de interesat 
de pasăre precum ea. 

— Dă-mi cărţile tale, Sara. Le duc eu. 

Le puse în geanta sa, alături de propriile sale cărți. 
Sara se simți ușurată. 

— Crezi că o să ne întoarcem tot pe aici? îl întrebă ea. 

— Poate. De multe ori, atunci când te urci pe un deal, 
poţi vedea o cărare mai uşoară pe care te poţi întoarce. 
De ce? 

— Mă gândeam că am putea lăsa cizmele aici si le-am 
putea recupera la întoarcere. Sunt prea grele și miros urât. 
Nu-i spune tatălui tău că am zis acest lucru. 

Seth râse. 

— Secretul tău va muri odată cu mine, Sara. Ideea mi 
se pare bună. Seth privi în jur, căutând o ascunzătoare 
pentru cizme. 

— Haide să verificăm copacul acela bătrân din fara! 

Aşa cum bănuise Seth, copacul avea o scorbură mare. 

— Oare de ce mor copacii aceștia bătrâni si uriași? 
întrebă Sara. 

— Nu ştiu. Bănuiesc că există mai multe cauze posibile. 
De pildă, acesta pare să fi fost lovit de trăsnet. 

— Hm, murmura Sara. 

Nu mai auzise vreodată ca un trăsnet să fi căzut prin 
aceste locuri. 

— Uneori, sunt loviți de boli şi mor. Alteori, îmbătrânesc 
pur şi simplu. Nimeni nu trăieşte o veșnicie, ştii? 

— Mda, așa se spune, îi răspunse Sara. 

Seth îndesă cizmele în gaura copacului, iar apoi 
cei doi plecară mai departe. Când şi când, trebuiau să 
se strecoare pe sub gardurile diferitelor ferme sau să sară 
peste ele. Din fericire, nu au fost prinși si nu au fost văzuţi 
de nimeni de-a lungul celor două ore cat a durat drumul. 
Cu excepţia bufniței, desigur. 

— De unde ştii unde să cauţi? întrebă Sara, care 
începuse să se întrebe cu toată seriozitatea dacă ideea cu 
căutatul peşterii era într-adevăr bună. Nu îşi imaginase 
nicio clipă că drumul va fi atât de lung. 

— Vezi stâncile de colo? o întrebă Seth, arătând către 
dealuri. Şi vezi pâlcul acela de copaci de dincolo? 

— Da, le văd. 

— Vezi pata aceea neagră dintre ele? Bănuiesc că este vorba 
de o peșteră. Desigur, nu pot fi absolut sigur, dar am văzut 
multe stânci la viata mea, si de regulă ascund astfel de peșteri. 

— Bine, îi zâmbi Sara, Sper că ai dreptate. Cât crezi că 
mai avem de mers? 

— Nu foarte mult. Cred că vom ajunge acolo în mai 
putin de o oră. Vrei să te mai odihnesti? 

— Nu, m-am odihnit destul. Doar mă întrebam. 

Cei doi și-au continuat drumul, fără să mai vorbească 
foarte mult unul cu celălalt. Ciudat, se gândi Sara, 
credeam că va fi mult mai distractiv. Nu se așteptase ca 
drumul să dureze atât de mult, si nici să obosească atât 
de tare. Ascensiunea începuse să devină dificilă, iar unul 
din degetele de la picioare o durea. Sara și-ar fi dorit să 
se oprească și să își scoată pantoful pentru a-și îndrepta 
şoseta, care se adunase si o deranja. Doamne, nu par să mă 
descurc prea bine. Pun pariu că Seth nu va mai chiuli curând 
de la scoala ca să meargă pe coclauri cu o fata. 

— Haide să ne oprim putin, Sara, îi spuse Seth. Dacă 
vom face popasuri dese, dacă ne vom odihni si dacă vom 
mânca si vom bea ceva, ne vom păstra mai bine puterile. 

— Cum zici tu! 

Sara isi scoase pantoful. O, ce usurare! Își scoase soseta 
şi şi-o puse din nou. E mult mai bine acum, isi spuse ea. 

Seth îi zâmbi si îi aruncă un măr, fără să o prevină. 
Sara îl prinse din zbor. Râseră amândoi. 

După ce şi-au terminat merele, şi-au văzut de drum, 
ceva mai odihniti. 

— Ştii, îi spuse Sara, este o zi chiar frumoasă. 

Îi mai trecuse starea de vinovăție, se simțea mai bine, 
iar in fata lor se afla stânca pe care o vazusera de jos. 

— Uh! spuse ea, văzând tufisurile dese care înconjurau 
stânca de pretutindeni. Şi acum ce facem? 

— Asteapta aici, îi spuse Seth. Ma duc să văd dacă nu 
pot găsi o cale mai ușoară de a urca pe stâncă. 

Sarei nu prea îi convenea să rămână singură, dar ideea 
de a se zgâria pe pietre îi displăcea chiar mai tare. 

— Bine, îi spuse ea fără prea multă convingere. 

— Dacă nu găsesc ceva rapid, mă întorc imediat, îi 
strigă Seth, in timp ce dispărea printre tufișuri. 

— Bine, isi spuse Sara, așezându-se pe o piatră si privind 
în jos, către vale. 

Tocmai cerceta eventualele semne pe care le-ar fi putut 
recunoaşte de sus, când Seth reapăru dintre tufișuri. 

— Vino, Sara. Am găsit peștera. O să-ţi placă /a nebunie. 
Este una dintre cele mai frumoase peșteri pe care le-am 
văzut vreodată. 

— Chiar? 

— Da, este grozavă! La început, urcusul este putin 
dificil, dar apoi drumul devine ușor, îi mai spuse Seth, 
împingând nişte crengi, pentru ca Sara să poată trece de 
ele. Au mers astfel câteva zeci de metri, după care s-au 
trezit în fata intrării într-o peşteră foarte mare. 

— Uau! exclamă Sara. Nu-mi vine să cred că peștera nu 
este cunoscută de toți copiii din oraș. 

— Pai, dacă e să ne luăm după înscrisurile de pe pereţi, 
aş zice că nu suntem primii care intrăm în ea, dar cu 
siguranță nu a mai intrat nimeni de multă vreme. Poate de 
ani de zile. Priveşte cât de şterse sunt literele. 

Se opriră nu foarte departe de intrare. 

— Nu-mi vine să cred, spuse Sara. E foarte mare. 

Intrarea în peșteră avea un diametru de aproximativ un 
metru și jumătate, dar în interior peștera era mult mai largă. 
Tavanul era situat la o înălțime de cel puţin 25 de metri. 
Pereţii erau scrijeliti în întregime cu nume și figuri, inclusiv 
aceea a unei fete zambarete, altminteri nu tocmai reușite. 

— Cine a facut aceste desene are tot atâta talent artistic 
cat am si eu, rase Sara. 

— Da, si nu a avut un respect prea mare pentru 
frumuseţea naturii, o completa Seth. 

Sara își dădea seama că Seth nu aprecia deloc pângărirea 
acestui edificiu natural. 

— Vrei să intrăm mai adânc? îl întrebă Sara, dornică să 
vadă mai multe, dar dorindu-și în același timp ca Seth să îi 
răspundă: „Mai târziu” sau „Data viitoare”, ori chiar „Nu, 
aș prefera să nu mergem mai departe.” 

— Da, spuse Seth, sincer entuziasmat. 

Starea lui de spirit îi amplifică și ei curajul, deși încă mai 
simţea o anumită reticenta la gândul de a explora acest loc 
întunecat și necunoscut. Nu isi dorea să îi strice cheful, dar cu 
fiecare pas înainte, Sara simțea că isi dorește să se oprească. 

De alfel, nici Seth nu se grăbea prea tare. Era mândru 
că reușise să găsească atât de rapid o peșteră pentru noua lui 
prietenă, dar nu-i venea să avanseze prea mult în interiorul 
ei. Pe de alta parte, nu dorea să o dezamăgească. La urma 
urmelor, reușiseră să ajungă împreună până aici. 

Seth își dădu bagajul jos si scoase din el o lanternă. 
Era o lanternă veche, care nu scotea prea multă lumină, 
dar oricum era mai bună decât nimic. Îi proiectă lumina 
în față. „Doamne! spuse el. Peștera nu pare să aibă sfârșit.” 
Lumina lanternei nu bătea suficient de departe pentru a 

— Sara, nu am mai fost niciodată într-o peșteră atât de 
adâncă. Este super! 

Aceste cuvinte nu prea au avut darul de a o linişti 
pe Sara. Ar fi preferat să audă ceva de genul: „Da, Sara, 
am explorat multe peșteri la fel ca aceasta, și toate sunt 
absolut sigure, fără niciun pericol și extrem de amuzante”. 
Oricum, isi dădea seama din tonul vocii lui Seth că nici el 
nu era mai liniștit decât ea. 

Seth proiectă lumina lanternei către tavan, apoi către 
pereții laterali ai peșterii, dar nu reuşi să vadă ceva. Spaţiul 
în care intraseră era uriaș. Apoi se opri brusc. 

— $st! îi sopti el. Nu te mișca. 

Sara îngheță. Oare ce văzuse? 

Subit, se auzi un fâlfâi si văzu ceva agitându-se. 

— Ce naiba!? auzi vocea lui Seth. 

Seth se roti pe călcâie şi repezi către intrarea în 
peșteră, trecând pe lângă Sara, care era încă încremenită. 

— UITE, SARA, ESTE BUFNITA! ESTE BUFNITA! 

Sara şi Seth se repeziră către intrare, la timp pentru a 
vedea bufnița zburând și ţinând în cioc un șarpe ciudat. 

— Sara! ţipă Seth. Bufnița ne-a salvat viata! Şarpele 
acela era încolăcit si gata să lovească. Daca nu ar fi fost 
bufnița, m-ar fi mușcat cu siguranță! 

— Haide să ieşim de aici, îi spuse Sara, fugind către 
ieşire. Seth o urmă imediat. Sara cobori în viteză panta, fără 
să tina cont de tufișuri, şi nu se opri până când nu ajunse pe 
pajistea de la baza stâncilor. Nici măcar nu-și dădu osteneala 
să se uite în spate pentru a vedea dacă Seth o urmează. Abia 
când ajunse lângă primul gard se opri și se uită în spate. 

— Parcă ziceai că nu ţi-e frică de șerpi, îi spuse Seth, 
rânjind. 

— Mi-am schimbat părerea, îi răspunse ea, cu 
respiraţia tăiată. Şi mi-am schimbat părea și în ceea ce 
priveşte peșterile. 

Seth râse. 

— Da, si eu. Cel putin pentru moment. Oricum, este 
o peşteră uimitoare, Sara. Nu prea am auzit de șerpi care 
să atace oameni. De regulă, preferă să se ferească din calea 
lor. Probabil că l-am luat prin surprindere. Hei, dar ce zici 
de bufnita? Îşi vine să crezi ce s-a întâmplat? 

— Păi, da. 

(O, avea atât de multe să îi povestească lui Seth). 

— Cred că cel mai bun lucru ar fi să ne întoarcem, 
spuse Seth, privindu-și ceasul. Timpul parcă zboară când 
te distrezi. 

— Mda, dacă putem numi asta distracție. 

Era mult mai uşor să coboare la vale decât fusese 
urcusul, iar Sara si Seth simțeau o energie nouă, care parcă 
le dădea aripi. Sara aprecia faptul că Seth își potrivea pașii 
astfel încâr să nu i-o ia înainte şi să nu o forţeze prea tare. 
La rândul lui, Seth era încântat Că Sara se tinea atât de bine 
după el, fără să-i facă probleme. Cei doi isi urmară astfel 
drumul la vale, uneori mergând, iar alteori alergând. 

— Gardurile astea nu par să oprească pe cineva, spuse 
Seth, trăgând în sus de un cablu din sârmă si în jos de un 
altul, astfel încât să creeze o gaură prin care Sara să poată 
trece ușor. 

Ajunsă în partea opusă a gardului, Sara făcu același 
lucru pentru el. 

— Da, din fericire pentru noi, râse ea. 

Cei doi ajunseră la copacul bătrân în scorbura căruia 
isi lăsaseră cizmele. Cu cat se apropiau mai tare, cu atât mai 

reticenta se simţea Sara. Nu prea îi venea să isi pună din 
nou în picioare cizmele acelea grele si urât mirositoare. Cat 
despre gândul de a o lua din nou prin stufarisul de pe malul 
râului, această idee i se părea chiar și mai neatractivă. Nici 
Seth nu era mai încântat decât ea. Sara nu spuse nimic, 
așteptând ca Seth să scoată cizmele din scorbură. 

— Ştii, Sara, elevii vor ieși de la scoala în câteva minute. 
Cred că ne-am putea amesteca printre ei. Ce zici? Crezi ca 
ne putem asuma riscul? 

— Da, îi răspunse Sara, bucuroasă. 

Ideea i se părea mult mai bună decât mersul pe malul 
râului. Cat despre jocul de-a v-aţi ascunselea, sau cel putin 
„eu sunt invizibil, si nimeni nu mă observă”, acesta i se părea 
mult mai atrăgător. 

— În cazul acesta, o să mă întorc mai târziu şi o să 
recuperez cizmele. 

Sara se simţi usurata. 

— Bine, în cazul acesta, să mergem spuse ea fericită că 
nu mai trebuie să incalte cizmele acelea urat mirositoare. 

În timp ce coborau pajiştea către curtea şcolii, aceasta 
era complet goală. Apoi se auzi clopotelul și locul se umplu 
ca prin farmec cu elevi şi profesori, care ieșeau grăbiţi din 
clădire ca niște prizonieri fericiți că pot părăsi închisoarea 
în care au stat. Sara simţi o undă de disconfort, sau poate 
de vinovăţie, dacă nu chiar de entuziasm. Îi era greu să 
definească ce simte văzându-și colegii părăsind școala după 
o zi grea de muncă, în timp ce ea fusese în excursie. 

— Bine, îi spuse Seth. O iau eu înainte. Nu cred ca ar 
trebui să fim văzuţi împreună. 

— Perfect. Vrei să ne reîntâlnim la căsuţa din copac? 

— Sigur. Ne vedem acolo. 

După care Seth o porni în direcţia şcolii. 

Sara il privi până când dispăru în spatele clădirii. Îşi 
legă apoi sireturile, își aranjă rochia, își scoase elasticul cu 
care isi tinuse părul legat la spate și și-l rasfira cu degetele 
pentru a-şi aranja astfel buclele cârlionțate si lungi. Râse 
când găsi un scaiete prins între ele. „Grozav, spuse ea cu 
voce tare, conștientă de apariţia ei bruscă printre ceilalți 
elevi. Oare de cat timp mi s-o fi prins în păr?” Îşi continuă 
apoi drumul, pe urmele lui Seth. 

Chiar atunci, din clădire apăru domnul Marchant. Se 
uită către ea şi îi făcu semn cu mâna. 

Inima Sarei se opri în loc. Uh, se gândi ea. 

Dar domnul Marchant isi văzu de drum către mașină 
si se urcă la volanul ei fără a-i spune nimic. 

Fie nu m-a văzut, fie a uitat că mi-am cerut voie să plec 
acasă sub pretextul că eram bolnavă, fie nu şi-a dat seama că 
sunt eu, fie am intrat într-un necaz foarte mare, iar el se joacă 
cu mine, asa cum se joacă pisica cu un soricel. Sara simţi cum 
i se usucă gura. „Mă rog, isi spuse ea. Răul a fost făcut. Fie 
ce-o fi.” 

Sara se îndreptă rapid către copacul lor din pădure. Se 
simţea mai vizibilă decât oricând în viaţa ei. „Cred că o să 
strălucesc în întuneric”, murmură ea. 

De-a lungul întregii sale vieți, Sara nu mai trăise 
niciodată o tensiune atât de mare. Şi cand se gândea cat de 
promiţător începuse ziua. De-abia așteptase această zi, în 
care să plece într-o aventură cu prietenul ei cel mai bun. Din 
păcate, ziua se desfășurase cu totul altfel. Drumul pe malul 
râului fusese istovitor, iar cizmele grele si urât mirositoare 

nu îl făcuseră cu nimic mai plăcut. Descoperirea peșterii 
fusese grozavă, dar șarpele care se pregătea să îi atace fusese 
într-adevăr îngrozitor. Faptul că au fost salvați de aceea 
bufniță fusese incredibil, dar faptul că domnul Marchant 
o văzuse îi stricase complet ziua. Pe scurt, Sara nu își putea 
imagina ce altceva ar fi putut să meargă prost, pentru a-i 
strica definitiv ziua. 


ia 


CAPITOLUL 16 


lIrmeaza-ti inima 


ara alergă aproape tot drumul de la scoala până la 
Aleea Thacker. De aici, o luă pe scurtătură prin 
tufișuri şi merse rapid către căsuţa din copac. De-abia 
aştepta să vorbească cu Seth și să îi povestească cum a fost 
văzută de directorul şcolii. Dintre toți oamenii din lume 
care ar fi putut-o vedea, de ce a trebuit să fie văzută tocmai 
de cel pe care îl mintise? 
— Hei, Seth! strigă ea tare. 
Niciun răspuns. 
„Ar fi trebuit să ajungă cu mult timp în urmă”, îşi 
spuse Sara, vorbind singură. 
— Seth! strigă din nou, sperând că vocea ei va putea 
ajunge acolo unde ochii nu reușeau. 
Sara se așeză pe platforma din copac, cu genunchii strânși 
la piept, si isi sprijini capul de ei. Era absolut epuizată. 
— Solomon? spuse ea încet. Mă auzi? 
Da, te aud, Sara. Îmi face plăcere să te aud din nou. 
Despre ce anume doreşti să discutăm? 

Sara isi închise ochii si se instală mai confortabil. 
Practica o învățase că dacă avea ceva cu adevărat important 
de discutat, îi putea auzi cuvintele lui Solomon în minte 
cu claritatea cu care ar fi ascultat muzică în nişte căști. 
lar acum, Sara dorea să discute foarte multe lucruri cu 
Solomon. 

— Solomon, unde este Seth? Ar fi trebuit să ajungă 
până acum. Crezi că a fost prins? Crezi că are probleme? 
Probabil că da, la fel ca și mine. O, Solomon, de ce am 
chiulit de la şcoală? 

Solomon o lăsă pe Sara sa își verse oful fara să o 
întrerupă. Când fata se opri, el îi răspunse: Sara, sunt 
convins că situația nu este chiar atât de dezastruoasă. Nu are 
niciun sens să exagerezi, construind scenarii. 

— Dar, Solomon, domnul Marchant m-a văzut in 
curtea şcolii. Nu crezi că şi-a adus aminte că i-am cerut voie 
să plec ceva mai devreme, spunându-i că sunt bolnavă? 

Ei bine, Sara, aceasta este o posibilitate. 

— Crezi că m-a recunoscut? 

Cel mai probabil, da, Sara. Tu esti una din elevele lui 
preferate. Nu cred că ar putea uita cine esti. 

— Grozav, Solomon! Sunt una din elevele lui preferate, 
iar acum mă paste necazul. 

Ce te face să fii atât de sigură că te paşte necazul, Sara? 

— O simt. Mă simt îngrozitor. Îmi doresc să fi mers 
astăzi la şcoală, așa cum ar fi trebuit. Cred că sunt o fată 
rea, Solomon. Tu nu ești supărat pe mine? 

Sara, nimic din ce ai putea face nu m-ar putea determina 
să fiu supărat pe tine. lubirea mea pentru tine nu depinde de 
comportamentul tău, ci este imuabilă. 

Sara aprecie cuvintele pline de iubire ale lui Solomon, 
deși nu considera că le merită. 

— Vrei să spui că mă vei iubi oricât de rea aș fi? 

Solomon zâmbi. Sara, eu nu cred că tu ai putea fi 
vreodata rea. 

— Hm! 

Sara se simţea confuză. Până atunci nu mai cunoscuse 
niciodată pe cineva la fel ca Solomon. 

Sara, eu nu as dori niciodată să iti modifici comportamentul 
numai pentru a-mi face mie pe plac. As prefera mai degrabă să 
iti cauţi armonia și pacea ascultând de sistemul tău interior de 
ghidare. Îmi doresc ca tu să iei toate deciziile în funcție de ceea ce 
simţi, nu din cauza grijilor fata de ceea ce simt eu. 

Sara începea să se simtă mai bine. Era reconfortant să 
audă că Solomon că nu își pierduse încrederea în ea. 

Din câte am observat eu, Sara, intențiile bune stau de 
regula la baza tuturor deceptiilor. 

— Ce vrei sa spui? 

De ce ţi-ai dorit atât de tare să păstrezi secretul referitor 
la căutarea unei peșteri? De ce nu le-ai spus părinţilor tăi, sau 
domnului Marchant? 

— Pentru că s-ar fi înfuriat pe mine, dacă ar fi ştiut. 

Și este important pentru tine ca ei să te iubească? 

— Da, este. 

Înseamnă că te-ai aflat într-o poziție stânjenitoare, Sara. 
Pe de o parte, iti doreşti ca ei să te iubească, iar pe de alta ai 
vrut să explorezi singură peștera. Nefiind de acord să le spui 
de planurile tale, tu ai încercat practic să iti satisfaci simultan 
ambele intenţii, chiar dacă sunt diametral opuse. 

Vezi tu, Sara, dacă încerci să îi faci pe plac unei singure 
persoane, în timp ai această posibilitate, dar nu fără un efort 

considerabil. Dacă încerci însă să le faci pe plac mai multor 
persoane, constati inevitabil că acest lucru este imposibil. 
Singura alternativă constă în a-ţi descoperi propriul sistem de 
ghidare, care există în interiorul tău. Pe scurt, Sara, trebuie să 
iti urmezi inima. 

Sara începea să se simtă din ce în ce mai bine. 

Te asigur că nimeni altcineva nu va putea sti vreodată ce 
este mai bun pentru tine. Tu esti singura persoană din lume 
care poate şti acest lucru. 

— Bine, dar mie mi se pare că există foarte multi 
oameni care cred că ştiu ce este mai bine pentru mine. 

Intengiile lor sunt bune, Sara. Ei chiar se gândesc sincer 
la binele tău atunci când încearcă să te călăuzească, dar 
trebuie să tii minte că Legea Atractiei stă la baza tuturor 
evenimentelor care se petrec în viața ta. Astfel, dacă te pui la 
unison numai cu vibrații pozitive, in viata ta nu se pot petrece 
decât lucruri frumoase. 

La urma urmelor, nu s-a întâmplat nimic rău. Eu unul 
sunt fericit că ati avut o zi atât de interesantă. Am convingerea 
că experienţa pe care ai trăit-o în peşteră te-a învățat mult 
mai multe lucruri utile decât ai fi aflat de la şcoală. 

— Deci crezi că este în regulă că am chiulit astăzi de la 
şcoală? Și că l-am minţit pe domnul Marchant? 

Pai, să vedem, Sara. Haide să verificăm ce iti spune 
sistemul tău de ghidare. Cum te-ai simţit atunci când i-ai 
spus domnului Marchant că doresti să te duci acasă, întrucât 
nu te simţi bine? 

— Hm. Nu m-am simţit foarte bine atunci. M-am 
simţit vinovată. Cel mai mult m-a deranjat exact faptul că 
avea încredere in mine, iar eu il minteam. 

Deci, sistemul tău de ghidare ţi-a spus limpede că 
gestul tău nu corespundea dorinței tale interioare de a 
păstra încrederea domnului Marchant. 

Cum te-ai simțit în schimb atunci când te-ai gândit să 
chiulesti de la şcoală pentru a căuta o peşteră? 

— M-am simţit grozav, Solomon. M-am simţit fericită 
şi plină de entuziasm. 

Perfect. Înseamnă că sistemul tău de ghidare ţi-a spus că 
ideea este foarte bună. 

— Dar, Solomon, nu înțeleg. Cum aș fi putut obține 
ceea ce îmi doream din suflet, respectiv căutarea unei peşteri, 
fără a face ceva ce nu îmi doream, respectiv să mint? 

Înainte de a-ţi răspunde la această întrebare, doresc să iti 
pun la rândul meu una, Sara: cum a fost ziua de astăzi, în 
care ţi-ai îndeplinit dorința de a căuta o peșteră? A fost o zi 
frumoasă? Te-ai distrat pe cinste? Te-ai simţit grozav? A fost o 
zi perfectă? 

— Păi, o parte din ea chiar a fost foarte reușită. Uneori 
m-am simțit cu adevărat bine, dar nu întotdeauna. Au 
fost şi momente în care m-am simţit groaznic. De fapt, 
lucrurile au fost destul de amestecate. 

Ei bine, Sara, ziua ta a corespuns perfect sentimentelor 
tale legate de ea. Tu ai avut sentimente amestecate, deopotrivă 
bune şi rele, iar evenimentele din cursul zilei au corespuns 
perfect acestor sentimente. 

— Vrei să spui că dacă aș fi avut exclusiv sentimente 
pozitive legate de această zi, totul ar fi decurs perfect? 

Exact asta vreau să spun, Sara. Legea Atractiei nu da 
greș niciodată. 

— Deci, nu trebuia să mint ca să plec în excursie? 

Exact. Odată ce v-aţi decis să mergeţi si să căutaţi o 
peşteră, tot ce ar fi trebuit să faceți, tu si Seth, ar fi fost să 
sustineti mental aceasta idee, iar Universul ar fi avut grijă să 
vă ofere o posibilitate, fără a viola niciuna din celelalte dorinte 
ale voastre. De fapt, Sara, nu este niciodată prea târziu să iti 
schimbi sentimentele legate de o situație sau alta, si te asigur 
că Universul va avea grijă să schimbe turnura evenimentelor 
astfel încât acestea să corespundă cu sentimentele tale. 

— Vrei să spui că dacă mi-aş schimba sentimentele 
de îngrijorare în acest moment, l-aș putea împiedica pe 
domnul Marchant să fie dezamăgit de mine? 

Da. Tot ce trebuie să faci este să te gândești că te înțelege 
şi că te iubeşte. Reţine, Sara: sentimentele tale iti spun 
întotdeauna cum te descurci si încotro te indrepti. Dacă 
te simți bine în interiorul tău, înseamnă că te indrepti in 
direcția cea bună si că in viata ta se vor întâmpla numai 
lucruri minunate. De aceea, încearcă să descoperi gânduri 
care te fac să te simţi bine. 

— Bine, Solomon. Voi reflecta la ce mi-ai spus. Acum 
cred că ar fi mai bine să plec. Sper că totul este în regulă 
cu Seth. 

Imagineaza-ti că totul este bine în legătură cu el. 

— Ok. Iti mulţumesc pentru ajutor. 


~~ 

CAPITOLUL 17 
Sunt acești copii buni: 


ara stătea în pat, gândindu-se la domnul Marchant. 
Simtea un nod în stomac si un sentiment foarte 
puternic de teamă. 

— Aş da orice să nu trebuiască să merg la școală astăzi, 
îşi spuse ea cu voce tare. 

Dacă gândurile tale te fac să te simţi bine, înseamnă 
că nu ti se vor întâmpla decât lucruri bune, îşi aminti ea 
cuvintele lui Solomon. 

Îi era însă greu să descopere vreun gând care să o facă 
să se simtă bine. Principalele gânduri care predominau în 
acea clipă în mintea Sarei erau grijile ei legate de Seth, care 
nu ajunsese cu o zi înainte la căsuţa din copac. Se gândea de 
asemenea la dezamăgirea pe care i-o provocase domnului 
Marchant si la pedeapsa pe care ar primi-o de la părinţii ei 
dacă aceștia ar fi aflat ce făcuse. 

Sara isi aduse din nou aminte de cuvintele lui Solomon: 
Sara, nu este niciodată prea târziu să iti schimbi sentimentele 
în legătură cu o situaţie dată, si te asigur că Universul va avea 

grijă să schimbe turnura evenimentelor, astfel încât acestea să 
se suprapună cu sentimentele tale. 

Sara îşi lua caietul si pixul de pe noptiera de lângă pat. 
Începu apoi să scrie o listă cu toate lucrurile care o făceau 
de regulă să se simtă bine. Primele cuvinte pe care le scrise 
pe ea cu majuscule, chiar în capul listei, fură: „CĂSUŢA 
DIN COPAC”. 

Zâmbi fără să vrea. Gândul la căsuţa din copac o făcea 
întotdeauna să se simtă mai bine. 

„Scara construită de Seth pentru a putea ajunge la 
căsuţa din copac.” 

„Frânghia pe care ne balansăm.” 

„Sistemul de pârghii creat de Seth pentru a trage în 
sus galeata.” 

Sara isi aminti instantaneu de entuziasmul lui Seth 
atunci când dorise să îi arate căsuţa din copac şi de emoția 
ei atunci când o descoperise. Îşi aminti apoi de fiorii pe 
care i-a simţit atunci când s-a aruncat pentru prima dată 
deasupra râului, ţinându-se de frânghia legată de Seth, si 
de aterizarea ei mai putin reuşită. Râse. Cand isi aduse 
aminte si de entuziasmul lui Seth atunci când i-a arătat 
sistemul de pârghii si galeata pentru transportul lucrurilor, 
ca să nu mai vorbim de seara minunată în care s-a întâlnit 
cu el în timpul meciului de fotbal, disconfortul ei interior 
a dispărut cu totul. 

Sara se gândi în continuare la domnul Marchant, la 
amabilitatea lui si la faptul că întotdeauna avea un cuvânt 
bun când trecea pe lângă ea pe coridorul şcolii. Îşi aduse 
aminte de licărul din ochii lui atunci când se prefăcea că 
îi ceartă pe elevi pentru a păstra disciplina, de momentele 
în care culegea de pe jos ambalajele de dulciuri aruncate 

de elevi sau în care închidea dulapurile de la vestiar uitate 
deschise de câte un elev neglijent. Îşi aminti de orele târzii 
până la care lucra și de faptul că erau zile de sâmbătă când 
singura mașină din parcarea şcolii era a lui. Cred că ii place 
să ne fie director, se gândi ea. 

Sara se decise să prelungească drumul către scoala, 
luând-o prin pădurea ce mărginea clădirea administrației. 

Subit, auzi un zgomot în tufișuri. Cineva se apropia, 
si încă cu repeziciune! Fata se opri şi se uită în jur, dornică 
(şi în acelaşi timp nu prea) să descopere sursa zgomotului. 
Pentru o clipă se simţi ca Scufita Rosie care trecea prin 
pădure şi se întrebă dacă nu cumva dintre tufișuri va ieși 
un animal fioros, cum ar fi de pildă un lup, care o va mânca 
de vie. Înainte de a apuca să râdă de propria ei fantezie 
stupidă, din tufișuri apăru Seth, în persoană. 

— Seth! exclamă ea fericită. Doamne, cât mă bucur să 
te vad! Ce s-a întâmplat ieri? De ce nu ai venit la căsuţa 
din copac? 

— Deoarece domnul Marchant m-a văzut trecând prin 
curtea şcolii. Aveam intenţia să mă amestec printre ceilalți 
elevi, dar m-am întâlnit nas în nas cu el. Tocmai ieșea din 
clădirea administraţiei. Bine cel putin că nu l-am doborât 
la pământ. 

Sara începu să râdă. Părea să nu se mai poată opri 
din râs. 

Seth râse şi el. Nu prea ştia de ce râde, dar râsul Sarei 
era atât de contagios încât nu se putea abtine. 

În sfârşit, Sara îşi trase respirația si reuşi să spună 
câteva cuvinte: 

— Seth, nu o să-ți vină să crezi. Domnul Marchant 
m-a văzut şi pe mine! 

— Aiurea! Inventezi! râse Seth. 

— Nu, chiar așa a fost. Tocmai când am dat colțul, s-a 
uitat către mine. Ştiu sigur că m-a văzut. 

— Şi ce a zis? 

— Nimic. Doar mi-a făcut cu mâna, după care s-a 
urcat în mașina lui. 

— Uau! Sara, iti vine să crezi? Ce şanse erau să ne vadă 
pe amândoi!? Ce crezi că o să patim? 

— Păi, orice s-ar întâmpla, probabil că n-or să ne 
omoare! spuse ea, încercând să o dea pe glumă. 

— Ei poate că nu, dar părinţii mei o să mă omoare cu 
siguranță, spuse Seth. 

Sara şi-ar fi dorit să îi spună lui Seth tot ce aflase de 
la Solomon despre sentimentele pozitive şi despre Legea 
Atractiei. Nu mai avea însă timp. 

În timp ce se apropiau de clădirea administraţiei, Sara 
isi lăsă geanta cu cărți la pământ, se aseza si isi scoase o 
pietricica din pantof. 

Seth se opri şi o aşteptă. Cum stătea astfel în umbra 
clădirii, putea auzi voci din interior, întrucât fereastra era 
deschisă. 

— Sst, îi şopti el Sarei, ducându-și degetul la buze. 

— Ce e? îi şopti Sara înapoi. 

În timp ce se ridica de jos, auzi vocea domnului 
Marchant, care vorbea și râdea cu altcineva. 

— Cred că tocmai l-am auzit pe domnul Marchant 
rostind numele noastre, îi spuse Seth. 

— Nu pot să cred! 

— $st! Ascultă. 

Sara și Seth se târâră mai aproape de clădire și ascultară 
cu urechile pâlnie. Inima Sarei bătea atât de tare încât i se 

părea că o să-i iasă din piept. Nu ştia ce era mai rău: că 
directorul şcolii vorbea despre ei sau că trăgeau cu urechea 
la cuvintele lui. 

— Ei, şi ce ai de gând să faci? întrebă domnul 
Jorgensen. 

— M-am gândit mult. De fapt, m-am gândit toată 
seara trecută, şi n-o să-ți vină să crezi, dar instinctul îmi 
spune să nu fac nimic. 

— Aha. 

Sara si Seth se uitară unul la celălalt. Nu le venea 
să creadă ce auzeau (ba nici măcar faptul că se aflau sub 
fereastra directorului, ascultând ce spune). 

— Ştii, Chuck, continuă domnul Marchant, m-am 
gândit la copiii de astăzi. Aceștia au o viață complet diferită 
de cea pe care am avut-o noi când eram la vârsta lor. Abia 
dacă mai au vreun moment liber. Nu ştiu, dar mie mi se 
pare că pe vremea când eram copii, aveam întotdeauna mai 
mult timp liber pentru noi, chiar dacă aveam foarte multe 
lucruri de făcut. Îmi amintesc că stăteam ore întregi sub 
un măr, privind norii care treceau pe cer deasupra mea, și 
singura mea grijă era ca merele să nu fie strivite de vreun 
cal. Nu știu de unde aveam atâta timp, dar știu că puteam 
visa cu ochii deschişi, mă puteam gândi la orice doream 
şi îmi puteam face planuri. Aveam timp să explorez şi să 
mă bucur de faptul că eram copil. Din păcate, nu același 
lucru îl pot spune despre copiii de azi. Toţi au un program 
cât se poate de strict. Parcă adulții ar fi stabilit că cei mici 
sunt incapabili să se descurce singuri, așa că preferă să ia 
ei toate deciziile în locul lor. Ei le programează deopotrivă 
timpul petrecut la școală ș; cel extrașcolar. Nu înțeleg cum 

suportă, bietii copii. Iti spun, Chuck, dacă aș fi copil în 
vremurile astea, cred că as innebuni. $i probabil că as mai 
chiuli si eu din când în când de la scoala. 

— Înţeleg perfect ce vrei să spui. 

— Aceștia sunt copii buni. O cunosc pe Sara de cand 
era mică. Am văzut-o de nu ştiu cate ori ajutând tot felul 
de oameni și încercând să îi facă să se simtă mai bine. lar 
băiatul acesta nou, Seth, parcă așa îl cheamă, nu? Am auzit 
numai lucruri bune despre el. Sunt copii speciali, Chuck. 
De aceea, nu am de gând să îi trag la răspundere. Oricum, 
nu cred că o să se repete prea des, făcându-și un obicei din 
a chiuli de la şcoală. La urma urmelor, ce este atât de rău să 
isi dorească niște timp liber pentru a fi copii? 

Se auzi clopotelul, iar Sara și Seth săriră atât de brusc 
în sus încât se ciocniră cap în cap. Îşi duseră mâinile la gură 
ca să își acopere icnetele și își tinura respirația, sperând sa 
poată asculta și restul conversatiei. 

— Aş aprecia dacă nu ai spune la nimeni ce ţi-am 
povestit, Chuck. Nu aș vrea să se ducă vestea că m-am 
molesit, si nici să stabilesc un precedent. Cine ştie? Poate 
că mâine voi gândi altfel decât acum. Aceasta este reacția 
mea doar în cazul de fata. 

— Sunt de acord cu tine, Keith. iti doresc o zi buna. 

— Mersi. Şi tie la fel. 

Sara si Seth se privira uluiti. 

— Ne vedem la căsuţa din copac, îi sopti Seth. 

— Bine, îi răspunse Sara. Pa. 


= 

CAPITOLUL 18 
() prietenie veșnică 


ei doi tineri s-au înţeles să se întâlnească la căsuţa 

din copac în fiecare zi după școală, dar dintr-un 
motiv sau altul, în ziua respectivă Sara simţi nevoia să il 
aştepte pe Seth lângă steagul din curtea şcolii. Nimeni nu 
va observa dacă mai mergem când si când împreună. La 
urma urmelor, foarte multi copii merg împreună către casă, 
cel putin o parte din drum, îşi justifică ea gestul. 

Uşa mare a şcolii se deschise și Seth ieși afară. Văzând 
că Sara îl așteaptă în curte, pe fata i se iti un zâmbet larg. 

— Sara, sunt bucuros că m-ai așteptat. Am... 

— Hei, ciudatule, auzi Sara vocea batjocoritoare a lui 
Lynn în spatele ei. 

Sara se întoarse și îi văzu pe Lynn si pe Tommy, cei 
mai nesuferiti băieți din şcoală, ba nu, din lume, stând 
în spatele lor. Cei doi nu se legaseră niciodată de ea cu 
remarcile lor nesărate, dar Sara îi auzise de multe ori 
bătându-și joc de diferiți colegi de-ai ei, cărora le dădeau 
adeseori lacrimile. Cu ajutorul lui Solomon, reușise să îi 

excludă complet pe cei doi din viata ei, dar asistase la 
numeroase mici tragedii provocate de ei în viaţa altor 
copii de la școală, din cauza grosolăniei lor. Niciunul din 
cei doi nu era foarte deștept, nu avea note bune și nu 
provenea dintr-o familie de vază. Sara nu înţelegea cum 
ajunseseră ei în actuala lor poziţie de putere. 

— Sara, cine este ciudatul tău prieten? o întrebă ironic 
Tommy. 

— Bună, numele meu este Seth si am fost considerat 
întotdeauna ciudat. Cel puţin, de când îmi aduc aminte. 
De altfel, m-am obișnuit cu acest lucru cu mult timp in 
urmă. O să vă obișnuiți și voi. Bun, voi cine sunteţi? 

Seth se repezi și îi strânse mâna lui Tommy. 

— Tom, spuse acesta fără prea multă vlagă. 

Seth îi strânse mana din toată inima. De fapt, 
continuă să i-o strângă si nu-i mai dădu drumul. Sara 
de-abia îşi putea înăbuși râsul. Seth adoptase atitudinea 
unui personaj stupid de comedie, continuând să îi strângă 
mâna lui Tommy cu o prietenie exagerată. Într-un târziu, 
el îi dădu drumul la mână. 

— Şi numele tau care este? se întoarse el către Lynn, 
întinzându-i mâna. 

Lynn sări înapoi ca si cum Seth ar fi fost un tigru pe 
cale să il inghita. Cu mâinile la spate, el continuă să se 
retragă, bâlbâindu-se: 

— Nu, e-n regulă. 

Lynn si Tommy o luară la fugă, ca si cum ar fi fost 
urmăriți. 

Sara râdea cu sughituri. 


— Ce e? făcu Seth pe nevinovatul. 

— Eşti un geniu, Seth Morris. Nu am văzut în viata 
mea așa ceva. 

— Nu ştiu despre ce vorbeşti, se prefacu Seth în 
continuare. 

— Da, sunt convinsă! râse Sara. 

— Hei, Seth! A fost super! îi strigă cineva dintr-o 
mașină care trecu pe lângă ei. 

Zambetul lui Seth i se şterse de pe fata. 

— Ce s-a intamplat? Sara nu intelegea de ce nu se 
bucura Seth de lauda pe care o atrasese. 

— Sara, nu vreau să îmi fac duşmani din cei doi şi 
nu sunt de acord ca alti copii să se folosească de mine ca 
de un paravan. Luptele lor nu mă interesează. La viata 
mea, am văzut foarte multi tipi ca aceştia doi. Se simt 
atât de rău în pielea lor încâr singura lor manieră de a se 
mai destinde constă în a-și bate joc de ceilalți. Realitatea 
este că mecanismul nu funcționează. Această atitudine 
nu numai că nu îi face să se simtă mai bine, dar îi face 
să se simtă chiar mai rău. Tot ce mi-am propus eu a fost 
să le demonstrez că nu sunt o ţintă potrivită pentru ei. 
Doream să mă lase în pace. Nu mi-am propus nicio clipă 
să salvez întreaga scoala de tirania lor. Ceilalți elevi nu au 
decât să îşi poarte singuri de grijă. 

Sara rămase surprinsă de vehementa tonului lui Seth. 
În mod evident, experienţa nu era deloc nouă pentru el şi 
se părea că se gândise multă vreme ce atitudine să adopte 
în astfel de cazuri. Ascultandu-i discursul, Sara nu putu 
să nu remarce cât de mult semăna cu anumite lucruri pe 
care i le spusese Solomon. Pe de altă parte, era evident că 
Seth se simţea încă tulburat de întreaga poveste. 

Seth, îşi spuse Sara în sinea ei, trebuie neapărat să iti 
povestesc despre Solomon! 

Sara isi aminti apoi că Seth tocmai începuse să ii 
spună ceva înainte de a fi întrerupt cu grosolănie de Lynn 
şi de Tommy. 

— Hei, ce doreai să îmi spui? 

ÎI văzu însă rumegandu-si gândurile, ca şi cum s-ar fi 
întrebat ce i se păruse atât de interesant mai devreme. 

— O, nimic. Nu e ceva care să nu mai poată aştepta, 
Sara. Mai bine mă duc. Ne vedem mâine. 

— Bine. 

Sara îşi dădea seama că nu era momentul cel mai 
potrivit să facă presiuni asupra lui. Pe de alta parte, era 
extrem de intrigata. Seth părea atât de fericit cand ieșise 
din clădirea şcolii. Părea puternic şi plin de încredere 
în sine atunci când s-a descurcat atât de superb cu 
Lynn şi cu Tommy. În schimb, starea lui sufletească s-a 
schimbat dramatic atunci când i-a auzit pe ceilalți copii 
exprimându-și aprobarea din mașinile lor. De ce s-a simţit 
Seth atât de deranjat? 

Seth nu îi povestise niciodată despre călătoriile 
cumplite cu autobuzul școlii si despre nesimtirea elevilor 
de la ultima şcoală la care fusese. De fapt, uitase complet 
de aceste lucruri (în mod deliberat), cel puţin până astăzi. 

— La naiba, isi spuse Sara în barbă, deprimata că Seth 
nu a mai venit cu ea la căsuţa din copac. 

Se duse oricum singură și se urcă în tăcere pe scară. 
Când ajunse pe platformă, se întinse pe spate, sprijinindu- 
şi capul de cărți. 

— Solomon, spuse ea cu voce tare. Mă auzi? Vreau să 
discut cu tine despre un anumit subiect. 

Dar din partea lui Solomon nu veni niciun răspuns. 

Sara îşi aminti cuvintele pe care i le spusese Solomon 
atunci când acesta a făcut tranziţia de la forma lui fizică 
inaripata la aceea de prieten nefizic si neinaripat: Sara, 
prietenia noastră este veşnică. Ori de câte ori vei dori să 
vorbesti cu Solomon, tot ce va trebui să faci va fi să identifici 
clar subiectul despre care doreşti să vorbeşti şi să te concentrezi 
asupra lui, într-o stare de bună dispoziție cât mai deplină. 
Dacă vei face acest lucru, eu voi fi lângă tine. 

Zâmbi aducându-și aminte de bunul ei prieten 
înaripat. Îşi închise ochii, bucurându-se de căldura razelor 
de soare care reușeau să treacă printre frunze, încălzindu-i 
picioarele, și adormi. 


== a ~~ 

CAPITOLUL 19 
Mort sau viu? 


and isi deschise ochii, Sara se simtea foarte 

dezorientata. „Ei bine, pot spune că am facut 
ceva nou, isi spuse ea cu voce tare. De regula, nu prea 
obişnuiesc să dorm in copaci.” 

Dar eu obisnuiesc. Sara auzi vocea familiară venind 
de undeva de deasupra ei. 

Inima începu să îi bată nebunește. 

— Ce Doamne iartă-mă? Solomon, tu esti? Esti chiar zu? 

Bună, Sara, ce mai faci? 

Lacrimile începură să îi curgă din abundență pe față, 
în timp ce se uita la o bufnita mare şi frumoasă care stătea 
pe o creangă a copacului ei. 

Este o căsuță în copac foarte frumoasă, Sara. Acum 
înțeleg de ce petreci atât de mult timp aici. 

— Solomon, Solomon, o, Solomon! Te-ai întors! 
Te-ai întors! 

Sara, sincer, nu înțeleg de ce esti atât de tulburată. La 
urma urmelor, nu am fost nicio clipă plecat. 

— Bine, Solomon, dar acum ze pot vedea. Ai din nou 
aripi. Te-ai întors! 

Solomon zâmbi, satisfăcut de fericirea Sarei. 

Adevărul este că m-am gândit că lui Seth al tău i-ar 
fi mai ușor să mă cunoască dacă aș lua din nou forma sub 
care m-ai cunoscut tu însăţi. Pe de altă parte, îmi doream sa 
petrec şi eu ceva timp în căsuţa voastră din copac. 

Sara rase. Era într-adevăr Solomon al ei, atât de 
înţelept, de scump si de amuzant. Sara se simțea mai 
fericită decât fusese vreodată în viata. 

— O, Solomon, sunt atât de fericită că te-ai întors! 

E greu să treci peste dihotomia viata / moarte, nu-i asa, 
Sara? Reţine: nimeni nu este vreodată mort sau viu. Viaţa 
nu încetează niciodată. De fapt, de ce sunteți voi muritorii 
atât de impresionați de penele mele? 

Sara râse din nou. Îşi aducea perfect aminte de 
învăţăturile lui Solomon, cum că nu există moarte și că 
toate ființele continuă să trăiască de-a pururi, dar nu 
încăpea nici cea mai mică îndoială că îi plăcea la nebunie 
nu doar să îl audă pe Solomon, ci să îl și vadă în același 
timp. Îi plăcea să se uite în ochii lui mari, minunati şi 
plini de înțelepciune, si să îi vadă penele zburlindu-se în 
bătaia vântului. Îi plăcea să îl vadă cum își întinde aripile 
uimitor de mari pentru a se ridica spre cer. 

Sara, o să ne distrăm de minune în timp ce îl vom ajuta 
pe Seth să isi aducă aminte cine este. Își pune foarte multe 
întrebări importante, si de fapt acesta este principalul motiv 
pentru care m-am întors, ca răspuns la solicitările lui. 

Sara zâmbi. Simtea o iubire nesfarsita, o mare bucurie 
şi dorința de a fi de folos. 

Sara, am să iti las tie plăcerea de a ne face cunoştinţă. 

— Bine, Solomon, dar ce i-as putea spune? 

Foloseste-ti inteligența. Sunt absolut convins că vei găsi 
cuvintele cele mai potrivite. Spune-i chiar mâine lui Seth 
despre mine, iar la momentul potrivit, mă voi alătura vouă. 

Își doresc o seară minunată, dulcea mea Sara. Ne vedem 
mai târziu. 

— Solomon, sunt atât de fericită că te pot vedea din nou. 

Ei bine, Sara, atunci mă bucur si eu că mă poți vedea. 

Sara râse. 

Solomon își luă zborul, făcu un cerc mare pe cer, 
după care dispăru din vedere. 

— lupiii! se auzi vocea Sarei printre copaci. 

Îi răspunse ecoul. În final, se dădu jos şi porni către 


casa. 

CAPITOLUL 20 


Nu mai există cale de 
intoarcere 


a naiba! Plouă! Sarei nu-i venea să creadă. În 
orăşelul ei nu ploua aproape niciodată. În timpul 
iernii orașul si munții din jur era acoperiți cu zăpadă. 
Când venea primăvara si vara, aceasta se topea lent, 
asigurandu-le locuitorilor toata apa de care aveau nevoie, 
inclusiv celor de la vale. Cat despre ploile propriu-zise, 
acestea erau foarte rare. 

Dintre toate zilele, trebuise să plouă tocmai astăzi, 
când Sara plănuise să îi spună lui Seth despre Solomon. 
Bine, dar nu putem merge la căsuţa din copac dacă plouă, 
se lamentă Sara în sinea ei. 

Se auzi si ultimul clopoțel, iar Sara aşteptă în 
interiorul clădirii. Râse privindu-i de la fereastră pe elevii 
care se grăbeau ca nişte pui zgribuliti către mașinile lor, cu 
capetele plecate. Nimeni nu isi luase umbrela la el. Unii 
isi ţineau hainele deasupra capetelor, alţii cărțile, dar toți 
păreau la fel de dezorientati si de luaţi prin surprindere. 

Doamne Dumnezeule, se gândi Sara, nu este decât puţină 
apă. Se comportă de parcă s-ar afla în toiul unui uragan. 

— Bună, Sara, o strigă Seth, care cobori treptele către 
ea. Mă bucur că m-ai așteptat. Mă temeam că te vei duce 
acasă din cauza ploii. 

— Da, la naiba. Bănuiesc că nu ne vom da cu frânghia 
astăzi. 

Ce-i drept, Sara nu prea avusese oricum intenția să 
se dea cu franghia. De fapt, nu își dorea decat să stea de 
vorbă cu Seth. 

— Mda, nu cred că este cazul să ne dăm astăzi cu 
frânghia, dar ne putem duce oricum la căsuţa din copac. 
Am pus deasupra o copertină chiar astăzi dimineaţă, în 
drum spre şcoală. Cred că locul este uscat sub ea. Mama 
mi-a spus că pot sta afară ceva mai mult ca de obicei, cu o 
jumătate de oră. De vreme ce plouă, nu prea are ce să-mi 
dea de lucru. Vrei să mergem? 

„Cum să nu!” Sara zâmbea cu toată fata. Ploaia 
neobișnuită nu numai că nu se dovedea o problemă, dar 
chiar părea să le fie de folos. 

— Hei, cum de ţi-a venit ideea să pui copertina? Doar 
azi dimineaţă nu ploua. 

— Mama mi-a spus că va ploua ceva mai încolo. 
Susţine că simte acest lucru la nivelul coatelor. Este un 
dar pe care îl are. Nu dă greş niciodată. 

— Hm, ai o mamă tare ciudată, rase Sara. 

— Cine seamănă se-adună, râse şi Seth. 

Sara se distra. Fi bine, ceea ce o să afli în continuare o 
să-ţi spună exact cât de ciudată sunt. 

Dintr-un motiv sau altul, acest lucru nu o îngrijora pe 
Sara. De fapt, se părea că o serie întreagă de circumstanţe 

care mai de care mai ciudate pregătiseră perfect scena 
pentru mult-asteptata ei conversaţie cu Seth. Îşi dădea 
seama că momentul era cum nu se poate mai potrivit. 
Plutea în aer un sentiment al inevitabilului, ca și cum 
lucrurile s-ar fi pus în mișcare şi nu mai exista nicio cale 
de întoarcere. De altfel, nici nu-și dorea acest lucru. 

Acest sentiment îi reaminti Sarei de un moment în 
care fusese la parcul de distracţii și stătuse pe marginea 
unui tobogan uriaş și alunecos, care îi dădea fiori. Nu 
îndrăznea să își dea drumul la vale, până când apăruse 
fratele ei Jason, care îi dăduse brânci. În acel moment, ea 
stiuse că nu mai există cale de întoarcere, dar nici nu isi 
mai dorea să se întoarcă, savurând la maxim coborârea. 

Si de această data se simţea exact la fel. Sara știa că 
era pe punctul de a-și începe coborârea la vale şi că această 
călătorie o va face fericită. 


ov a~ 

CaPITOLUL 21 
Bufnița profesor 


ara si Seth se așezară sub copertina casutei din copac. 
— Crezi că părinţii tăi ştiu de acest loc? îl întrebă 
Sara pe Seth. 

— Nu sunt foarte sigur, dar nu prea cred. Daca ar sti 
de el, cred ca ar inventa pe loc o suta de sarcini noi ca sa 
ma impiedice sa pierd atat de mult timp pe aici. Pe de 
altă parte, nu-mi vine să cred că nu s-au gândit că mă duc 
undeva după şcoală. 

Sara se sprijini de copac, își strânse genunchii la piept 
și şi-i acoperi cu haina. Era întotdeauna absolut fascinata de 
poveştile pe care i le spunea Seth de acasă. Sarei îi era greu 
să își imagineze niște părinţi atât de severi. Nu se punea 
problema că nu avea şi ea responsabilitatile ei acasă, dar 
părinţii ei considerau că era la fel de important să aibă viata 
ei si să se distreze. Nu i se păruse niciodată că părinţii ei s-ar 
fi împotrivit fericirii sale. Nu că s-ar fi dat de ceasul morții 
să o facă fericită cu orice pret, dar nici nu se opuneau in 
vreun fel fericirii sale. 

Sarei i se părea că părinţii lui Seth îi făceau în mod 
deliberat viata amară, ca si cum o astfel de viaţă grea l-ar fi 
făcut să devină mai puternic sau mai bun. 

— Trebuie să ne distrăm cât de mult putem, atât timp 
cat putem, Sara, ii spuse Seth. 

Bun, cred că momentul acesta este la fel de potrivit ca 
oricare altul, îşi spuse Sara. Începem. Înghiţi in sec. Nu 
părea să isi găsească cuvintele. 

Solomon era conștient de lupta care se dădea în 
interiorul ei. 

Sara, auzi ea vocea lui Solomon în mintea ei, ești 
îngrijorată ca Seth să nu te dezaprobe? 

— Poate, răspunse ea cu voce tare. 

— Poate ce? o întrebă Seth. 

Sara era atât de concentrată să audă ce îi spunea 
Solomon încât nici nu-și dădu seama că Seth vorbise cu ea. 

Sara, în loc să-ți faci griji daca Seth te va aproba sau nu, 
mai bine te-ai gândi la valoarea învățăturii pe care i-o oferi. 

Teama Sarei dispăru ca prin farmec. Fu invadată de 
amintiri care mai de care mai minunate, care o ajutară să 
realizeze din nou valoarea extraordinară a învățăturilor 
lui Solomon. 

— Ai dreptate, spuse ea, din nou cu voce tare. 

— În ce sens? o întrebă Seth. Sara, începi să mă sperii. 

Sara reveni cu atenţia la căsuţa din copac și la 
prietenul ei. 

— Ei bine, Seth, esti pregătit să asculti capitolul următor 
din viata mea pe cat de ciudată, pe atât de senzationala? 

Seth îi zâmbi. De-abia aștepta să asculte continuarea 
poveștii ei cu bufnița, dar se decisese să aștepte până când 
va veni ea cu ideea. 

— Te cred! 

— Bine, atunci asculta, incepu ea. 

— {ti mai aduci aminte că ţi-am spus că am căzut odată 
pe gheaţă şi că am auzit o voce care îmi spunea: Ai uitat că 
tu nu te poți îneca? 

— Da, îmi amintesc. 

— Şi cum am văzut acea bufnita uriașă și absolut 
uimitoare? 

Seth dădu din cap aprobator. : 

— Ei bine, chiar a doua zi m-am întors în luminiș ca să 
văd dacă o pot găsi din nou. Într-adevăr, bufnița se afla la 
locul ei, stand pe un gard, chiar in fata mea. 

— Am văzut o grămadă de bufnite la viata mea, îi spuse 
Seth, dar niciuna atât de aproape. Şi nu te-ai speriat? 

Sara respiră profund. 

— Nu. Nu mi-a fost deloc teamă, pentru că lucrurile 
s-au derulat extrem de rapid. Bufnița mi-a spus: Bună, 
Sara, nu-i asa că e o zi frumoasă? 

Sara a rostit lent cuvintele, studiind fata lui Seth 
pentru a-i surprinde reacţia, dar aceasta era impenetrabilă. 
Sara şi-ar fi dorit să râdă de ea, astfel încâr să poată pretinde 
la rândul ei că a inventat totul, iar apoi să se dea cu franghia 
şi să uite de întreaga poveste. 

— Continuă, spuse Seth încet. 

— Păi, vreau să spun că nu i se mișca gura, dar îi puteam 
auzi gândurile. Îmi cunoștea numele si mi-a spus că mă 
aștepta. A adăugat că era profesor şi că eu eram la rândul meu 
profesoară. Ştie absolut totul, Seth. Este deștept și amuzant 
şi dornic oricând să discute despre tot ce doresc să vorbesc. 
Îmi spune că totul este în regulă și că tot ce se întâmplă în 
viata noastră ni se datorează în primul rând nouă. 

Sara își simţea gura atât de uscată încât intră în panică. 
Era însă prea târziu ca să mai dea înapoi. Pe de altă parte, se 
simţea paralizată si nu putea continua. Până atunci, nu mai 
povestise nimănui despre Solomon. 

„Sara, nu cred această poveste! Este prea ciudată!” Era 
convinsă că asta gândea Seth. 

— Nu ar fi trebuit să iti spun nimic! 

— Nu, Sara, te cred. Te cred pentru că si mie mi-a 
vorbit odată o pasăre, sau cel putin așa mi s-a părut. S-a 
întâmplat cu mult timp în urmă, după care am crezut 
că am visat sau că am avut halucinaţii. Nu am povestit 
nimănui despre asta. Eram convins că m-ar fi închis la azil, 
dacă as fi făcut-o. 

Sara se simţea extrem de ușurată. 

— Chiar? Şi žie ţi-a vorbit o pasăre? 

— Era o pasăre mică, de culoare rosie. Într-o zi, vânam 
sperând să găsesc ceva de mâncare. În acea vreme mâncam 
tot ce ne cădea în mână... 

»Hm”, murmură Sara. Cat de diferită fusese viata lui 
de a ei. 

— În acea zi, stăteam la pândă, așteptând să apară 
vreun animal, când pe gardul din fata mea s-a așezat o 
păsărică mică, de culoare roșie. Am prins-o în cătare și am 
impuscat-o exact când se uita la mine. 

A căzut în zăpadă. Era o mică pată de culoare roşie pe ` 
fundalul alb. 

M-am dus să o văd mai de aproape. M-am întrebat 
fără să vreau: Doamne, ce mi-o fi venit să o împușc? Este prea 
mică pentru a o putea mânca. Mi-a părut tare rău pentru ea. 
Mi s-a părut o risipă inutilă a unei vieți. 

Pe obrazul lui Seth se rostogoli o lacrimă. 

— Atunci, pasărea mi-a vorbit. Îmi ştia chiar si numele. 

— Şi ce ţi-a spus? 

— Mi-a spus: Seth, nu trebuie să fii trist, căci nu există 
nicio risipă, întrucât nu există moarte. Totul este bine aici. 
Totul este bine. De atunci, nu am mai împuşcat niciodată 
un animal. 

— Uau! 

Ochii Sarei se umplură cu lacrimi. 

— Parcă îl aud pe Solomon! 

Seth isi şterse fata cu mâneca. Sara făcu la fel. Se 
ghemuiră mai bine în căsuţa lor din copac, copleșiți de 
emoţii. Niciunul dintre ei nu vorbea. 

Solomon se roti de câteva ori pe deasupra casutei, 
așteptând momentul potrivit pentru a-și face intrarea 
triumfală. 

Nu va mai fi niciodată un moment mai bun ca acesta, 
isi spuse el, coborând în picaj, ca şi cum ar fi intenţionat să 
se arunce în apa râului. În ultimul moment, coti brusc şi 
ateriză elegant pe o creangă din imediata apropiere a celor 
doi tineri. 

— Doamne Dumnezeule! strigă Seth, şocat și sărind 
în picioare. 

Salut, îi spuse Solomon. Sara mă strigă pe numele de 
Solomon. 

Seth căzu înapoi pe platformă, întrucât picioarele nu 
îl mai susțineau. O privi uimit pe Sara. 

Aceasta îi zâmbi si ridică din umeri: 

— Ce pot să-ţi spun? 

In seara zilei respective, Sara se duse la culcare traind 
o satisfacție cum nu mai simţise vreodată. Fericirea de a-l 

vedea din nou pe Solomon în forma lui fizică, în care îl 
putea vedea şi atinge, îi depășea toare așteptările. Şi peste 
toate, acum cei mai buni prieteni ai ei se cunoșteau în 
sfârșit. Nu isi putea imagina ceva mai frumos pe lume. De 
altfel, Sara își dăduse seama că cei doi se apreciau foarte 
mult reciproc. 

Sara se ghemui în patul ei şi își trase pătura deasupra 
capului. Se simţea incredibil de fericită. 


= oe 


CAPITOLUL 22 
Haide să zburăm împreună 


ara se trezi în toiul nopții. În cameră era întuneric 

şi pentru o clipă se întrebă ce anume o făcuse 
să se trezească. Pe neașteptate, văzu o luminita în colțul 
îndepărtat al camerei, undeva în apropierea tavanului. 
„Ce Doamne iartă-mă!?” exclamă ea, sărind din pat si 
frecându-se la ochi ca să vadă mai bine. 

Luminiţa deveni mai strălucitoare, iar când Sara 
deschise ochii, văzu limpede esenţa lui Solomon. Era ca si 
cum ar fi văzut o stafie a inaripatului ei prieten. 

— Solomon? Tu esti? 

Bună seara, Sara. Spre că nu te superi că te-am trezit. Mă 
întrebam doar dacă ai vrea să vii să zbori împreună cu noi. 

— Sigur că aș vrea... Cu moi? Care noi? 

Seth se află în căsuţa din copac. Face sărituri cu frânghia. 
Este atât de fericit încât nu a putut dormi. De aceea, m-am gândit 
că ar fi o noapte ideală pentru un zbor nocturn. Ce zici? 

Inima Sarei era pe punctul de a exploda de fericire. Nu 
uitase niciodată zborurile de noapte în care fusese însoțită 

de Solomon, dar trecuse ceva vreme de atunci. Nimic din 
întreaga ei experiență de viata de până atunci nu se putea 
compara cu frumuseţea de vrajă a acestor zboruri. lar 
acum, Solomon o invita din nou să zboare, si peste toate, 
de data aceasta urma să îi însoţească si Seth, prietenul ei 
cel mai bun. 

Îmbracă-te şi du-te la căsuţa din copac, Sara. Seth va fi 
fericit să te vadă. Ne întâlnim acolo. 

— Grozav, Solomon. Ne vedem mai târziu. 

Solomon dispăru. 

Sara se dădu jos din pat şi se îmbrăcă în tăcere. Mai 
zburase cu Solomon și isi amintea perfect cât de confortabil 
se simtise, deși era iarnă, iar ea era îmbrăcată cu halatul ei 
de noapte. Nu era prea sigură de ce se îmbrăca atât de gros 
acum, dar așa i se părea potrivit, ştiind că temperatura de 
afară era de 4-5 grade. leşi pe ușa din spate și se îndreptă în 
grabă către Aleea Thacker. 

Luna nu se vedea pe cer, așa că era foarte întuneric, 
dar pe măsură ce avansa, ochii Sarei se obisnuira cu bezna, 
asa că isi croi cu ușurință drum către locul familiar, mai 
mult simțind pe unde merge decât văzând ceva. Zâmbi 
gândindu-se că deşi mergea noaptea prin pădure, singură, 
nu îi era deloc teamă. 

Auzi de departe un vâjâit. Se opri şi ascultă cu atenţie. 
Într-adevăr, vâjâitul se repetă. Sara zâmbi. 

Aşa cum îi spusese Solomon, Seth făcea salturi cu 
frânghia. Sara rămase liniștită, ascunsă de umbră. Cum l-ar 
fi putut anunța că este acolo fără să-l sperie? 

Îşi făcu mâinile caus şi strigă: 

— Hu, hu, hu..., imitând huhuitul bufnitelor. 


Seth auzi sunetul și ingheta. 

— Hu, hu, hu, strigă Sara din nou. 
— Solomon, tu eşti? auzi ea vocea lui Seth. 


Sara zâmbi. 

Sa E EN e agita ca 
Seth isi făcu și el mâinile caus si strigă: 
— Hu, hu, hu... 


— Hu, hu, hu... îi răspunse Sara. 

— Hu, hu, hu..., spuse din nou Seth. 

— Cine... esti... tu? spuse Sara, chicotind. 

Seth recunoscu vocea Sarei. 

— Sara, pentru numele lui Dumnezeu, ce faci tu aici, 
la ora asta!? 

— Ţi-aş putea pune aceeași întrebare, râse Sara. Îmi pare 
rău de povestea cu huhuitul, dar nu doream să te sperii. 

— Nu am putut dormi, Sara. Povestea asta cu Solomon 
mi se pare prea tare. Aproape că nu-mi vine să cred că se 
întâmplă. M-am tot întrebat dacă nu cumva am visat. 

— Ştiu. Când l-am cunoscut pentru prima dată pe 
Solomon, m-am trezit a doua zi dimineaţa convinsă că am 
visat totul, sau chiar că eram nebună. De aceea nici nu am 
spus vreodată ceva altcuiva, ca să nu mă considere ticnita. 
Dar nu este o nebunie, Seth. Este o poveste minunată și cât 
se poate de reală. 

— Ştiu. Este grozavă, Sara, dar tot este puţin ciudată. 
Mă bucur că putem discuta împreună de ea. 

— Am o idee care o să ti se para încă si mai ciudată. 

— Ce vrei să spui, Sara? 

— Ei bine, Solomon m-a trezit acum o oră din somn şi 
mi-a spus că esti la căsuţa din copac. A adăugat că dacă vin 
şi eu, am putea zbura toţi trei. 


Deasupra capetelor lor se auzi: 


3 În limba engleză, sună ca nişte versuri care încep tot cu hu: Who are you? (se citeşte hu ar 
iu).(n. tr) 

— Hu, hu, hu... Sara râse. Ştia că era Solomon, dar era 
pentru prima dată de când îl cunoștea că îl auzea huhuind. 

— Bună, Solomon, spuse Sara. 

Stia că Solomon huhuie numai pentru a se distra o 
clipă împreună cu ei. 

Bună seara, micii mei prieteni-bufnite. Sunteţi pregătiți 
să zburati cu mine? Solomon zbură către o creangă situată 
chiar deasupra capetelor lor. 

— Chiar, Solomon!? exclamă Seth. Chiar puteam zbura 
împreună cu tine? Uau, nu-mi vine să cred! 

Seth, doar ai zburat şi înainte, nu-i asa? Eu unul îmi 
amintesc multe zboruri de-ale tale pe deasupra fermelor la 
care ai stat. 

— O, te referi la zborurile mele din vis. Mda, obisnuiam 
să zbor des în vise. De fapt, zburam în fiecare noapte, dar 
apoi visele s-au oprit. Nu prea știu de ce, dar bănuiesc că 
din cauza doamnei Gilliland, care mi-a spus ceva. 

— Ce ţi-a spus? întrebă imediat Sara. 

— Mi-a spus că zborurile nocturne sunt ceva rau. 

— Ce Doamne iartă-mă ar putea fi rău la un zbor 
nocturn? se minună Sara. Acestea sunt cele mai frumoase 
vise pe care le poate avea cineva. 

— Mi-a spus că zborurile nocturne sunt legate de sex, 
spuse Seth, care roși. 

Nu-i venea să creadă că spusese așa ceva in fata Sarei. 

Sara rosi la rândul ei. 

— În noaptea care a urmat, am zburat ca de obicei pe 
deasupra fermei si a lacului din apropiere, după care am 
ajuns într-o peşteră. Am intrat în ea, dar peştera a devenit 
din ce în ce mai îngustă, până când s-a transformat într-o 
simplă crăpătură din care nu am mai putut ieşi. 

— Şi apoi, ce s-a întâmplat? întrebă Sara. 

— M-am trezit. Acela a fost ultimul vis în care am 
zburat. 

Sara rămase cu ochii iesiti din orbite. 

Solomon zâmbea. Ei bine, Seth, cred că a sosit timpul 
să te eliberezi de constrângerea acelei peșteri, dar mai ales 
de constrângerile opiniilor celorlalți oameni. Cred că a sosit 
timpul să zbori din nou. 

— Sunt gata. Ce trebuie să fac? 

Sara, de ce nu-i explici tu lui Seth? 

— Păi, ezită Sara, încercând să-și aducă aminte primele 
instrucțiuni pe care le-a primit înainte de a zbura, mai întâi 
de toate, trebuie să iti dorești cu adevărat să zbori. 

— O, chiar îmi doresc! spuse Seth. 

— În al doilea rând, continuă Sara, trebuie să simţi 
că zbori. 

— Cum adică, să simt că zbor? 

— Ei bine, trebuie să iti aduci aminte cum era cand 
zburai, să-ți amintesti cat de amuzant era. 

— O, asta mi se pare ușor, spuse Seth. 

În acel moment, Seth si Sara simtira un val de aer cald 
in interiorul lor, care le taie respiratia, si se ridicara in aer 
pana in varful copacului. 

Tinerii radeau si chiuiau in timp ce se ridicau din ce 
in ce mai sus. 

— Şi mie care mi se părea grozav să sarim cu franghia 
din copac! Sara, e colosal! 

Sara strălucea de fericire. Oricât de mult i-ar fi 
plăcut să zboare cu Solomon, zborul alături de Seth, care 
experimenta pentru prima dată această plăcere, o făcea să 
se bucure chiar mai tare. 

Sara, te rog să il călăuzești pe Seth pe deasupra orașului. 
Vă urez distracție plăcută. Ne vedem mâine. 

Solomon isi luă zborul şi se îndepărtă de ei. 

— Unde mergem? întrebă Seth, cu un entuziasm pe 
care Sara nu i-l mai văzuse încă. 

— Putem merge oriunde dorim, isi reaminti Sara 
cuvintele pe care i le spusese Solomon la primul eż zbor. 

„Hai să mergem la peştera noastră”, îi spuse Seth, 
îndreptându-se în acea direcție. 

Sara îl urmă îndeaproape. Râdea. 

— Să înțeleg că vrei să te urci din nou pe cal după ce 
ai căzut de pe el? (o distra faptul că Seth dorea să zboare 
din nou într-o peşteră după ce în ultimul vis de acest fel 
rămăsese blocat într-o crăpătură). 

— Mda, ceva de genul ăsta, îi răspunse Seth. 

Se ridicara sus pe cerul nopții, apoi se ghidară după 
cursul râului pentru a-și găsi calea către peşteră. 

— Parcă e mai bine decât să mergem pe malul apei. 

— Da, cu siguranță, îi răspunse Sara. 

Seth cobori către intrarea în peşteră. 

Sara îl urmă. 

Niciunuia nu-i era teamă. 

— Ura! Ura! 

— Ura! Ura! le răspunse ecoul. 

Se afundară în peşteră, trecând printr-un tunel din 
ce în ce mai îngust. La un moment dat, acesta dădu 
într-o încăpere foarte spațioasă. Se opriră plutind prin 
aer, privind în jurul lor. 

Pe pereţii peșterii erau pictate figuri de oameni si de 
animale. 

— Mă întreb cum s-au ridicat până aici artiştii pentru 
a face aceste picturi. 

— Vrei să spui până aici, unde suntem voi? râse Sara. 
Poate că nu suntem primii care au zburat în această peşteră. 
Sara si Seth continuară să se afunde în peşteră. 

— Seth, această peşteră este enormă! Cred că are o 
lungime de câțiva kilometri. 

Plutiră de-a lungul unui alt coridor lung, care dădu 
într-o altă încăpere foarte spațioasă. Urmară apoi noi şi 
noi coridoare. Sara îl urma îndeaproape pe Seth, uimită la 
culme că în apropierea locului în care se născuse exista ceva 
atât de uimitor fără ca ea să ştie nimic. 

Continuară să se afunde din ce în ce mai mult în 
interiorul peșterii. Sper că ştii ce faci, Seth! se gândi Sara, 
amintindu-și de visul lui Seth și simțind o ușoară claustrofobie 
în timp ce tunelul se îngusta din ce în ce mai tare. 

După ce cotiră din nou, Sara isi tinu respiraţia. 
Tunelul prin care mergeau părea să se termine brusc. Dar 
Seth continuă să zboare, avansând. Sara isi deschise gura, 
gata să tipe, intrucat i se părea că Seth avea să intre cu capul 
direct în zidul de piatră din fata lui. Dar Seth disparu fara 
veste. Se dovedi că tunelul nu se termina acolo, ci o cotea 
în sus, unde se vedea şi o ieşire. Într-adevăr, Seth se afla 
deja afară, în lumina Lunii. Sara ieşi şi ea din peșteră. 

Strigatul vesel al lui Seth: „/7p444/” se auzi în întreaga vale. 

Una peste alta, cred că Seth s-a eliberat de obsesia visului 
lui cu peştera, se gândi Sara. 

— Hei, Sara, uite, a răsărit luna! îi strigă Seth, care 
începu să coboare deasupra văii. 

— Seth, mi-aș dori să zbor întruna, pentru totdeauna! 

Sara îşi aduse aminte că exact acestea au fost cuvintele 
pe care le rostise prima dată când zburase. 

— Cred totuși că ar trebui să ne întoarcem înainte să-și 
dea cineva seama că lipsim. Aproape a răsărit soarele. 

— Hai să ne întrecem până la căsuţa din copac, îi strigă 
Sara, repezindu-se înainte. 

— Nu-i corect, îi strigă Seth din urmă, încercând să o 
prindă. 

Când o ajunse în sfârșit, Sara plutea deasupra casutei 
din copac și a copacului. Seth i se alătură și chiuiră amândoi, 
fericiţi la culme. 

— Bun, Seth, hai să-ți arăt acum o modalitate nouă de 
a cobori. Intinde-ti unul din picioare în jos, şi vei începe 
să cobori rapid. 

Sara şi Seth se tinura de mâini, intinz4andu-si câte un 
picior în jos, şi coborâră până când ajunseră la căsuţa lor 
din copac. 

— Uau! spuse Seth. 

— Da, ştiu, îi răspunse Sara. 

— Chiar dacă nu voi mai trăi o altă experiență de 
acest fel cât timp voi mai trăi, pot spune că aceasta mi-a 
fost de ajuns. 

— Şi eu spuneam asa cândva, râse Sara, dar am descoperit 
că cu cât repetam mai des această experiență, cu atât mai 
grozavă devenea ea. Solomon mi-a spus că este ceva normal 
şi că nu are nimic de-a face cu lăcomia. Îmi spune tot timpul 
că menirea noastră este să trăim vieți spectaculoase. 

— Mie unul îmi sună grozav, Sara. Vrei să te conduc 
până acasă? 

— Nu, mulțumesc. Ne vedem mâine. 

— Bine, Sara. La revedere. Şi mulțumesc. 


~ ~ 

CAPITOLUL 23 
Legea Atractiei 


ara si Seth stăteau ghemuiti în căsuţa din copac, 

privind râul care cobora domol la vale. Razele 
soarelui reușeau să pătrundă printre frunzele copacului, 
creând tipare luminoase în mișcare pe platforma lor. Sara 
se întinse, ca să capteze mai bine razele soarelui. Îi plăcea la 
nebunie să îi fie puţin răcoare, iar apoi să descopere o rază 
de soare în care să se scalde. 

Seth o privi cum se instalează confortabil. Nu putea 
să nu observe cat de în largul ei se simţea. El unul nu se 
simţea deloc în largul lui. Nu-si dădea seama de ce era atat 
de agitat. 

Solomon stătea pe o creangă de deasupra capetelor 
lor, asteptandu-i să se instaleze. Solomon zâmbi văzând cat 
de relaxată se simțea Sara, eleva lui de o viata, desi de-abia 
aştepta conversaţia cu el, în timp ce Seth, noul lui elev, 
părea să se lupte cu anxietatea. 

Si asta va trece, se gândi Solomon, dupa care respira 
profund şi se relaxa la rândul lui. 

Ei bine, bunii mei prieteni neinaripati, despre ce doriţi 
să discutăm astăzi? începu el. 

Seth şi Sara izbucnira în râs. 

Este într-adevăr o zi frumoasă, adăugă Solomon. 

— Chiar este, îi dădu dreptate Seth. 

Sara zâmbi. Ştia că Seth de-abia aștepta să se regaleze 
cu înțelepciunea lui Solomon. $i ea adora discuţiile cu 
acesta, și era convinsă că Seth va ajunge să le savureze la fel 
de mult ca ea în cel mai scurt timp. Încă de la începutul 
experienţei ei cu Solomon, Sara descoperise că acesta 
nu dorea să discute niciodată decât pe tema întrebărilor 
sale. Pe de altă parte, descoperise că nu era deloc dificil 
să se gândească la un subiect sau altul. Experiențele ei 
de viata de la scoala si de acasă erau suficiente pentru a-i 
asigura subiecte ce necesitau clarificări, iar Solomon era 
întotdeauna pregătit să îi ofere explicaţii limpezi şi clare, 
care o ajutau de fiecare dată. 

Sara isi aminti cât de multe erau lucrurile pe care nu le 
înțelegea la început. Atatea lucruri i se păreau nedrepte sau 
greşite. În timp, cu ajutorul lui Solomon, ea intelesese însă 
esenţa filozofiei acestuia, ajungând să își răspundă singură 
la foarte multe dintre întrebările care o preocupau, pornind 
de la micile evenimente din viata ei curentă. 

Aspectul cel mai important pe care îl remarcase Sara 
după ce isi cunoscuse noul prieten, pe Solomon, era faptul 
că avea o stare de bine aproape continuă. Solomon o ajutase 
să înțeleagă că indiferent cum păreau să stea lucrurile la un 
moment dat din viata ei, adevărul era că totul era bine. 
Deşi mai existau încă momente în care trebuia să facă 
un efort pentru a accepta această idee, ba uneori chiar îl 

contrazicea pe Solomon pe această temă, de cele mai multe 
ori afirmaţia lui Solomon se dovedise adevărată. 

Solomon continua să aștepte. Seth nu prea știa 
la ce trebuia să se aștepte, așa că Sara fu prima care luă 
cuvântul. 

— Bun, Seth, îi poţi pune lui Solomon orice întrebări 
dorești. El cunoaște toate răspunsurile. 

Seth isi schimbă poziţia, stanjenit. 

— Deci, ai vreo nelamurire importanta la care ai dori 
să primesti un răspuns? continua Sara. 

Seth isi întinse picioarele in fata si se apleca pana când isi 
prinse degetele cu mâinile. Părea adâncit în gânduri. 

— Mda, ca să fiu sincer, sunt o sumedenie de lucruri 
asupra cărora aș dori să primesc un răspuns. Sunt întrebări 
pe care mi le pun de la vârsta de patru ani. 

Gândurile se roteau cu repeziciune în mintea lui Seth, 
dar nu reușea să se concentreze. Nu prea îi venea să creadă că 
exista cineva, chiar si această bufnita uimitoare care îl invatase 
să zboare, care să-i răspundă la toate întrebările sale. 

Ei bine, Seth, începu liniștit Solomon, partea bună este 
că nu trebuie să îmi pui toate întrebările dintr-odată. O altă 
parte bună este că nu există limită la răspunsurile pe care le 
vei primi de la mine. Nu avem niciun fel de limite, nici în 
ceea ce priveşte cantitatea de informaţii, nici în ceea ce priveşte 
timpul. Îmi poti pune oricât de multe întrebări dorești. 

— Si care este partea proastă? întrebă Seth. 

Mai am o veste bună pentru tine: nu există o parte 
proastă, îi zâmbi Solomon. 

Sara se așeză mai bine pe spate si zâmbi. Deja începea 
să savureze întreaga poveste. 

Seth începu să se concentreze mai bine, iar în minte 
îi apărură tot felul de întrebări pe care și le punea de 
multă vreme. 

— Bine, Solomon, am într-adevăr câteva întrebări 
pentru tine: cum se face că viața este atât de nedreaptă? 
Vreau să spun, cum se face că unii oameni trăiesc vieţi atât 
de uşoare, iar alții vieți atât de grele?... De ce li se permite 
oamenilor să fie răi unii cu ceilalți?... Şi de ce se întâmplă 
atâtea lucruri rele?... De ce trebuie să moară sau să se 
îmbolnăvească oamenii, si de ce trebuie să ucidem animalele 
ca să le mancam?... De ce inundă ploile terenurile anumitor 
fermieri, in timp ce alti oameni mor de foame din cauza 
secetei?... De ce trebuie să muncească oamenii atât de greu 
în fiecare zi din viata lor, după care mor epuizați, fără să se 
aleagă cu nimic?... De ce se luptă popoarele între ele? De ce 
nu pot trăi în pace? De ce...? 

Sarei îi ieșiseră ochii din orbite. Nu mai auzise vreodată 
pe cineva care să pună atâtea întrebări dintr-odată, într-o 
perioadă atât de scurtă de timp, ca și cum le-ar fi mitraliat. 
Seth a pus mai multe întrebări în primele cinci minute decât 
am pus eu în primele cinci luni, isi spuse ea. 

Dar Seth nu părea să aibă de gând să se oprească. 

— De ce s-a întâmplat ceea ce s-a întâmplat cu indienii 
care trăiau pe aceste pământuri si cine i-a dat omului alb 
dreptul să le ia aceste pământuri și să le distrugă viata, și... 

Sara se uită la Solomon, întrebându-se dacă acesta 
mai auzise vreodată atât de multe întrebări într-un timp 
atât de scurt. 

Dar Solomon se limita să îl asculte cu răbdare pe Seth. 

Într-un târziu, Seth se opri. Se uită la Solomon si se 
lăsă pe spate, sprijinindu-se de copac. Respira greu. De 
fapt, aproape că gâfâia. 

Solomon începu: Ei bine, Seth, există o vorbă care 
spune: „Cere si ti se va da.” Nu-mi amintesc să fi cunoscut 
vreodată pe cineva care să fi avut atât de multe întrebări ca 
tine. lar promisiunea pe care ţi-o fac este că pentru fiecare 
răspuns primit vei avea din ce în ce mai multe întrebări. La 
început, nu toate răspunsurile mele te vor satisface complet. 
Unele dintre ele vor avea nevoie de timp pentru a ti se 
înrădăcina în conștiință, dar în timp vei ajunge să înţelegi 
pe deplin aceste lucruri. Te asigur că vom petrece de minune 
împreună. În privința aceasta nu există nicio îndoială. 

Sara era surprinsă de tonul cu care rostise Seth 
întrebările. Pare atât de furios. Se concentrează atât de tare 
asupra nedreptatilor din această lume, se gândi ea. 

Solomon o privi pe Sara. Întrebările puse de Seth imi 
aduc aminte de primele tale întrebări, Sara. 

Sara rămase surprinsă. Seth și Solomon vorbeau 
împreună și ea uitase că Solomon știa întotdeauna ce 
gândea. Încercă să îşi aducă aminte primele e; întrebări puse 
lui Solomon. Dar trecuse atât de multă vreme de atunci. 

Îţi mai amintesti de Donald? auzi Sara vocea lui 
Solomon în mintea ei. 

Sara zâmbi. O, da, mi-l amintesc perfect pe Donald. 

Într-adevăr, Sara isi aduse aminte de indignarea pe care 
o simtise atunci când elevii obraznici din școală se legaseră de 
bietul Donald, un elev nou, de-abia mutat în oraș. Emotia 
vie de atunci i se părea acum atât de departe. Se sprijini mai 
bine de copac, dându-și seama cât de departe ajunsese. 

Sara îi privea pe Seth bombardându-l pe Solomon 
cu întrebările sale şi savura întregul spectacol. Se minună 
la gândul că în timp ce conversa cu Seth, Solomon putea 
să discute inclusiv cu ea, în mintea ei. În urma acestei 

descoperiri, simți o stare de fericire în sinea ei. Își dădu seama 
că experienţa ei personală cu Solomon nu era diminuată cu 
nimic; dimpotrivă, părea să atingă noi profunzimi. 

Este întotdeauna o plăcere pentru un profesor inndscut. 
să privească un alt profesor la lucru, Sara, auzi ea vocea lui 
Solomon în mintea ei. Ne așteaptă un spectacol măreț. 

Sara zâmbi. De-abia aştepta să înceapă show-ul. 

Sara isi concentra atenţia asupra discuţiei dintre 
Solomon și Seth. De data aceasta, Seth tăcea, iar cel care 
vorbea era Solomon. 

Seth, mi-ai pus niste întrebări foarte bune. Îmi dau seama 
că te-ai gândit mult la ele. Haide să vedem, de unde să începem? 

Pentru o clipă, păstrară toți trei tăcerea. Momentul 
părea neverosimil după nenumăratele întrebări cu care Seth 
îl bombardase pe Solomon. Acesta din urmă nu începu 
imediat să-i răspundă la ele. Sarei i se părea că evaluează tot 
ce l-a întrebat Seth, pentru a-i putea da răspunsuri cât mai 
ordonate si logice. 

Solomon luă cuvântul: lata de unde trebuie să începem. 
Acesta este primul lucru pe care trebuie să îl înţelegi înainte ca 
celelalte răspunsuri să capete sens pentru tine: nu există niciun 
fel de nedreptate în această lume. 

Sara îl privi rapid pe Seth. Pentru câteva clipe, 
Solomon păstră din nou tăcerea. Sara simţea o ușoară stare 
de disconfort. Ştia că pe Seth nu avea să îl satisfacă deloc 
răspunsul primit. La urma urmelor, toate întrebările pe 
care le pusese erau legate de nedreptate. Prin doar câteva 
cuvinte, Solomon reușise să anihileze întregul fundament 
al întrebărilor sale. 

Seth părea într-adevăr tensionat, dar înainte de a-și putea 
aduna gândurile și de a protesta, Solomon continuă: 

Seth, înainte de a discuta în amănunt despre întrebările 
pe care mi le-ai pus, as dori să iti explic cum funcţionează 
acest Univers minunat. Dacă vei înțelege aceste legi, si ai 
posibilitatea să observi cum funcționează ele chiar in viata ta 
de zi cu zi, iti va fi mult mai uşor să înţelegi cum se aplică ele 
inclusiv în viețile celorlalți oameni. 

Seth îşi îndreptă spinarea și îl privi cu atenţie pe 
Solomon. Sara zâmbi. De-abia aștepta ca Solomon să 
înceapă să îi explice lui Seth despre Legea Atractiei. 

Ce crezi, există legi in acest oraș de care oamenii ascultă 
si care le influențează viata? 

— Desigur. Există foarte multe astfel de legi, răspunse 
Seth. 

Numeste una dintre ele. 

— De pilda, legea care limiteaza viteza masinilor. Nu 
poti merge cu mai mult de 50 de kilometri la ora pe Strada 
Principala. 

Bine. Spune-mi acum, Seth: care crezi ca este mai 
importantă, legea care limitează viteza maşinilor la 50 de 
kilometri la oră, sau legea gravitaţiei? 

Seth rânji. 

— Este ușor să iti răspund la această întrebare, Solomon. 
Gravitatia este cu siguranţă infinit mai importantă decât 
orice lege de limitare a vitezei. 

De ce crezi acest lucru? 

— Deoarece, continuă Seth cu entuziasm, numai unii 
oameni sunt afectați de legea care limitează viteza mașinilor, 
în timp ce toată lumea este afectată de legea gravitației. 

Solomon zâmbi. Foarte corect. Legea care limitează 
viteza maşinilor la 50 de kilometri la oră poate fi ignorată 

cu ușurință, dar nu putem spune acelaşi lucru si despre legea 
gravitaţiei. 

— Aşa este, râse Seth. 

Ei bine, mai există o lege universală, la fel de importantă 
ca gravitația, ba chiar mult mai importantă decât ea. Este 
vorba de „Legea Atractiei”. Asa cum legea gravitației îi 
afectează pe toți oamenii care trăiesc pe această planetă, 
„Legea Atractiei” afectează tot ce există în Univers, in orice 
spațiu si în orice timp din acesta, ba chiar si în Universul 
nespatial si atemporal. De fapt, această „Lege a Atractiei” este 
temelia tuturor lucrurilor care există. 

Solomon captase pe deplin atenţia lui Seth. Acesta îl 
asculta absolut concentrat. 

Pe scurt, „Legea Atractiei” spune următorul lucru: 
„ Toate principiile similare se atrag.” Ca să complicăm puțin 
lucrurile, putem spune că tot ceea ce există în Univers are la 
bază o vibraţie, iar vibraţiile care au aceeaşi frecvenţă se atrag 
reciproc, la fel ca magnetii. 

Sara il privea cu atentie pe Seth. [si amintea perfect 
cat de dificil îi fusese e; să înțeleagă la început aceste idei 
noi, si se întrebă dacă și lui Seth îi va fi la fel de greu. 

— Vrei să spui, la fel ca undele radio? întrebă Seth. 

Exact ca undele radio, îi răspunse Solomon. 

Sara zâmbi din nou. 

Vezi tu, Seth, întregul Univers este construit pe aceste 
vibrații. Altfel spus, tot ceea ce există vibrează, iar aceste 
vibrații fac ca lucrurile să se apropie sau să se îndepărteze 
unele de celelalte. „Principiile similare se atrag întotdeauna.” 

— Bine, dar de unde putem sti care lucruri au aceeași 
vibraţie? 

Simplu: poti privi în jurul tău, observând ce lucruri 
au tendința să se grupeze. Aceasta reprezintă una dintre 
“modalități. Cu practica, vei începe să sesizezi vibraţiile 
lucrurilor chiar înainte ca acestea să se grupeze între ele. Altfel 
"spus, vei putea citi semnalele subtile chiar înainte ca ele să 
"devină manifeste în realitatea fizică. 

— Hmmm, mormăi Seth. Super! 


Sara zambi iarasi. Lucrurile avansau admirabil. 

— Si eu emit o astfel de vibraţie? 

Absolut. 

— Toată lumea emite vibrații? 

Da, toată lumea. 

— În acest caz, cum imi pot da seama ce fel de vibraţie 
emit eu? 

Iti poți da seama în funcţie de felul în care te simţi, dar 
_ si de evenimentele pe care le atragi in viata ta. 

— Îmi pot da seama inclusiv cel fel de vibrații emit 
ceilalți? 

În general, nu ar trebui să te preocupe acest lucru, dar iti 
poti da într-adevăr seama în funcţie de evenimentele din viața 
lor si de emotiile pe care le manifestă. Atitudinea si stările lor de 
spirit iti pot oferi foarte multe informaţii in această directie. 

— In acest caz, cum îi pot depista pe cei care emit 
semnale similare cu cele emise de mine? 

Nici acest lucru nu ar trebui să te preocupe. „Legea 
Atractiei” are oricum grijă să atragă către tine acești oameni. 


— Este posibil să emit o anumită vibraţie, cu un anumit 

scop? 
Cu siguranță, si tocmai aceasta este esența învățăturii mele. 
— Uau! spuse Sara cu voce tare. 

Se simțea atât de exaltata încât i se părea că își va lua în 
curând zborul. Era impresionată la culme de limpezimea 
minţii lui Seth, de întrebările sale precise si de ușurința cu | 
care părea să priceapă răspunsurile lui Solomon. 

Vom continua această discuție mâine, spuse Solomon. 

— O, nu, se lamenta Seth, care nu dorea ca această 
discuţie să se termine atât de rapid. Solomon, mai am 
un milion de întrebări. De ce trebuie să ne oprim chiar 
acum? 

Seth, te asigur că vom discuta despre toate întrebările pe 
care dorești să mi le pui. În primele zile, fiecare răspuns pe care 
_zi-l voi da va trezi in tine zeci de alte întrebări, dar înainte să 
iti dai seama, vei avea un fundament al cunoaşterii care te va 
ajuta să iti răspunzi singur la cele mai multe dintre ele. 

Mi-a făcut o plăcere imensă să discut cu voi. 

— Şi nouă, Solomon, îi răspunseră la unison Seth si 
Sara, pe același glas. 

Hm, asa cum bănuiam. Sunteţi două fiinţe într-o 
armonie energetică perfectă. 

Sara şi Seth se privira, în timp ce Solomon isi întinse 
aripile si isi luă zborul, dispărând din câmpul lor vizual. 

— Super, nu? îl întrebă Sara. 

— Absolut! îi răspunse Seth. 


re fe 


156 


rm tr 


ba 


CAPITOLUL 24 


Atenţie la vibrații 


Se şi Sara s-au reîntâlnit la căsuţa din copac, 
aşteptându-l pe Solomon. 

— Mă întreb unde o fi? spuse Sara. 

O pala de vânt foşni frunzele copacului. Sara clipi și 
se frecă la ochi din cauza prafului stârnit. La rândul lui, 
Seth scuipă o frunză care îi intrase în gură. În mijlocul 
acestei agitatii generalizate isi făcu apariţia Solomon, care 
se aseza drept pe platforma lor. 

Tinerii săriră în sus, luaţi prin surprindere. 

Îmi pare rău dacă v-am speriat, spuse Solomon. De 
apt, încercam o nouă modalitate de a ateriza. Se pare că 


mai trebuie să lucrez la ea. 

Sara nu prea ştia cum să interpreteze acest răspuns. 
De când îl cunoștea pe Solomon, acesta nu făcuse 
niciodată astfel de lucruri. 

— Vrei să spui că și tu mai ai de învăţat diverse lucruri? 
il întrebă Seth, uimit la culme. 

Desigur. Procesul de învăţare nu încetează niciodată. 

— Bine, dar credeam că tu ştii totul! spuseră Seth si 
Sara în același timp. 

Solomon le zâmbi. Daca as sti totul, unde ar mai fi 
distractia? Nu cred că ar exista plictiseală mai mare decât să 
stii totul, odată pentru totdeauna, si să nu mai existe nimic 
nou pentru tine. Din fericire, nu există asa ceva. Singurul 
lucru care există este o mișcare continuă înainte, care nu 
încetează niciodată. 

Solomon se instală mai bine pe platformă şi își 
indrepta penele zburlite cu ciocul. Acum e mult mai bine, 
spuse el. Deci, cu ce incepem? 

— Păi, începu Seth, aseară m-am gândit la ce mi-ai 
spus ieri despre propria mea vibraţie. Nu ştiu de ce, dar 
acest gând m-a obsedat literalmente. Culmea este că nici 
măcar nu prea înţeleg ce doreai să spui cu asta. 

Solomon zâmbi. Sunt foarte multumit că dintre 
toate lucrurile pe care ti le-am spus ieri, tocmai acesta fi s-a 
intiparit cel mai puternic în minte, întrucât chiar acesta este 
principalul lucru pe care doresc să ţi-l predau. 

Sara asculta cu cel mai mare interes. Solomon îi 
spunea lui Seth aceleași lucruri pe care i le spusese cândva 
ei, dar folosea cuvinte diferite. De aceea, dorea să se 
asigure că intelesese perfect această învățătură, despre care 
Solomon afirma că este cea mai importantă dintre toate. 

Mai întâi de toate, trebuie să înţelegi prin ce mecanism 
emiti această vibraţie. Aceasta din urmă este strict legată de 
ceea ce percepi. 

— De ceea ce percep? 

Da. Adică, de lucrurile asupra cărora iti focalizezi 
atenția, sau asupra cărora te concentrezi. Spre exemplu, ori 

de câte ori iti aduci aminte de ceva, tu emiti o anumită 
vibraţie. Atunci când observi ceva sau te uiţi la cineva, emiti 
o altă vibrație. Atunci când studiezi ceva, când citesti sau 
când reflectezi, emiti de asemenea o vibraţie. 

— Dar atunci când vorbesc despre ceva? 

Îndeosebi atunci, întrucât atunci când vorbeşti despre 
ceva, întreaga ta atenţie este focalizată asupra lucrurilor pe 
care le spui. 

— Uau, Solomon, din câte se pare, noi emitem astfel 
de vibrații cam orice am face. 

Asa este, Seth. Ai perfectă dreptate. Și întrucât Universul 
iti transmite întotdeauna evenimente care se suprapun cu 
vibrația pe care o emiti, cel mai bun lucru ar fi să devii 
conştient de aceste vibrații si să emiti numai ceea ce iti 
doreşti să primesti. 

— Mi se pare corect ce spui, Solomon. Ce se întâmplă 
însă dacă mă uit la ceva urât sau rău? În ce fel afectează 
acest lucru semnalul emis de mine? 

Semnalul emis de tine este întotdeauna afectat de lucrul 
asupra căruia iti focalizezi atenţia. 

Sara îl privi pe Seth. Îi putea simţi disconfortul. Își 


aminti cât de greu îi fusese si ei să înțeleagă la început 
aceste aspecte. 

— Dar, Solomon, protestă Seth, cum aş putea 
_ schimba ceva in bine dacă încep prin a mă focaliza asupra 
aspectelor sale neplacute? 

Asa cum spuneai, este normal să începi prin a-i acorda 
lucrului respectiv atenția ta. De fapt, numai in acest fel te 
vei putea decide dacă dorești să schimbi lucrul respectiv in 
bine si ce anume trebuie schimbat la el. Important este să te 

decizi cât mai rapid cu putință ce anume doreşti să schimbi 
la el (sau ce iti doreşti în general), iar apoi să iti focalizezi 
întreaga atenție asupra acelui aspect pozitiv. În acest fel, 
Universul iti va putea răspunde la solicitarea ta. 

— O, înţeleg, spuse Seth, ezitant. 

Cu puţină practică, iti vei putea da întotdeauna seama 
ce fel de vibraţie emiti. Vei înţelege astfel că ceea ce simţi 
reprezintă cel mai bun indicator al semnalelor emise de tine. 
Cu cât te simţi mai bine, cu atât mai înaltă este vibrația 
emisă de tine, şi invers. Nu este deloc complicat. 

- Hmmm... 

Seth păstră tăcerea. Sara nu era prea sigură dacă 
tăcea pentru că intelesese sau pentru că nu îl credea pe 
Solomon. Păruse mai interesat când Solomon îi vorbise 
despre undele radio, dar de îndată ce acesta începuse să îi 
vorbească despre emoții si sentimente, Seth păruse să se 
închidă în el. 

Vezi tu, continua Solomon, oamenii emit si recepteaza 
tot timpul astfel de vibratii, dar cei mai multi dintre ei nu stiu 
acest lucru. Tot ceea ce există in lumea voastră fizică are un 
fundament energetic. Motivul pentru care ochii tai descifreaza 

ceea ce vezi este că ei înțeleg vibraţiile pe care le percep. La 
fel, motivul pentru care urechile tale descifrează ceea ce aud 
este că înțeleg aceste vibrații sonore. Celelalte simțuri alte tale, 
pipăitul, mirosul sau gustul, se datorează de asemenea faptului 
că organismul tău ştie să descifreze aceste vibrații. 

Seth se lumină la fata. 

— Îmi amintesc de unul din profesorii mei, care ne-a 
adus odată la școală mai multe diapazoane. Fiecare avea o 
mărime diferită. Profesorul lovea diapazoanele cu un mic 

ciocănel, iar acestea scoteau sunete diferite. Profesorul 
ne-a explicat că motivul pentru care diapazoanele sunau 
diferit era că vibrau pe frecvenţe diferite. 

Foarte bine, Seth. În mod similar, tot ceea ce există 
in Univers emite vibrații pe frecvenţe diferite, pe care tu 
le observi cu ajutorul simţurilor tale fizice: al nasului, al 
urechilor, ochilor, limbii si degetelor. De fapt, tot ceea ce 
percepi, ce vezi sau ce înţelegi din jurul tău reprezintă o 
interpretare personală a acestor vibrații. 

Solomon folosea multe cuvinte sofisticate, pe care Seth 
si Sara nu le înțelegeau pe deplin, dar cu cat vorbea mai mult, 
cu atât mai limpezi păreau să devină explicaţiile sale. 

— Vrei să spui că o floare emite o anumită vibraţie, 
pe care nasul meu o percepe și o interpretează ca fiind un 
anumit miros? 

Exact asta vreau să spun, Seth. Nu ai observat că nicio 
floare nu miroase la fel ca alta? 

— Ba da. lar unele nu miros deloc. 

Nu fi s-a întâmplat niciodată să simţi mirosul unei 
flori, iar altcineva să nu îl simtă? 

— Mama poate simţi mirosuri de flori pe care eu nu 
le simt. Întotdeauna am crezut că exagerează. 

Solomon zâmbi. Nu toată- lumea simte aceleaşi 
mirosuri, la fel cum nu toată lumea vede aceleaşi lucruri. 
Nu ai observat niciodată că animalele, câinii de pildă, pot 
mirosi lucruri pe care tu nu le poți mirosi? 

— Câinii miros lucruri pe care eu nu mi-as dori să le 
miros!, spuse Seth, distrându-se. 

Sara râse şi ea. 

Solomon zâmbi. Nu ai observat că aceste animale aud 
lucruri pe care tu nu le poți auzi? 


161 


— Ba da, răspunse Seth. 

Deci, putem trage concluzia nu doar că toate lucrurile 
emit o anumită vibraţie, dar si că aceste vibrații sunt 
percepute diferit în funcţie de cei care le receptează. 

Gandeste-te la ce ţi-am spus astăzi. Vezi ce lucruri poți 
învăța despre vibraţiile emise de diferite obiecte sau fiinţe, 
iar apoi vom mai vorbi despre acest subiect. Mi-a făcut o 
plăcere enormă convorbirea noastră. 

Înainte ca Seth și Sara să poată protesta, Solomon isi 
luase deja zborul. 

— Nu ezită deloc atunci când vrea să plece, nu-i asa? 
râse Seth. 

— Asa este, îi zâmbi Sara. 

— Bine, Sara. Ne vedem mâine, după scoala. Vom 
compara atunci notele despre observaţiile pe care le-am 
făcut. 

— S-a facut. Pe mâine. 

Sara era atat de placut surprinsa de entuziasmul lui 
Seth referitor la învățătura primită de la Solomon încât 
ajunse acasă înainte de a-și da seama că astăzi uitaseră 
complet de jocul lor cu frânghia. 

- Hm. 

CAPITOLUL 25 
O zi minunată 


ând ajunse în curtea școlii, Sara observă o 
luminita foarte puternică în dreptul uneia din 
ferestrele de la parter. 

— Ce se întâmplă? murmură ea, continuând să 
privească în direcția luminii. 

Apropiindu-se de ea, își dădu seama că venea din clasa 
de artă a domnișoarei Ralph. Era o lumină foarte ciudată. 
Avea nuanţe când roșii, când albăstrui, când verzi... Sara 
nu-și putea desprinde privirile de la ea. 

Deşi o ajutase de mule ori să îşi ducă materialele 
la mașină, Sara nu intrase niciodată în clasa domnisoarei 
Ralph, dar astăzi avea de gând să o facă. Trebuia sa 
descopere neapărat sursa acelei lumini uimitoare care 
licarea la fereastra ei. 

Trase cu putere de mânerul ușii, care se trânti de 
perete. Sara nu-și dăduse seama cat de entuziasmată era 
să descopere sursa luminii până când nu auzi zgomotul 
infernal făcut de ușă. Speriată la culme, simpatica profesoară 
sări ca mușcată de șarpe de la fereastra lângă care stătea. 

— Te pot ajuta cu ceva? 

Sara se simţea extrem de stânjenită de circul pe care îl 
produsese fără voie. 

— Am văzut ceva strălucind la fereastra clasei 
dumneavoastră. Se vede chiar din parcare. M-am întrebat 
despre ce este vorba. 

Domnișoara Ralph zâmbi și atinse prisma cu degetul, 
făcând-o să se rotească în jurul sforii de care era atârnată și 
imprastiind astfel cele mai frumoase culori în întreaga clasă. 

— Este noua mea prismă. 

— Priză? se mira Sara. 

— Nu, prisma. Un obiect care refracta lumina. 

— Refracta? 

— Adica redirectioneaza o raza de lumina care trece 
prin ea, pe lungimi de unda diferite, ceea ce explica si 
culorile diferite pe care le reflecta. Inca mi mai documentez 
eu însămi pe aceasta tema, dar m-am gândit că ar fi utilă 
elevilor de la ora mea pentru a-i ajuta să înțeleagă mai bine 
culorile şi amestecul lor natural. 

Sara era atât de entuziasmată încât era gata-gata să-și 
iasă din piele. „Vibraţii”, isi spuse ea în barbă. 

— Exact, îi răspunse profesoara, studiind discret licărul 
din ochii plini de entuziasm ai micutei sale prietene. Esti 
cumva artistă? 

— Eu? O, nu. Nu mă pricep deloc la artă. 

— Hm, ai fi surprinsă dacă ai afla cat de bine te pricepi 
la artă, îi spuse domnisoara Ralph. As pune pariu că ai un 
talent artistic de care nu ești conștientă. Cine știe? Poate că 
ne vom vedea în curând la una din orele mele. 

Bang! Sara si domnisoara Ralph săriră in sus, în timp 
ce usa era din nou trantita la perete. De data aceasta era 
Seth, care navali înăuntru. 

— Scuzati-ma. 

— Seth! spuse Sara, surprinsa. 

— Sara! raspunse Seth, la fel de surprins. 

Se indrepta apoi către fereastră şi studie cu atenție 
obiectul atârnat de sfoară care strălucea atât de minunat. 

— Ce este asta? 

Domnișoara Ralph rămase cu gura căscată, întrebându- 
se ce se întâmpla de fapt. Cine erau aceşti doi elevi atât de 
entuziasmați de noua ei prismă? 

— Este o prismă, îi răspunse Sara cu mândrie. Refracta 
lumina. 

— Nu aș fi crezut niciodată că această prismă va atrage 
atât de multă atenţie asupra ei. Ar fi trebuit să mă gândesc 
la asta cu mult timp în urmă, spuse domnisoara Ralph, 
după care îi explică lui Seth ce tocmai îi spusese Sarei. 

În final, cei doi elevi îi mulțumiră pentru explicaţii si 
părăsiră sala de clasă. 

Sara si Seth de-abia aşteptau să iasă pe hol ca să poată 
discuta în particular. 

— Îşi vine să crezi că ne-am trezit amândoi în clasa 
domnișoarei Ralph la primele ore ale dimineţii? Chestia 
asta cu Legea Atractiei imi dă fiori. 

— Crezi că vor observa și alții prisma, sau noi suntem 
singurii care vibrăm la unison cu ea? 

— Am o idee vagă că numai noi rezonăm cu prisma. 

— Cam așa cred si eu, spuse Sara. Hm, înclin să cred 
că va fi o zi amuzantă. 

Seth îi tinu ușa deschisă si cei doi iesira afară. În timp 
ce coborau treprele școlii, auziră la mare distanță sirena 
orașului. Orăşelul era atât de mic încât nu avea o unitate 

de pompieri, ci doar o cisternă veche de apă, ţinută într- 
un garaj de pe Main Street. Ori de câte ori izbucnea un 
incendiu, sirena orașului suna cu putere, iar voluntarii care o 
auzeau veneau și ajutau la stingerea focului. Sirena se auzea 
extrem de rar, dar atunci când se întâmpla, interesul trezit de 
ca era întotdeauna foarte mare. 

— Mă întreb ce s-a întâmplat, spuse Sara, ridicându-se 
pe vârfuri şi încercând să privească în zare. 

— Şşt, ascultă, îi răspunse Seth, ducându-și degetul 
la buze. 

— Este sirena de incendiu, spuse Sara. 

— Ştiu asta, dar ce altceva mai auzi? 

Sara ascultă cu atenţie, încercând să isi dea seama 
despre ce vorbea Seth. 

Pe fata i se lati un zâmbet. „Lătrat. Aud latrat de câini. 
Cred că toţi câinii din oraș s-au apucat să latre. Doamne, 
Seth, mi se pare ciudat. Ziua nici nu a început bine și deja 
am trăit două experienţe vibratorii extrem de interesante. 

— Tot ce pot să sper este că focul nu a izbucnit la casa 
mea. Nu ar fi prima oară, spuse Seth, râzând strâmb. 

— Nu este amuzant, Seth, îi răspunse Sara, zâmbind 
însă. De altfel, încep să cred că nu ar trebui să vorbim prea 
mult despre lucruri pe care nu ni le dorim. Se pare că lucrurile 
au început să se deruleze foarte rapid în ultima vreme. 

— Bine, ne vedem după scoala. 

— Da. Pa. 


= e 

CAPITOLUL 26 
() rezonanță vibratorie magică 


ara căscă cu toată gura, neaducându-și aminte 
decât pe la jumătatea cascatului să îşi acopere gura. 
Se uită în jur ca să vadă dacă fusese observată de vreunul 
din colegii ei de școală, dar aceștia nu se uitau la ea. Se 
uită apoi la ceas, dorindu-și ca ora să treacă mai repede, 
astfel încât să se poată întâlni cu Seth pentru a vorbi cu el 
despre lucrurile pe care le notase pe lista ei. Într-o singură 
zi, un profesor le vorbise despre Beethoven, compozitorul 
rămas surd, și despre Helen Keller, uimitoarea femeie care 
era simultan surdă și oarbă... Sara nu-și mai putea aminti 
o altă zi în care la scoala să se fi discutat atât de mult despre 
cele cinci simţuri. De-abia aștepta să se întâlnească cu Seth 
si să îşi compare notițele cu ale lui. 
Pe neașteptate, un miros foarte neplăcut îi invadă nările. 
— Uuuu! Ptiu! spuse ea, acoperindu-si nasul și gura. 
La fel făceau şi alti elevi, care tuseau și se uitau în 
toate direcţiile, încercând să identifice sursa mirosului 
atât de neplăcut. 

— Hm, spuse domnul Jorgensen, a trecut ceva vreme 
de când nu am mai simţit acest miros. 

— Ce este acest miros îngrozitor? strigă Sara. 

— Ei bine, dacă memoria nu mă inseala, aș zice că niște 
elevi neobrazati au reușit să prepare din nou nişte gaz cu 
miros de ouă stricate, folosindu-se probabil de substanțele 
din laboratorul de chimie, pe care l-au introdus în sistemul 
de ventilaţie al şcolii. 

Sara se întrebă cum de putea da domnul Jorgensen 
atat de multe informaţii despre acest miros într-un timp 
atât de scurt. Interpretandu-i licărul din ochi, nu putu 
decât să tragă concluzia că domnul Jorgensen se ocupase el 
însuși cu asta pe când era elev. 

Se auzi apoi sistemul de difuzoare al școlii pârâind, 
semn că directorul era pe punctul de a face un anunţ. 

— Atenţie! Vă vorbește domnul Marchant. Se pare 
că experimentăm un incident nefericit la laboratorul de 
chimie al clasei a opta. Nu există niciun pericol... decâr 
pentru cei responsabili pentru acest incident, vreau să zic. 

Orele de astăzi se vor încheia. Recomand profesorilor 
să le dea drumul elevilor acasă. Autobuzul şcolii va veni în 
jumătate de oră. Elevii care nu merg cu el pot părăsi scoala. 
Asta este tot. 

Sara sări de pe scaun. Deși toată lumea tușea și se 
lamenta, ea se simţea veselă. Ups, cred că nu ar trebui să par 
prea fericită, se gândi ea. Altminteri cineva ar putea să creadă 
că am avut ceva de a face cu aceasta farsă. 

Sincera să fiu, cred că chiar am ceva de-a face cu ea. 
Povestea asta cu Legea Atractiei este foarte ciudată. 

Sara părăsi clădirea școlii împreună cu numeroși 
alti elevi. Se uită prin mulțime, sperând să îl vadă pe 

Seth, astfel încâr să înceapă să îşi compare observaţiile. 
Într-adevăr, Seth o aştepta în dreptul steagului din curtea 
şcolii, uitându-se după ea. Sara zâmbi. 

— Mă bucur că m-ai așteptat. Tu ce ai observat? 

— Doamne, Sara, parcă am fi intrat în Zona 
crepusculară. Cum este posibil ca atâtea lucruri ciudate să 
se întâmple într-o singură zi, iar aceasta să fie exact ziua în 
care am primit ca temă de la Solomon tocmai observarea 
unor astfel de lucruri? 

— Ştiu ce vrei să spui. Crezi că Solomon are ceva de-a 
face cu toate aceste întâmplări? 

— Eu așa aș zice. A fost ziua cea mai uimitoare pe care 
am trăit-o vreodată. 

Seth isi deschise caietul si dădu să citească din el. 

— Mai întâi de toate, a fost povestea cu prisma, i-o luă 
înainte Sara, fără să mai aștepte. 

— Pentru mine, acesta a fost al doilea lucru, îi răspunse 
Seth. În drum spre şcoală, am trecut prin curtea doamnei 
Thompson și am călcat pe ceva urât mirositor. 

Sara izbucni în râs. Doamna Thompson avea cinci 
câini mari. De aceea, Sara renuntase cu ani în urmă să o 
mai ia prin curtea ei pentru a scurta drumul. 

— A urmat apoi povestea cu prisma domnisoarei 
Ralph, si imediat după aceea cea cu sirena. 

— thi. 

— La ora care a urmat, au auzit apoi un tiuit ingrozitor, 
dar niciunul dintre noi nu ne-am dat seama ce anume il 
scotea. Abia mai târziu am aflat că domnul Jewkes poartă 
o proteză auditivă, numai că de data aceasta o avea în 
buzunar, în loc să o poarte la ureche, așa că nu o putea auzi! 
Între timp, noi aproape că am surzit. 

Sara chicoti. 

— Ce altceva mai ai? 

Sara si Seth mergeau cu pași repezi către căsuţa din 
copac, în timp ce Seth continua să dea paginile caietului 
său. Amândoi erau dornici să își împărtășească evenimentele 
trăite în acea zi cu totul deosebită. 

— Cam acestea au fost principalele lucruri pe care 
le-am notat eu, cu excepţia mirosului acela infernal de la 
sfârșit. De fapt, ce s-a întâmplat? 

— Domnul Jorgensen ne-a explicat că nişte elevi 
au introdus gaz cu miros de ouă stricate în sistemul de 
ventilaţie al şcolii. 

— Super, zâmbi Seth. 

Sara nu-și dădea seama dacă era ironic sau chiar 
încântat de isprava celor care au comis fapta. Nu credea că 
Seth ar fi fost capabil să facă vreodată ceva atât de neplăcut 
pentru o mulțime atât de mare de oameni. 

— Trebuie să-i dăm Cezarului ce-i al Cezarului, 
continuă Seth. Acești elevi ştiu cum poate fi închisă o 
şcoală. Probabil că vor deveni politicieni când vor fi mari. 

Sara continua să nu-și dea seama dacă vorbeşte serios 
sau ironic. 

— Sunt tot felul de politicieni pe lume. 

Sara tot nu-şi dădea seama unde bătea Seth. 

Când nu mai suportă, îl întrebă direct: 

— Seth, zu ai fi în stare să introduci gaz cu miros de ouă 
stricate în sistemul de ventilaţie al școlii? 

Seth păstră tăcerea... Sara se simţea din ce în ce mai 
stânjenită. Spera că Seth îi va răspunde: „Nu. Eu nu aș 
face niciodată așa ceva.” Nici Sarei nu-i plăceau multe 

din regulile şcolii, considerând stupide o bună parte din 
deciziile pe care le luau adulții pentru ea, dar respecta 
intotdeauna regulile (la fel cum isi respecta promisiunile) și 
nu accepta să facă ceva care să le provoace altora necazuri, 
chiar dacă aceștia o meritau. 

— Nu, eu nu aș putea face așa ceva, îi răspunse Seth. 

Sara se simţi ușurată. 

— Dar nici nu-mi pasă de cei care le fac in mod 
deliberat necazuri celorlalţi, continuă Seth. 

— Nici mie, îi zambi ea. 

— Şi tu, ce ai notat în caietul tau? 

— O parte din întâmplări sunt aceleaşi, cum ar fi 
povestea cu prisma și cea cu sirena, sau cu lătratul câinilor. 
În plus, am văzut un film despre Helen Keller, absolut 
uimitor. Ştiai că era în același timp oară și surdă? 

— Nu pot să cred, spuse Seth. 

— La ora de ştiinţă s-a auzit un sunet: bip, bip, bip. 
Părea că iese din pereţi. Doamna Thompson aproape că și-a 
ieşit din minţi, tot încercând să depisteze sursa zgomotului. 
S-a cocotat pe scaune si și-a lipit urechea de toți pereții, dar 
degeaba. A fost un spectacol total. 

— Şi ce s-a întâmplat? întrebă Seth. 

— Mai întâi, a chemat persoana responsabilă cu 
curăţenia, care trebuie să fie la fel de surdă ca domnul Jewkes, 
întrucât nu auzea nimic. L-a chemat apoi pe un tehnicianul 
care repară autobuzul școlii, care s-a urcat și el pe scaune, dar 


nu şi-a putut da seama de unde vine zgomotul. Între timp, 
doamna Thompson mi-a spus să adun lucrările elevilor şi să 
le depun pe catedră. Atunci mi-am dat seama de unde venea 
zgomotul: chiar de lângă catedra ei. Le-am spus imediat: 


171 


— Hei, ştiu de unde vine zgomotul. De aici. 

— Şi ce era? 

— Era cronometrul profesoarei, la fel ca unul de 
bucătărie, care te alertează după ce a trecut un număr de 
minute. Se afla în servieta profesoarei, uitat printre alte 
lucruri, şi încerca din răsputeri să se facă auzit. Doamna 
Thompson s-a simţit foarte stânjenită. 

Seth râdea cu gura până la urechi. 

— Asta-i cea mai bună până acum! 

— Ce zi grozavă! Am simţit astăzi mai multe mirosuri, 
deopotrivă plăcute si neplăcute, decât în întregul an de 
dinainte. Sper ca mâine să nu ne fie luare amprentele şi să 
nu ne fie pusă sticlă pisată în mâncarea de prânz, ce zici? 

Seth râse. 

— Cel puţin, până acum nu a fost dureros. De-abia 
aştept să aud ce zice Solomon în legătură cu toate acestea. 

Seth si Sara urcară scarita din copac şi asteptara sosirea 
lui Solomon. Uneori, acesta era cel care îi aștepta să sosească 
de la școală, dar în ultima vreme obișnuia să vină după ei, 
făcându-și de fiecare dată o intrare în scenă spectaculoasă. 

— Cel mai mult mi-as dori ca Solomon să ne explice 
cum a fost posibil ca toate aceste lucruri ciudate să se 
întâmple intr-o singură zi? Oare el a fost cel care le-a pus la 
cale, ca să înțelegem mai bine? 

Uuuuss. Solomon cobori în picaj şi ateriză cu dificultate 
pe platforma lor. 

Vă salut, dragii mei prieteni neinaripati. Sper că ati avut 
o zi cât se poate de interesantă. 

— A fost o zi de-a dreptul uimitoare, Solomon, îi 
răspunse Sara. Nu o să-ți vină să crezi ce s-a întâmplat. 

O, cred că o să-mi vină, îi zâmbi Solomon. 

— Deci, tu ai fost cel care a provocat toate aceste lucruri, 
Solomon, îl acuză în glumă Sara, pe un ton cât se poate de 
vesel. Tu ai aranjat toate aceste lucruri ciudate, pentru ca 
noi să învăţăm mai ușor despre simţurile fizice, nu-i așa? 

Nu am nici cea mai mică idee despre ce vorbeşti, îi zâmbi 
la rândul lui Solomon. 

— Da, sunt convinsă, îi spuse Sara. Ştiam eu ca din 
cauza ta s-au întâmplat toate. 

Sara, iti jur că nu eu am fost creatorul experienţelor 
voastre. Eu nu pot proiecta nimic în experiența voastră. Numai 
voi puteți face acest lucru. Nu există o „Lege a Proiectiei’, ci 
doar una a Atractiei. 

Sara pufni. Îi plăcuse ideea că Solomon aranjase toate 
acele evenimente magice pentru a-și ilustra mai bine ideile. 
Se simţi chiar ușor dezamăgită că Solomon refuza să isi 
recunoască rolul jucat în derularea zilei lor. 

Seth păstra tăcerea. Privindu-i fata serioasă, Sara isi 
dădea seama că era scufundat adânc în gânduri. 

Apoi, Seth vorbi: 

— Deci, Solomon, tu spui că nu ai avut nimic de-a face 
cu evenimentele din această zi. 

Ei bine, zâmbi Solomon, poate că v-am influențat putin 
în sensul amplificării puterii voastre de atracţie. Dat fiind că 
toți trei ne-am concentrat asupra simțurilor fizice, am format 
împreună un focar de energie în jurul acestui subiect. Cu 
siguranță v-am ajutat să vă concentrați mai bine, si astfel să 
emiteti o vibraţie mai puternică legată de subiectul simțurilor 

fizice. Dar lucrurile pe care le-aţi atras astăzi în viata voastră 
au depins în totalitate de vibraţiile pe care le-aţi emis voi. 

— Dar, Solomon, cum este posibil? Vrei să spui că doar 
ascultandu-te pe tine si discutând despre cele cinci simţuri, 
noi am făcut ca toate aceste lucruri să se întâmple? 

Nu în întregime. Profesoara de artă a plănuit de multă 
vreme să cumpere prisma respectivă, dar nu apucase până 
acum să isi pună planul în aplicare. Interesul vostru fata de 
subiectul simţurilor i-a amplificat această dorință, dar intenţia 
ei era pusă demult în mișcare. Datorită vibratiei emise de voi, 
ea a primit doar acel impuls necesar pentru a trece în sfârșit 
la fapte. Acelaşi lucru este valabil si în ceea ce îi priveşte pe 
»chimistii” care au introdus gazul cu miros de ouă stricate 
în sistemul de ventilaţie al școlii. Ei plănuiau acest lucru de 
săptămâni întregi. Vibratiile voastre nu au facut decât să îi 
stimuleze să treacă în sfârșit la treabă. 

De fapt, tot ce s-a întâmplat astăzi trebuia să se întâmple, 
și o bună parte din evenimente s-ar fi petrecut chiar și fără 
influența voastră, dar fără focalizarea voastră asupra lor. nu 
ati fi obținut rezultatul pe care l-ati obtinut, întrucât nu v-aţi 

Ê suprapus energetic cu el. 


CLIC CU e 

Ochii lui Seth se luminară. În sfârşit intelesese. 

— Deci, impulsul pe care l-am simţit dimineață de a 
scurta drumul către şcoală trecând prin curtea doamnei 
Thompson s-a datorat conversatiei noastre. 

Absolut corect. Câţi elevi credeți că au năvălit în clasa 
profesoarei de artă pentru a privi acea prismă? 

— Câţi? întrebă Sara, curioasă. 

Doi, răspunse Solomon. Numai voi doi, pentru că 
erati singurii care aveati vibrația potrivită pentru a fi atraşi 
să faceți asa ceva. 

— Am înţeles, spuse Sara. Deci toate aceste lucruri erau 
oricum pe punctul de a se întâmpla, iar atenţia noastră nu a 
facut altceva decât să ne facă să devenim conştienţi de ele? 

Exact, zâmbi Solomon. 

— Jar dacă un eveniment este pe punctul de a se 
produce, atenţia noastră nu face altceva decâr să îl 
grăbească? adăugă si Seth. 

La fel de exact. 

— Doamne, Solomon, iti dai seama cata putere 
înseamnă că avem? 

Într-adevăr, îmi dau, zâmbi Solomon. 

Seth si Sara tăcură, uluiti de noua revelaţie de care 
aveau parte. 

— Bănuiesc că putem face orice cu această putere, 
deopotrivă lucruri bune si rele, spuse Seth. 

Este foarte adevărat, îi răspunse Solomon. Doresc 
să subliniez însă un singur lucru: indiferent ce anume 
determinaţi, voi vă veți afla chiar în mijlocul evenimentelor. 

— O, da, râse Seth. Asta chiar că iti dă de gândit, 
nu-i așa? 

Sara râse şi ea. Niciunul din cei trei nu credea că era 
capabil să facă ceva în detrimentul celor din jur. 

— Legea asta a Atracţiei este cat se poate de interesantă, 
spuse Seth. 

— Poti să fii sigur, îi răspunse Sara, sprijinindu-se de 
copac şi oftand din rarunchi sub povara noii revelații trăite. 

Nu vă faceți prea multe griji, le spuse Solomon. 
Practicati direcționarea gândurilor voastre si observați cât 
de rapid reflectă viata ceea ce v-aţi imaginat. 

Lăsaţi Universul să vă arate prin evenimentele pe care 
vi le trimite ce fel de gânduri emiteti. Dar vom discuta 
mai multe despre acest subiect mâine. Până atunci, bunii 
mei prieteni energetici, vă voi lăsa să vă jucaţi de-a magia. 
Distraţi-vă cât mai mult. Cu aceste cuvinte, Solomon isi 

Sara si Seth rămaseră tacuti, scufundati în gândurile lor. 

— Nu-i asa că-i amuzant? spuse într-un târziu Sara. 

— Mai mult decât amuzant! îi răspunse Seth. 

Solomon reapăru în vizor, rotindu-se într-un cerc 
perfect pe deasupra casutei din copac. 

Seth şi Sara izbucniră în râs. 

— Nu te plictisesti niciodată aici, spuse Seth. 


— Îmi place la nebunie acest lucru. 

CAPITOLUL 27 
Viaţa este minunată 


a se afla deja in căsuţa din copac, asteptandu-i 
pe Seth si pe Solomon. Simtea o usoara stare 
de disconfort. Nu prea se întâmpla să nu își încrucişeze 
drumurile cu Seth la școală, asa că se întreba dacă nu 
cumva acesta lipsise astăzi de la şcoală. 

— Unde o fi toată lumea? se întrebă ea cu voce tare. 

Propria ei voce o făcu să se simtă și mai ciudat. 

Sara își lăsase geanta cu cărți la baza copacului, asa 
că se gândi să coboare și să și-o urce sus. Nu îi ardea însă 
de lecţii sau de lectură. Ceva nu era în regulă; simţea acest 
lucru. 

Solomon pluti lin prin aer și ateriză pe platformă, lângă 
Sara. Înainte să apuce să o salute cu vorba lui obișnuită: 
„Nu-i așa că este o zi minunată?”, Sara izbucni: 

— Solomon, unde e Seth? 

Va ajunge imediat. Înclin să cred că a avut parte de o 
zi extrem de interesantă. 

— S-a întâmplat ceva rău? 

De regulă, atunci când spui că o zi este interesantă, te 
referi la ceva rău? 

— De regulă nu, dar nu cred că a ajuns astăzi la scoala. 
Cel puţin, eu una nu l-am văzut întreaga zi. 

Poti spune că ceva este rău dacă iese din tiparele 
obișnuite? Nu crezi că lucrurile ar putea fi diferite, şi totuși 
in regula? 

Ceea ce spunea Solomon era logic, dar Sara nu se 
simţea cu nimic mai liniștită. Desi nu îl cunoștea pe Seth 
de foarte mult timp, băiatul dovedise un comportament 
relativ stabil, iar Sara se obisnuise cu tiparul său 
comportamental. 

Seth apăru dintre tufișuri şi urcă grăbit scara. 

— Slava cerului! spuse Sara. Solomon, te rog sa nu îi 
spui că am fost îngrijorată. De acord? 

Se simțea putin vinovată de grijile pe care si le făcuse 
pentru el. 

Secretul tău este în siguranță în ceea ce mă priveşte. 
Din păcate, Legea Atractiei nu se pricepe la fel de bine să 
păstreze secretele. 

Sara îl privi pe Solomon, dorindu-și să îl întrebe ce 
a vrut să spună, dar chiar atunci capul lui Seth se iti pe 
platformă. 

— Salut! Ce mai e nou? 

— Nimic deosebit, spuse Sara pe un ton neutru, 
încercând să pară calmă si senină. Te aşteptam pe tine. 

— O, imi pare rău, spuse Seth. 

Sara aşteptă o explicaţie referitoare la dispariţia sa. 

Seth isi făcu însă de lucru cu o mătură, curatind 
platforma de frunzele căzute. Părea extrem de preocupat 
de ceea ce făcea. Nu se uită la niciunul dintre ei. 

Ceva nu este în regulă, îşi spuse Sara. 

Mă întorc imediat, spuse şi Solomon, care isi luă 
zborul şi plană de-a lungul râului. Sara şi Seth se ridicară, 
privindu-l cum se îndepărtează. Asta chiar că e ciudat, se 
gândi Sara. Ceva se întâmplă aici. 

Solomon cobori și prinse în cioc frânghia grea, 
pe care o aduse pe platformă. Ceea ce se întâmplă în 
continuare îi lăsă pe Sara şi pe Seth cu gurile căscate si 
cu ochii larg deschişi, literalmente: ţinându-se strâns de 
frânghie cu ghearele, Solomon sări de pe platformă și se 
balansă deasupra râului, așa cum făcuseră Sara și cu Seth 
de sute de ori până atunci. 

Geronimoooo! strigă Solomon, în timp ce penele sale 
i se zburleau datorită vântului. Sara și Seth se tăvăleau pe 
jos de râs. 

În final, Solomon făcu saltul pe malul opus al 
râului, nu foarte diferit de al lor, si ateriză acolo unde isi 
propusese. Îşi luă apoi zborul si aduse din nou franghia 
pe platformă. Seth o luă si o așeză la locul ei. 

A fost într-adevăr o experiență fabuloasă! spuse Solomon. 

Sara si Seth tăceau, neștiind ce să-i răspundă. 

În cele din urmă, Sara spuse: 

— Solomon, ce ti se pare fabulos la un salt cu franghia 
când tu poţi zbura oriunde si oricând dorești? 

Dându-și seama ce spusese, se întoarse rapid către 
Seth și îi spuse pe un ton rugator: 

— Îmi pare rău, Seth, nu vreau să spun cu asta că 
franghia ta nu este cu adevărat minunată. Dimpotrivă. 
Vreau să spun doar că... 

— Înţeleg perfect ce vrei să spui, Sara. Oricum, eram 
pe punctul de a-i pune lui Solomon aceeași întrebare. 


179 


Noi ne dăm cu frânghia tocmai pentru că nu putem 
zbura, cel puţin, nu în mod obişnuit. În schimb, cum se 
face că tu...? 

Dar Solomon îl întrerupse. Nu există experiențe mai 
bune sau mai vele decât altele. Zborul nu este mai bun decât 
datul cu frânghia, la fel cum datul cu frânghia nu este mai 
bun decât mersul pe jos. Fiecare experiență oferă propriile 
sale beneficii. Viaţa devine cu adevărat savuroasă atunci 
când aceste experiențe sunt extrem de variate. 

De pildă, pentru mine, experiența de astăzi cu frânghia a 
fost prima din viata mea. Până acum nu mi-am plasat niciodată 
încrederea în tăria sau în traiectoria unei frânghii care atârnă 
dintr-un copac. Viaţa nu devine cu adevărat palpitantă decât 
atunci când descoperi în permanenţă ceva nou. 

— Doamne, Solomon, nu credeam ca mai ai ceva de 
învăţat, spuse Seth. Credeam că ştii deja totul. 

Dacă as sti totul, viata m-ar plictisi la culme. Din fericire, 
procesul devenirii şi al expansiunii nu încetează niciodată. 

— Eu una m-am gândit ca tot ce mi-aş dori mai 
mult pe lume ar fi să îmi închid ochii si să zbor cu tine, 
Solomon. Îmi doresc să las în spate acest orășel plictisitor 
şi să explorez toate lucrurile minunate care există în lumea 
largă, spuse Sara. 

Acest lucru este cât se poate de normal, Sara. Este 
firesc să fii atrasă de noutatea unei experiențe. Sunt absolut 
convins că primele tale experiențe de zbor alături de mine 
au fost la fel de savuroase cum a fost pentru mine prima 
mea experienţă în care m-am dat cu frânghia. Dar te asigur 
că nu te-ai întrupat in acest corp fizic glorios si în această 
experiență fizică magnifica numai pentru a-ți dori să le 

părăsești. De fapt, atunci când te-ai întrupat, tu stiai că 
cele mai mari provocări ale vieții le vei trăi chiar aici, în 
acest corp fizic si pe această planetă Pământ, interactionand 
cu ceilalți şi descoperind tot felul de lucruri noi la care să te 
gândești si de oameni noi cu care să interactionezi. Totul se 
află aici, în fata ta, și totul este la fel de minunat. 

Seth şi Sara simţiră o stare de exaltare neobișnuită. 
Deși nu înțelegeau pe deplin ce le spunea Solomon, 
intuiau că mesajul său era adevărat. 

Faptul că această pasăre magică, ce putea face orice 
lucru imaginabil, s-a bucurat atât de tare de banala lor 
frânghie, i-a ajutat să înțeleagă că această lume fizică nu 
era deloc urâtă sau rea. Dimpotrivă. 

— Deci, Solomon, ceea ce vrei să spui este că nu vom 
mai zbura cu tine, sau că nu ar trebui să ne dorim să 
zburăm? 

Puteți face absolut orice vă doriți. Eu nu doresc decât să 
vă ajut sa înțelegeți cât de valoroasă este experiența voastră 
actuală. Foarte multi oameni se simt profund nesatisfacuti 
de experiența lor de viață, cheltuindu-si întreaga energie 
pentru a obține lucruri pe care nu le au încă. Ei nu isi dau 
seama cât de importante şi de valoroase sunt mediul în care 
se află deja și lucrurile pe care le au. 

Eu nu doresc să vă influentez în vreun fel experiența 
de viata. Tot ce doresc este să intelegeti că opțiunile de care 
dispuneti sunt nelimitate si că marile bucurii ale vieţii vor veni 
la voi numai sub forma experienţelor noi. Voi sunteți fiinţe 
aflate într-un veșnic proces de expansiune. Dacă veți înţelege 
și veți încuraja acest proces, permițându-i să se manifeste fara 
să îl blocați, bucuria voastră va deveni fără margini. 

Sara zâmbi. Începea să înțeleagă care era planul lui 
Solomon. 

— Deci, ceea ce vrei să spui este că ceea ce știm deja 
sau ceea ce putem prevedea nu reprezintă neapărat lucrul 
cel mai bun? Asta vrei să spui, Solomon? 

Asteptati-vd ca viata voastră să fie tot timpul minunată 
și continuaţi să explorati experiențe noi. Voi trăiţi o viata 
minunată, prieteni, iar eu doresc să subliniez acest lucru. 

— Sunt absolut de acord cu tine, Solomon, spuse 
Sara, simțind cum iubirea lui Solomon o înconjoară din 
toate direcţiile și o mângâie. 

— Şi eu, spuse Seth pe același ton bland. $i eu. 


== 


CAPITOLUL 28 
Nu există nicio nedreptate 


i continuă Sara, ce doreai să spui 
atunci când afirmai că Legea Atractiei nu ştie 
să ţină un secret? 

Atunci când simţi ceva, chiar dacă pretinzi că nu simţi, 
rostind cuvinte care contrazic ceea ce simţi, „Legea Atractiei” 
răspunde la sentimentele tale, nu la ceea ce spui. De aceea, 
lucrurile pe care le atragi in viata ta corespund sentimentelor 
tale reale (pe care ti le si indică). 

- Hm. 

Sara păstră tăcerea. Cuvintele lui Solomon nu erau 
primele de acest fel pe care le auzise de la el. 

Dacă te simţi vulnerabilă sau speriată, dar pretinzi 
că nu ţi-e teamă, uneori devenind chiar agresivă, asa cum 
se întâmplă cu unii elevi de la scoala, „Legea Atractiei” va 
continua să iti ofere evenimente care corespund sentimentului 
tău de vulnerabilitate. 

Dacă iti plângi de milă, dar pretinzi că te descurci de 
minune, ceilalți vor continua să te trateze ca pe o victimă. 

Dacă te simţi sărac, nu poți atrage prosperitatea. 

Dacă te simţi gras, nu poți atrage supletea. 

Dacă simți că esti tratat în mod nedrept, nu poti atrage 
dreptatea. 

Sara înghiți în sec. Mai auzise aceste lucruri de la 
Solomon, dar o parte din ea continua să creadă că nu 
erau corecte. 

— Dar, Solomon, nu mi se pare corect. Eu cred că Legea 
Atractiei ar trebui să ne ofere din când in când o pauză, 
întinzându-ne o mână de ajutor atunci când avem nevoie. 

Solomon zâmbi. Acesta este lucrul pe care foarte puţini 
oameni îl înțeleg în legătură cu Legea Atractiei. Ei cred că 
această lege trebuie să se comporte la fel ca o mamă sau ca un 
prieten, întinzându-le în permanenţă o mână de ajutor. 

— Păi, eu cred că ar fi mai drăguţ din partea ei. Nu 
eşti de aceeași părere? 

Nu prea. Dimpotrivă, Sara, cred că o astfel de atitudine 
nu ar face decât să înrăutățească si mai tare lucrurile. 

— Cum adică? 

Simplu: dacă Legea Atractiei ar fi inconstantă, nimeni 
nu ar mai sti vreodată unde se află. Tocmai datorită preciziei 
sale însă, orice om poate învăța — prin practică — să atragă 
exact ceea ce isi doreşte de la viata. 

Vezi tu, Sara, dacă vei observa cu atenție ceea ce simţi 
și faptul că evenimentele din viata ta se potrivesc perfect cu 
sentimentele tale, vei înțelege mai bine cum funcţionează Legea 
Atracţiei. Vei înțelege astfel că dacă iti vei schimba sentimentele, 
vei putea schimba inclusiv circumstanțele din viata ta. 

— Dar ce se întâmplă dacă nu reușesc să schimb ceea 
ce simt, Solomon? 

Ei bine, Sara, nu ai niciun motiv sub soare să nu iti 
poti schimba sentimentele. 


184 


— Bine, dar dacă mi s-ar întâmpla ceva cu adevărat 
îngrozitor? 

Chiar si într-un asemenea caz, ţi-ai putea orienta 
atenţia către ceva care te face să te simţi bine, uitând pentru 
moment de situaţia în care te afli. 

— Bine, dar dacă situaţia în care mă aflu este mai 
mult decât îngrozitoare? 

Ai avea un motiv cu atât mai serios de a te gândi la 
altceva mai plăcut. 

— Dar... protestă Sara. 

Solomon o întrerupse însă. Sara, oamenii cred de 
multe ori că pot îmbunătăți lucrurile intrând singuri în 
centrul ciclonului si încercând să le repare. Din păcate, ei 
nu reuşesc niciodată. Singura cale prin care poți îmbunătăţi 
o situaţie constă în a-ți focaliza atenția asupra unor lucruri 
care te fac să te simţi mai bine, pornind de la premisa că 
tot ceea ce se întâmplă in viata ta se întâmplă din cauza 
sentimentelor tale. 

— Ştiu că îmi tot spui asta, Solomon, dar mie mi se 
pare că... | 

Cei mai multi oameni învaţă acest lucru mergând pe 
calea cea grea, Sara. Învață să iti controlezi sentimentele si 
lucrurile vor deveni mult mai uşoare pentru tine. În realitate, 
nu există nicio nedreptate. Toată lumea primeşte exact ceea 
ce oferă, respectiv ceea ce simte. Din acest punct de vedere, 
echilibrul este întotdeauna perfect, si implicit foarte just. 

— Bine, Solomon, oftă Sara. 

Ştia că Solomon avea dreptate. Ştia la fel de bine că 
nu avea niciun sens să încerce să îl convingă de contrariul. 
Atunci când vorbea despre Legea Atractiei, Solomon nu se 
lăsa niciodată clintit din părerile lui. 

De altfel, lecţia de astăzi avea un aspect care suna 
foarte bine în urechile ei: nu există nicio nedreptate. 
Numai aceste cuvinte erau suficiente pentru a o face să 
se simtă mai bine. 

A doua zi, in timp ce mergea către scoala, Sara 
continuă să se gândească la cele spuse de Solomon: daca 
te simți sărac, nu poți atrage către tine prosperitatea. Dacă te 
simți gras, nu poți atrage supletea. Dacă simţi că esti tratat 
in mod nedrept, nu poți atrage dreptatea. 

— Mi se pare atât de nedrept, le auzi Sara pe fetele 
din spatele ei lamentându-se. 

Zâmbi. Rămăsese întotdeauna uimită să vadă cât 
de des se reflectau lucrurile la care tocmai se gândea în 
experienţele ei curente. Sara nu era destul de aproape 
pentru a auzi ce anume li se părea fetelor din spate atât 
de nedrept, dar tonul vocii lor era suficient pentru a-și da 
seama de intensitatea sentimentelor lor. 

Nu poți să te bucuri de dreptate dacă te focalizezi 
asupra nedreptatii, se gândi Sara. 

— Nu este drept, nu este drept, auzi Sara vocea unui 
băiat protestând. 

Domnul Marchant il tinea strâns pe elevul supărat, 
urcând împreună cu el treptele clădirii administraţiei. 

— Viaţa nu este întotdeauna dreaptă, tinere. 

— Cum se face că i-ati lăsat pe ceilalți să intre? se 
plânse băiatul. 

Domnul Marchant nu îi răspunse tânărului său 
prizonier. 

— Numai mie mi se întâmplă chestii din astea. 

Sara zâmbi. Nu există nedreptate, îşi aminti ea. 

— Hei, Sara, așteaptă-mă! 

Sara se întoarse şi îl văzu pe Seth alergând să o prindă 
din urmă. 

— Sara, vreau să vorbesc ceva cu tine. S-a întâmplat 
ceva groaznic. 

Sara înghiţi în sec si aşteptă ca Seth sa își tragă 
respiraţia. I se păru că a trecut o oră până când acesta 
începu să vorbească. 

— Ce el? Ce s-a întâmplat? 

— Tata a aflat de căsuţa din copac si mi-a spus că 
nu mai pot merge acolo. A adăugat că există lucruri mai 
importante pe care le-aș putea face decât să îmi pierd 
timpul prin copaci. 

— O, Seth, se plânse Sara. Nu-i corect! 

Auzindu-şi propriile cuvinte, Sara se revoltă. 
Cunostea deja prea multe despre Legea Atractiei pentru a 
nu sti că ceea ce simțea influența rezultatele de care avea 
parte. Aflase deja toate aceste lucruri, dar cum era posibil 
să nu i se pară nedrept ceea ce îi spunea Seth? 

— Mi-a mai spus că domnul Wilsenholm a intrat 
în magazinul de electronice si s-a plâns că niște copii 
se dădeau cu frânghia în pomii lui. A adăugat că asta 
înseamnă încălcarea proprietăţii şi că dacă va fi cazul, va 
tăia copacii ca să îi împiedice pe zănatici să se mai urce în 
ei, riscând să isi rupă gaturile si să moară. 

Tata s-a prins imediat că era vorba de mine, întrucât 
ştia cât de mult imi plac căsuţele din copaci. Mi-a spus că 
ar fi trebuit să fiu mai înţelept şi m-a biciu... 

— Cel? 

— Nimic. Trebuie să plec. 

Ochii Sarei se umplură de lacrimi. Se duse la dulapul 
din vestiar și își îndesă cărţile în el. Se duse apoi la toaleta 
fetelor si isi şterse fata cu un servetel de hârtie. 


187 


— Nu este drept, spuse ea cu voce tare. 

Reţine, Sara, nu există nimic nedrept in acest 
Univers. Tot ceea ce ti se întâmplă se datorează vibratiilor 
sentimentelor tale. 

— Ştiu ca îmi tot repeti acest lucru, Solomon, dar ce 
pot face in acest caz? 

Trebuie sa iti schimbi sentimentele. 

— Bine, dar este prea tarziu pentru asta. Tatal lui 
Seth i-a interzis deja să mai vină la căsuţa din copac, iar 
domnul Wilsenholm ştie că am fost acolo, aşa că probabil 
că nu voi mai putea merge nici eu. 

Nu este niciodată prea târziu, Sara. Indiferent ce se 
întâmplă, tu detii întotdeauna controlul asupra sentimentelor 
tale. De aceea, tu poți schimba oricând doreşti o situație, 
indiferent cum pare ea la ora actuală. 

Sara isi şterse din nou ochii. 

— Bine, Solomon, voi încerca. Oricum, nu cred că 
mai am ceva de pierdut. 

Ne vedem în căsuţa din copac după scoala. 

— Dar domnul Wilsenholm spune că asta înseamnă 
încălcarea proprietăţii! 

Solomon nu îi răspunse. 

— Bine, ne vedem acolo, spuse Sara. Chiar atunci, ușa 
toaletei se deschise şi o fata din clasa Sarei intra pe ea. 

— Cu cine te vezi, si unde? o întrebă ea, privind 
curioasă în jur și constatând că toaleta era goală. 

— Nu ştiu, îi răspunse evaziv Sara, părăsind toaleta. 

— Bine, fii ciudată, dacă asta vrei, îi spuse fata. 

— De acord. Voi fi ciudată, se amuză Sara, mergând 
mai departe. 

CAPITOLUL 29 


A 


Increderea în Legea Atractiei 


iua petrecută la școală i se păruse foarte lungă, 
asa că Sara se bucură când auzi clopotelul care 
anunța sfârșitul orelor. ÎI aşteptă pe Seth timp de câteva 
minute lângă steagul din curtea şcolii, sperând că acesta va 
apărea, dar fără să creadă cu adevărat în această minune. 
De aceea, Sara se îndreptă singură către căsuţa din copac. 
La început se simţi tristă, ştiind că Seth nu va veni. Apoi 
se simți furioasă pe tatăl lui pentru că îi interzisese să vină. 
În sfârşit, se simţi vinovată pentru că încălca proprietatea 
cuiva. Ce expresie urâtă: încălcarea proprietății. 
Sara fu fericită să îl vadă pe Solomon asteptand-o pe 
platforma casutei. 
Bună, Sara. Mă bucur că ne vedem. 
— Şi eu mă bucur, Solomon, dar nu crezi că voi avea 
necazuri pentru că am încălcat proprietatea cuiva? 
Această expresie sună teribil. Cum te face să te simţi? 
— Cât se poate de rău, Solomon. Sinceră să fiu, nici 
măcar nu prea știu ce înseamnă, dar sună destul de grav. 

Cel mai probabil, înseamnă că nu trebuie să fiu aici. Crezi 
că vom avea necazuri? 

Tot ce iti pot spune, Sara, este că eu imi petrec mai tot timpul 
stând in copaci si nu mi s-a întâmplat niciodată să am necazuri 
pentru că am încălcat proprietatea unei alte persoane. 

Sara râse. 

— Da, dar, Solomon, tu esti o bufnita. Oamenii se 
aşteaptă să te vada stând în copaci. 

Bine, dar acest copac nu îmi aparține mie, la fel cum nu 
iti aparține nici tie. Tehnic vorbind, toate păsările, pisicile si 
veveritele, de fapt, sute de creaturi care locuiesc chiar acum in 
acest copac, ar trebui să fie acuzate de încălcarea proprietăţii. 

Sara râse şi mai tare. 

— Da, bănuiesc că ai dreptate. 

Domnului Wilsenholm nu-i pasă deloc că arborele lui 
este locuit de toate aceste creaturi, Sara, si am bănuiala ca 
dacă ar sti cât de acasă vă simtiti in acest copac si cât de 
atenți sunteți atunci când vă urcați in el, nu şi-ar mai face 
deloc griji în legătură cu voi. 

Sara simţi o anumită alinare. Era pentru prima dată 
în acea zi îngrozitoare când se simţea cat de cat ușurată. 

— Chiar crezi acest lucru, Solomon? 

Chiar il cred, Sara. Domnul Wilsenholm nu este deloc 
un om rău si nu doreşte să se bucure cu egoism de copacul 
lui, păstrându-l numai pentru sine. De fapt, cred chiar că 
ar fi încântat să ştie cât de mult pretuiti voi acest copac 
bătrân. Înclin mai degrabă să cred că se teme să nu vi se 
întâmple ceva rau. Neștiind cât de responsabili sunteți si 
cât de familiarizați sunteți cu copacul lui, isi imaginează 
cele mai vele lucruri care vi s-ar putea întâmpla. Aceste 

sentimente se nasc din grijile lui imaginare, neavând nimic 
de-a face cu realitatea. 

— În acest caz, ce ar trebui să fac? 

Păi, dacă as fi în locul tău, Sara, m-aş duce acasă 
si m-aş gândi la cât de minunat este acest copac bătrân. 
Mi-as aduce aminte cat de bine mă simt atunci cand mă 
aflu in el. As face o listă cu cât mai multe lucruri pe care 
le iubesc în legătură cu acest copac. Mi-as aduce aminte de 
toată distracţia de care am avut parte împreună cu Seth în 
acest copac. As retrăi cele mai frumoase amintiri, rulându-le 
de nenumărate ori în mintea mea, până când m-aş umple 
literalmente cu vibrația frumuseții copacului, după care as 
avea încredere în Legea Atractiei, așteptând ca aceasta să 
rezolve actuala situație. 

— Si ce ar mai putea face Legea Atractiei? 

Legea Atractiei poate face foarte multe lucruri. Nu poti 
sti niciodata dinainte ce poate face ea, pana cand lucrurile 
nu încep să se deruleze. Un lucru este însă sigur: dacă tu te 
simţi bine, ceea ce se va întâmpla te va face să te simţi bine 
în continuare. 

— Bine, Solomon, voi încerca ce mi-ai spus. La urma 
urmelor, nu este deloc greu să fac o listă cu toate lucrurile 
pe care le iubesc în legătură cu acest copac. Adevărul este 
că îl iubesc sincer. 

Solomon zâmbi. Stiu, Sara, ştiu. 

În seara aceleiași zile, Sara rămase în dormitorul 
ei, gândindu-se la copacul minunat. Îşi aminti cât de 
încântată a fost atunci când Seth i-a arătat prima dată 
căsuţa din copac, apoi de momentul în care a sărit pentru 
prima dată cu franghia legată de Seth, ținându-se strâns 

de ea. Râse când isi aminti de căzăturile lui Seth primele 
dari când se desprinsese de pe frânghie. [si aminti apoi de 
orele sublime petrecute împreună cu Seth şi cu Solomon, 
discutând în copac. Cu aceste gânduri minunate în minte, 
Sara adormi. 


== 


CAPITOLUL 30 


Pisicul care a încălcat 
proprietatea 


ara isi deschise ochii, surprinsă să constate că 

dormitorul ei era luminat de razele soarelui. 
Rămase încă și mai surprinsă să constate că era aproape ora 
9:00. Sări din pat, întrebându-se cum se făcea că mama 
ei nu o trezise ca să se ducă la școală. Apoi își aminti că 
astăzi era sâmbătă. 

— Bună dimineața, somnorilă, se auzi vocea mamei 
sale, cand Sara intră în bucătărie. Păreai să te bucuri atat 
de tare de somnul de dimineaţă încât nu am vrut să te 
trezesc. Ai dormit bine? 

— Da, îi răspunse Sara, încă putin somnoroasă. 

— Tata lucrează astăzi. De aceea, m-am gândit să 
merg în centru ca să fac nişte cumpărături. Jason stă la 
Billy astăzi. Dacă dorești, esti binevenită să vii cu mine. 
Daca nu, poți... 

Sara isi tinu respiraţia. Oare chiar îi va permite mama 
ei să îşi petreacă singură ziua acasă, sau oriunde dorea? 

—... Poti face ce vrei, continuă mama. 

— Cred că voi rămâne acasă, îi răspunse Sara, sărind 
în sus de bucurie (în sinea ei). 

— Cum dorești, scumpo. Mă voi întoarce spre seară. 
Iti doresc o zi minunată, şi nu-ţi face griji în legătură cu 
treburile pe care le ai de obicei de facut sâmbăta. M-am 
ocupat eu de majoritatea, iar în casă este destul de ordine. 
Ne vedem mai târziu, iubito. 

Zâmbetul Sarei -i se întindea pe întreaga fata. Desi 
mama ei era întotdeauna o prezență foarte plăcută, iar 
Sara ar fi recunoscut oricând că are o viata de familie 
ușoară si frumoasă, totuși lucrurile luaseră o întorsătură 
neașteptat de roză. Oare începuse deja să funcționeze 
magia Legii Atractiei de care vorbea Solomon? 

Sara se îmbrăcă, isi trase un pulover peste haine și ieşi 
afară. Initial se gândi la căsuţa din copac si simţi imboldul 
de a se duce acolo, pentru 4 fi pur si simplu. Simti însă în 
egală măsură si o mare reticență. 

Atunci, în minte îi apăru o idee. Se vizualiză clar 
trecând pe lângă curtea familiei Wilsenholm, traversând 
râul și ieșind în Strada Principală, la locul ei preferat de pe 
pod. Impulsul fu atât de puternic încât nu mai statu deloc 
pe gânduri. leşi pe ușa din spate si o porni la drum. 

În timp ce trecea pe lângă un gard, auzi pe cineva 
plângând. Ramase pe loc, încercând să isi dea seama de 
unde venea plânsul. Văzu o femeie într-un halat de baie 
stând sub un copac si privind în sus. Sara isi dădu seama 
că se afla în fata curții familiei Wilsenholm, dar nu prea 
era sigură cine era femeia. Doamna Wilsenholm era 
bolnavă de atati ani încât Sara nu isi mai amintea ultima 
dată când o văzuse. 

— Vă simtiti bine? îi strigă Sara. 

— Nu, draga mea, nu mă simt bine deloc. Pisica mea 
s-a urcat din nou in acest copac și nu se mai poate da jos 
din el. A stat acolo toată noaptea. Soţul meu este plecat in 
oraș și pur şi simplu nu știu cum să o ajut să coboare. 

Femeia isi frânse mâinile, apoi isi strânse halatul pe 
lângă corp. Sara isi dădea seama că îi era frig si în același 
timp că era foarte supărată. 

Sara se uită la copacul uriaș si văzu în vârful lui un 
pui de pisică. Miau! Miau! Părea foarte speriat. 

— Pis, pis, pis! strigă Sara. 

— Degeaba, îi spuse doamna Wilsenholm. Am 
strigat-o ore întregi. 

— Doamnă Wilsenholm, ar trebui să intraţi în casă si 
să vă incalziti, îi spuse Sara calmă. Nu vă faceţi probleme 
în legătură cu pisicul. ÎI dau eu jos. 

— O, nu, scumpo. Nu as putea fi de acord. Ai putea 
cădea și ţi-ai putea rupe ceva. 

— Nici vorbă. Sunt foarte priceputa la cățăratul în 
copaci. 

Doamna Wilsenholm acceptă cu reticenta să intre în 
casă si o privi pe Sara de la fereastra mare din sufragerie. 

Sara văzu o scară sprijinită de hambar si o aduse la 
baza copacului. Se urcă apoi pe ea, treaptă după treaptă, 
cu atenţie, până când se convinse că aceasta este proptită 
foarte bine de copac. Cobori si îi fixă mai bine baza, astfel 
încât să aibă o stabilitate maximă. Când se convinse că 
totul era în regulă, începu să urce pe ea. Scara nu era foarte 
înaltă, dar ajungea până la prima creangă a copacului. 
Sara se prinse de ea și se trase în sus. Urcă apoi, creangă 

după creangă, până când ajunse la ramura pe care stătea 
pisicul care mieuna. 

Acesta era foarte speriat si nu părea dispus să dea 
drumul la creanga de care se ținea cu ghearele. De aceea, 
Sara rămase pe creangă, întrebându-se ce să facă în 
continuare. 

— Hei, pisicule, și tu încalci proprietatea? 

Pisicul mieună. 

— Aha, deci o incalci, nu-i așa? râse Sara. 

Se așeză mai confortabil pe creangă, cu picioarele 
atârnându-i în jos. Mângâie pisicul pe spate şi îi explică cu 
blandete că nu credea cu adevărat că încălca proprietatea, 
că nu avea de ce să îi fie teamă și că era aproape la fel de 
uşor să coboare cum fusese să urce în copac. 

În cele din urmă, Sara îi desprinse ghearele si continuă 
să îl mângâie până când pisicul se opri din mieunat. ÎI 
băgă apoi în interiorul pulovărului ei, al cărui capăt de 
jos și-l băgă în pantaloni, asigurându-i astfel micuţului ei 
prieten un loc sigur pentru a fi transportat. În final, Sara 
cobori cu atenţie până la scară, iar de aici până jos. 

Când Sara atinse solul, doamna Wilsenholm înflori 
toată. 

— A fost cea mai curajoasă misiune de salvare pe care 
am văzut-o vreodată! îi spuse ea, luând pisicul din braţele 
Sarei și lipindu-şi-l la gat. Cum te cheamă? 

— Sara. Familia mea locuiește la capătul străzii, lângă 
fabrica de lactate. 

— O, înţeleg, Sara. $i bănuiesc că iti petreci foarte 
mult timp prin copaci, nu-i așa? 

— Mda, aşa aş zice, îi zâmbi Sara. Mă caţăr în copaci 
încă de când am învăţat să merg. Pe timpuri, mama isi 

făcea griji, dar acum i-a trecut. Obisnuieste să spună că 
dacă mi-ar fi dat să cad in cap, probabil că as fi patit 
demult acest lucru. 

— Păi, din câte mi-am dat seama, nu cred că mama 
ta are motive reale de îngrijorare. Esti o fata foarte 
îndemânatică, Sara, și în plus, mi-ai salvat pisicul. Nu 
ştiu cum ţi-a putea mulțumi. 

Soţul meu isi face griji în legătură cu niște tineri care 
se tot urcă în copacii lui de pe malul râului, ba chiar a 
amenințat că va tăia copacii. l-am tot spus că nu are de ce 
să isi facă griji, dar este un neamt bătrân si încăpățânat, si 
odată ce îi intră ceva în cap, de obicei nu-i mai iese. Dar 
dacă acei tineri ar fi la fel de îndemânatici ca tine, nu cred 
că ar mai trebui să își facă griji. Ce zici, Sara? 

— Nu, doamnă, cu siguranţă nu ar trebui. 

Ezită o clipă, apoi izbucni: 

— Cred că trebuie să vă mărturisesc că acei tineri 
suntem eu si un prieten de-al meu. 

Sara înghiţi în sec. Vorbise fără să-şi dea seama ce 
face. La momentul respectiv i se păruse firesc, dar acum 
constată că doamna Wilsenholm nu spunea nimic. 

— Bine, uite cum facem, Sara. Eu am să-i spun 
domnului Wilsenholm ce am văzut astăzi. Nu iti 
pot promite nimic, întrucât este un bătrân nerod şi 
încăpățânat, dar se întâmplă uneori să mă mai și asculte. 
Voi face presiuni asupra lui în favoarea voastră. Dacă te-ar 
vedea cum te cateri în copaci, nu cred că şi-ar mai face 
griji legate de voi. Dă-mi putin timp. Treci pe la mine in 
câteva zile si iti voi spune ce am rezolvat. 

— Vă mulțumesc, vă mulțumesc, vă mulţumesc, spuse 
dintr-o suflare Sara. Nu era sigură ce anume îi trezea 

într-o asemenea măsură entuziasmul: posibilitatea de a li 
se permite să urce nestingheriti în copacul lor sau aceasta 
demonstrație miraculoasă a Legii Atractiei. Oricum, Sara 
se simțea în al nouălea cer. 


o 


CAPITOLUL 31 
Putem reuși 


D» experiența salvării puiului de pisică din 
curtea doamnei Wilsenholm, Sara se îndreptă 
către casă, după care isi aminti că intentionase să ajungă 
la locul ei preferat de pe pod. Mi-as dori să îi pot transmite 
lui Seth vestea cea bună, se gândi ea. 

Sara nu fusese niciodată acasă la Seth, si deși acesta 
nu vorbea niciodată prea mult despre familia sa, fata își 
dădea seama (din ceea ce mu spunea) că viata sa nu era 
prea plăcută acasă. De aceea, știa că nu era cazul să apară 
pur si simplu la ușa lui. 

— Mi-ar plăcea să dau nas în nas cu el, isi spuse ea cu 
voce tare, 

Se opri pe marginea râului și privi puntea fragilă 
formată din bușteni. Pasi pe ea și isi întinse braţele lateral, 
astfel încât să isi păstreze mai bine echilibrul, după care 
începu să alerge pe punte. Se simțea minunat. După 
miracolul care tocmai se întâmplase, se simțea de parcă ar 
fi putut zbura deasupra râului. 

— Hei, domnişoară, nu ştii că râul este periculos si că 
te-ai putea îneca? auzi ea vocea ironică a lui Seth, venind 
din tufișuri. 

Seth stătea pe o piatră mare, la numai câțiva metri 
de capătul punţii. Îşi descălțase pantofii si ciorapii şi isi 
scălda picioarele în apa rece a râului. 

— Seth, sunt atât de fericită că te văd! Nu o să ghicesti 
niciodată ce s-a întâmplat! 

Seth își dădea seama din tonul vocii ei că se întâmplase 
ceva important. 

— Spune-mi! Despre ce este vorba? 

— Treceam pe lângă curtea familiei Wilsenholm, 
când... 

— Doamne, Sara, esti curajoasă. Credeam că... 

— Ştiu, ştiu. Nu prea mă gândeam la ce făceam... 
Dar totul s-a terminat cu bine. 

Doamna Wilsenholm se afla în curte si plângea. 
Puiul ei de pisică se urcase în copac si nu se mai putea 
da jos. De aceea, i-am spus că am să mă urc eu după el. 
Mi-a răspuns că este prea periculos, dar am convins-o că 
mă voi descurca... Ca să nu lungesc vorba, m-am urcat în 
copac și i-am dat pisicul jos... Atunci, mi-a spus că soţul 
ei era furios din cauza unor copii care se urcau în copacii 
lui de pe malul râului, dar dacă acei copii se pricepeau la 
fel de bine la catarat ca si mine, probabil că nu și-ar mai 
face atâtea griji... De aceea, i-am spus că eu eram unul 
din copiii care se urcau în copacii lor... 

Sara făcu o pauză ca să respire, întrucât vorbise pe 
nerasuflate. 

— Sara! Ce-a fost în mintea ta!? 

— Nu, Seth, e în regulă. Doamna Wilsenholm era atât 
de fericită că i-am salvat pisicul şi atât de impresionată de 
ușurința cu care mă urcasem în copac încât mi-a promis 
că va vorbi cu soţul ei si că va încerca să îl convingă că nu 
îi vom face probleme. 

— Chiar crezi că va reuși, Sara? Crezi că domnul 
Wilsenholm o va asculta? 

— Nu ştiu. Ştiu doar că se petrece ceva magic, Seth. 
Solomon mi-a spus să îmi aduc aminte cât de minunate 
au fost experienţele noastre în copac, iar Legea Atractiei 
va face restul. Am făcut o listă lungă cu toate lucrurile pe 
care le iubesc la acel copac şi la căsuţa noastră. A doua zi 
dimineața, totul a concurat pentru a-mi împlini dorința: 
mama a plecat la cumpărături si mi-a spus că pot face 
orice doresc. Dacă as tine cont numai de acest lucru si 
tot ar fi un miracol. Apoi mi-a spus că nu mai trebuie 
să fac treburile pe care le am de obicei de facut sâmbăta, 
întrucât le făcuse ea în locul meu. Nu-mi mai amintesc să 
se fi întâmplat vreodată așa ceva. În sfârșit, am găsit-o pe 
doamna Wilsenholm în curtea ei, plângând după pisic. A 
fost mai mult decât ciudat, Seth. Parcă întregul univers 
ar fi concurat să ne ajute. Solomon îmi povesteşte astfel 
de lucruri de când îl cunosc, dar până acum nu am mai 
văzut Legea Atractiei acţionând într-o manieră atât de 
perfectă si de rapidă. Cred că totul se datorează faptului 
că ne dorim enorm de mult acest lucru. 

— Bun, Sara, și acum ce facem? 

— Păi, nu cred că depinde de noi. Solomon spune că 
noi nu trebuie să facem altceva decât să simţim ceea ce ne 
dorim cu adevărat, iar Legea Atractiei va face restul. 

— Hmmm. 

Seth rămase tăcut. 

Sara aștepta ca el să zică ceva. 

Seth părea că avea ceva de spus, dar nu îndrăznea să 
isi dea drumul la gură. 

— Ce el? izbucni Sara. Zi odată! 

Îşi dădea seama că ceva îl deranja pe Seth. 

— Cred că o să ne mutăm din nou, 

— Să vă mutati!? Unde să vă mutaţi? 

— Tata şi-a pierdut slujba. Fiul domnului Bergheim 
a terminat colegiul, iar tatăl lui i-a spus că poate să preia 
slujba tatălui meu. Sara, nu e drept! 

Nu e drept. Aceste cuvinte îi reamintiră Sarei lecţia 
lui Solomon despre dreptate. Cuvintele lui Solomon îi 
reapărură în minte: Cei mai multi oameni preferă să înveţe 
această lecție mergând pe calea cea grea, Sara. Învață să 
iti controlezi sentimentele si vei vedea cât de ușoară iti va 
deveni viața. Vei constata astfel că în lume nu există nicio 
nedreptate. Tu primeşti exact ceea ce oferi, respectiv ce simţi. 
Oferta Universului se suprapune întotdeauna cu cererea ta; 
de aceea, nu putem vorbi niciodată de nedreptate. 

— Seth, Seth, îi spuse Sara nerăbdătoare. Putem 
rezolva această problemă. 

— Sara, nu prea văd cum... 

Dar Sara îl întrerupse pe Seth. 

— Ba da, Seth, putem. Tot ce trebuie să facem este o listă 
cu toate lucrurile pe care le iubim în legătură cu prezența 
ta în acest oraș, sau cu slujba tatălui tău la magazinul de 
electronice, iar Legea Atractiei va avea grijă de restul. 

— Sara, cum crezi că l-am putea convinge noi pe 
domnul Bergheim să îl tina în continuare pe tata angajat? 

— Asta nu-i treaba noastră, Seth. Solomon spune că... 

Chiar atunci, din copacul de deasupra lor căzură o 
grămadă de frunze, iar Solomon execută o aterizare perfectă. 

Mă gândeam eu că vă voi găsi aici, le spuse Solomon, 
urcându-se pe o moviliţă și aranjându-și penele cu ciocul. 
Este o zi minunată, nu-i aşa? 

— Solomon, nu o să-ţi vină să crezi cate lucruri 
s-au întâmplat de când am vorbit ieri! izbucni pe 
nerasuflate Sara. 

Păi, ca să fiu sincer, cred că mi-am facut o idee destul 
de precisă, îi zâmbi Solomon. 

Sara se distră, amintindu-și că Solomon ştie întot- 
deauna totul. 

Constat că lucrurile progresează frumos în ceea ce 
priveste căsuta din copac, le spuse Solomon, pe un ton 
profesoral. Cred că a sosit timpul să lucrăm la ultimele 
evenimente. 

— Solomon, tata și-a pierdut slujba. Mi-a spus că 
va încerca să închirieze din nou o fermă, ca să nu mai 
depindă de capriciile oricărui patron care preferă să îşi 
angajeze fiul lipsit de experiență în detrimentul unui 
adult care știe ce face. 

Înţeleg, spuse Solomon. Este normal ca tatăl 
tău să simtă o stare de amărăciune în astfel de condiții. 
Din păcate pentru el, acest sentiment nu îl poate ajuta să 
schimbe lucrurile în bine. Dimpotrivă. Este la fel de normal 
ca tu însuți să simţi o stare de amărăciune, Seth, întrucât 
decizia tatălui tău iti afectează inclusiv ție viata. Dintr-una 
într-alta, este normal ca si tu să simți o stare de amărăciune, 
Sara, întrucât acest sir de evenimente iti afectează si tie viata. 

— Bun, şi ce putem face, Solomon? spuse Sara. Nu 
există nimic ce am putea face în această privinţă? 

O, ba da, Sara. Puterea voastră de a vă schimba în 
bine viata este nelimitată. 

— Dar, Solomon, noi nu suntem decât niște copii! 
Cum am putea noi să... 

Solomon îl intrerupse pe Seth. Omul care se conectează 
la fluxul cosmic al vieții este mai puternic decât un milion 
de oameni care nu sunt conectaţi la acest flux. 

Seth si Sara se priviră. 

— Vrei să spui că noi i-am putea determina sa facă 
ceva împotriva voinţei lor? _ 

Nu tocmai. De altfel, nu este treaba voastră să vă 
imaginati ce se va întâmpla si cum. Sarcina voastră este 
doar aceea de a vă imagina un rezultat fericit pentru toată 
lumea, iar Legea Atractiei va avea grijă să vă îndeplinească 
dorința. 

— Ce vrei să spui atunci când afirmi: pentru toată 
lumea? Te referi inclusiv la domnul Bergheim și la 
neispravitul său fiu? 

Seth, amărăciunea ta este naturală în condiţiile date, 
dar nu te ajută cu nimic. Dimpotrivă. Retine: ori de câte 
ori te simţi furios sau nefericit, tu te deconectezi singur de la 
fluxul Bunăstării universale, iar atunci când eşti deconectat 
de la acest flux, puterea ta de a schimba realitatea devine 
nesemnificativă. 

Seth păstră tăcerea. Solomon le vorbise adeseori de 
acest lucru. 

Nu încerca să iti imaginezi ce se va întâmpla in 
continuare. Limitează-te să pretinzi că această întâmplare 

nefericită a trecut si că totul s-a rezolvat cu bine. 
Gândeşte-te că tu şi cu Sara veți continua să vă întâlniți la 
căsuţa din copac şi că viata ta va deveni din ce în ce mai 
bună. Aminteste-ti ceva plăcut si sustine în mintea ta aceste 
gânduri. Chiar dacă celelalte gânduri vor reveni din când în 
când (şi fii convins că o vor face, cel putin pentru o vreme), 
relaxeaza-te, uită de ele si concentrează-te din nou asupra 
gândurilor tale fericite. Apoi privește ce se va întâmpla. 

— Solomon, o să ne ajuţi? il întrebă şi Sara. 

Ajutorul va veni la voi din nenumărate planuri şi 
va lua cele mai neașteptate cursuri. Veţi fi uimiti de cât 
de mult ajutor veți primi pentru ca dorința voastră să se 
îndeplinească. Dar mai întâi de toate, va trebui să vă puneţi 
la unison cu ea, din punct de vedere energetic. 

Sara şi Seth se priviră din nou. Invatasera deja foarte multe 
lucruri despre fenomenul rezonantei energetice. Își amintiră 
de povestea cu prisma, de gazul cu miros de ouă stricate, de 
sirena de incendiu... si incepura să se simtă mai bine. 

— Putem reuși! spuseră ei la unison, după care izbuc- 
nira în râs. j 

Chiar puteți, le spuse şi Solomon. 

— Solomon? spuse Sara. Îţi mai aduci aminte când 
ne-ai spus că Universul răspunde la vibraţiile noastre și 
că Legea Atractiei face toată munca? Ei bine, vreau să te 
întreb dacă această lege acționează mai rapid atunci când 
ne dorim foarte tare ceva. De pildă, în cazul casutei din 
copac, lucrurile s-au derulat într-o manieră cu adevărat 
magică si extrem de rapidă. 

Lucrurile se derulează întotdeauna rapid, Sara, 
indiferent dacă dorința voastră este măreaţă sau minoră. 
Este la fel de ușor să creezi un castel ca si un nasture. 

Distrati-va în timpul acestui proces. Faceţi tot ce vă stă 
în puteri pentru a vă imagina un rezultat final fericit, dar 
nu încercaţi să stabiliți cum se va ajunge la el. Sariti peste 
cum se va întâmpla, sau peste cine vă va ajuta, ori când se va 
întâmpla, ori unde. Concentrati-va numai asupra dorinţei 
voastre şi asupra motivelor pentru care vă doriţi ceea ce vă 
doriţi. Si mai presus de orice, încercaţi să vă simtiti usurati. 
Totul este bine în această lume. 

Seth şi Sara priviră cum Solomon isi ia zborul şi se 
înalță către cer. Rămaseră liniștiți... fiecare gândindu-se 
la viitorul lor. 

— Nu ştiu de unde să încep, ofta Seth. Ori de câte ori 
incerc sa ma gandesc la ceva, imi vine in minte ceva rau. 

— Ştiu, spuse Sara. Şi mie mi se întâmplă la fel. Ma 
gândesc însă că dacă ne vine în minte ceva rău, ne-am 
putea imagina rezultatul opus. 

— Cum adică? 

— De pildă, ne-am putea gândi cum te-ai simţi daca 
tatăl tau ar veni acasă si ti-ar spune că şi-a păstrat slujba, 
adică exact opusul situaţiei în care ar veni acasă şi ti-ar 
spune că şi-a pierdut-o. 

— Înţeleg... Bine. îmi imaginez că stau in camera 
mea şi că aud ușa de la intrare trântindu-se. Acum aud 
vocea tatei în bucătărie... 

— Ce ton are? Este fericit? 

— Super-fericit, ranji Seth cu toată gura. Chiar este. 
Este extrem de fericit, iar acum aud vocea mamei, care este la 
fel de fericită. Mă reped în jos pe scări şi îi văd imbratisan- 
du-se. Mama își șterge lacrimile de pe fata cu o batistă. 

— Ce crezi că s-a întâmplat? îl întrebă Sara, intrând 
în jocul lui. 

— Solomon spune că nu trebuie să ne imaginăm chiar 
toate detaliile, ci doar un final fericit. 

— Perfect. Până acum, chiar ne simţim bine. 

— Aşa este. 

— Sper că va funcționa. 

— Şi eu. Oricum, mă simt deja mai bine. 

— Şi eu. 

— Cred că ar trebui să mă duc acasă. 

— Da, şi eu. 

— Seth! îl strigă Sara, întorcându-și capul. Chiar 
dacă părinții tău nu vor fi fericiți deseară, cel putin iti vei 
putea aminti versiunea noastră, nu a lor. Intelegi ce vreau 
sa spun? 

— Perfect. Cred că o să ma duc la culcare devreme. 
Îmi va fi mai uşor să mi-i imaginez fericiți dacă nu le voi 
privi feţele triste. 

— Super! râse Sara. Bună idee! 

— Seth! îl strigă ea din nou. Eu chiar cred că totul va 
fi bine deseară. Am un presentiment fericit. 

— Da! Pa! 


== 


207 


CAPITOLUL 32 
J functionat! 


ara, la telefon! îi strigă mama din bucătărie. 
™ J Sara isi iti capul din dormitor, strigând: 

— Cine e? 

— Este doamna Wilsenholm, Sara. Apropo, de ce te 
suna pe tine doamna Wilsenholm? 

— O, nu stiu. Poate din cauza ca am ajutat-o sa isi 
dea jos pisicul dintr-un pom. Sara ridică telefonul si trase 
de cablu, îndepărtându-se cat de tare putea de mama ei 
fara a-i da de banuit ca avea ceva de ascuns. 

— Sara, am veşti bune pentru tine. Domnul Wilsenholm 
a luat decizia de a nu mai tăia copacii. Spune însă că doreşte 
să vă cunoască personal, pe tine şi pe prietenul tău. Crezi că 
puteţi trece pe la noi astăzi, după ce terminati orele? 

— Sigur că da, îi răspunse Sara, încercând să isi 
ascundă entuziasmul şi să pară calmă. 

Sara închise telefonul si se înapoie în dormitorul ei. 

— Sara, despre ce a fost vorba? îi strigă mama ei, pe 
un ton ușor suspicios. 

—O, nua fost nimic important. Doamna Wilsenholm 
m-a rugat să mă opresc pe la ea astăzi, după şcoală. Sper 
că nu ai nimic împotrivă. 

— Păi, nu vad de ce aș avea, îi răspunse mama. 

Ajunsă din nou în dormitor, Sara sări pe pat de 
câteva ori, tinandu-si mâna la gură pentru a-și ascunde 
chiotele. 

Funcționează! Funcţionează! Funcționează! strigă ea 
(în sinea ei). 

Sara de-abia își mai putea stăpâni bucuria. Își dorea atât 
de mult să îl găsească pe Seth pentru a-i spune vestea cea 
bună legată de căsuţa din copac și de domnul Wilsenholm. 

Sara se grăbi către şcoală. Se opri doar lângă clădirea 
administraţiei, de unde putea cuprinde cu privirea 
întreaga curte a școlii, și îl aşteptă acolo pe Seth. Privi 
cum elevii coboară din mașinile în care erau aduși de 
părinţi si cum se grăbesc să intre în scoala, dar nu văzu 
nici urmă de Seth. 

Unde o fi? Sara începea să se simtă îngrijorată. 

Doamne, dacă familia sa chiar se mută, iar el este 
nevoit să îi ajute chiar acum cu bagajele? 

Sara se cutremura. Acela chiar că era un gând teribil. 

Pe măsură ce se simţea din ce in ce mai tulburată, 
îşi aminti de cuvintele lui Solomon: nu vei putea ajunge 
niciodată la o destinație fericită atât timp cât călătoria ta 
este nefericită. 

Ingrijorarea si bunăstarea sunt vibrații perfect opuse. 
Nu vei putea cunoaște niciodată bunăstarea atât timp cât 
iti vei face griji. 

— Ştiu, ştiu, spuse Sara cu voce tare. 

— Ce ştii? o întrebă Seth, apropiindu-se din spatele 
Sarei şi speriind-o. 


210 


— Doamne, Seth, m-ai speriat de moarte! Ce naiba 
faci ascunzându-te după această clădire? 

- Hm, nu prea știu. Uneori îmi vine să o apuc pe 
drumul cel lung către şcoală. Azi dimineață am simţit 
nevoia să fac acest lucru, ca să îmi adun gândurile. 

Sara simţi că Seth era pe punctul de a-i descrie 
tensiunea din casa sa, dar zâmbi dându-și seama că se 
străduia să mu transpună aceasta imagine în cuvinte, sau, 
cum ar fi spus Solomon: să adauge puterea cuvintelor la o 
situație negativă în sine. 

— Seth, am vești minunate. Doamna Wilsenholm 
m-a sunat azi dimineaţă si mi-a spus că soţul ei a decis 
să nu taie copacii de pe malul râului, dar că doreşte să ne 
cunoască, pe mine gi pe tine. Ne-a rugat să trecem pe la ei 
astăzi după şcoală. Ce crezi? Putem merge? 

— Da, cred că putem, Sara. Este grozav! 

Se auzi clopotelul, iar cei doi se simţiră dezamagiti că 
trebuie să își întrerupă fericita conversaţie. 

Traversara curtea şi se îndreptară către intrarea in 
şcoală. i 

— Mă întreb de ce doreşte domnul Wilsenholm să ne 
cunoască. 

— Nu ştiu. 

— Bine, ne vedem mai târziu, la puntea de peste rau. 
Ce zici? 

— De acord. Imagineaza-ti un rezultat fericit! îi strigă 
Sara peste umăr. 

— Bine. Şi tu la fel. 


== 

CAPITOLUL 33 
A cui este căsuţa din copac? 


ara se strădui întreaga zi să îşi menţină concentrarea 

la ore. Ziua i se păru nesfârșită. Încercă să-și ima- 
gineze ce dorea să vorbească cu ei domnul Wilsenholm, 
dar ori de câte ori se gândea la acest lucru, inima începea 
să îi bată nebunește. 

Domnul Wilsenholm era un bărbat masiv, şi desi il 
văzuse de mai multe ori prin oraș, Sara nu vorbise niciodată 
cu el. Era binecunoscut în comunitate si avea una dintre 
cele mai mari ferme din regiune. Sara nu era prea sigură 
care din numeroasele pășuni din regiune îi aparțineau, dar 
ştia că avea destule. 

Ca să revină la sentimente mai bune, Sara îşi imagină 
de multe ori că se dă cu frânghia împreună cu Seth. Acest 
gând o făcea întotdeauna să se simtă instantaneu mai bine, 
îndeosebi când isi amintea de primele aterizări reuşite pe 
care le făcuseră. 

Este uimitor cât de multă plăcere iti poate face amintirea 
repetată a aceluiaşi eveniment fericit, îşi spuse Sara, simțind 
cum o trec fiorii prin tot corpul. 


213 


Când clopotelul sună, sări in sus de un cot. Se repezi 
afară din clasă, isi aruncă toate cărţile în dulapul din vestiar 
şi ieşi în fugă din şcoală, îndreptându-se către puntea de 
peste râu. 

Seth se afla deja acolo, asteptand-o. Amândoi gâfâiau, 
dar zâmbeau cu toată fata. 

— Bun, să mergem. Să vedem ce o să se întâmple. 

Păşiră pe aleea lungă din fata casei familiei Wilsenholm. 
Sara nu putea să nu observe cât de încântător arăta curtea 
privită din interior. Aleea lungă era mărginită de copaci 
înalți si de flori delicate. 

Cei doi batura cu mânerul din bronz în usa mare a 
casei, apoi așteptară. 

Doamna Wilsenholm le deschise ușa cu un zâmbet 
mare pe fata. 

— Sara, iti mulțumesc că ai venit. Şi cine este acest 
tanar chipes? 

— Mă numesc Seth, doamnă. Mă bucur să vă cunosc. 

Sara zâmbi. Seth părea atât de formal. Era convinsă 
că dacă ar fi avut o pălărie, şi-ar fi scos-o si ar fi facut o 
plecăciune în fata doamnei. 

— Intraţi si faceti-va comozi. Am făcut niște prajiturele 
special pentru voi. Nu cred că mamele voastre ar avea ceva 
impotriva. 

— Nu, cu siguranță nu. Vă mulțumim, doamnă. 
Sunteţi foarte amabilă. 

— Bun. Instalati-va si faceti-va comozi. Eu ma duc să 
aduc prăjiturile. Domnul Wilsenholm trebuie să apară si el 
dintr-o clipă în alta. 

Sara si Seth se așezară stanjeniti pe canapeaua comodă. 
Era cea mai frumoasă casă pe care o văzuse vreodată Sara, 

şi judecând după expresia întipărită pe fata lui Seth, era 
evident că nici acesta nu era obișnuit cu o casă atât de 
luxoasa. 

Sara si Seth auziră zgomotul unei masini oprite în fata 
casei chiar în timp ce doamna Wilsenholm intră cu platoul 
cu prăjituri. 

— Aha, a sosit, punctual ca de obicei. Bănuiesc că o să 
se spele pe mâini, după care va apărea. Haide, serviti-va cu 
prăjituri. Mă întorc imediat. 

Sara mușcă dintr-o prăjitură. Era convinsă că aceasta 
avea să fie delicioasă, dar nu prea avea chef de prăjituri 
acum. Inima continua să îi bată nebunește, iar prin minte 
îi treceau tot felul de gânduri. 

— Nu-mi amintesc să fi fost vreodată atât de 
nervoasă. 

— Da, nici eu, râse Seth. 

Domnul Wilsenholm intră brusc în camera. 

— Măi să fie! Tu trebuie să fii faimoasa Sara, care se urcă 
în copaci de parcă s-ar fi născut într-unul, și care salvează 
puii de pisică rataciti! 

Sara zâmbi şi îi răspunse: 

— Da, domnule. Eu sunt. 

— Iar tu, cine ești? spuse domnul Wilsenholm, luându-i 
mâna lui Seth si scuturând-o cu putere. 

— Mă numesc Seth. Seth Morris, domnule, spuse 
Seth, înghițind în sec. 

Domnul Wilsenholm era probabil bărbatul cel mai 
puternic cu care dăduse vreodată mâna până atunci. 

— Am înţeles corect că voi sunteți tinerii care mi-au încălcat 
proprietatea, urcându-se în copacii mei în ultimele luni? 

— Da, domnule, răspunseră într-un glas Sara si Seth. 

— Înţeleg, 

Domnul Wilsenholm se așeză, privindu-i lung. 

— Cine a legat acea frânghie în copacul meu? 

— Eu, domnule. 

— Şi cine 4 construit acea căsuţă în copac? 

— Tot eu, domnule. 

— Hmmm. 

Domnul Wilsenholm se aplecă în fara şi luă o prăjitură 
de pe platou. 

— Am fost ieri la căsuţa voastră din copac, sau mai bine zis 
la căsuţa mea din copac, și trebuie să recunosc că arăta destul 
de bine. Am fost chiar impresionat de soliditatea cu care a fost 
construită. De unde ai luat materialele pentru ea? 

— Păi, domnule, înghiți din nou Seth în sec, le-am luat 
din mai multe locuri. Profesorul de lucru manual mi-a dat 
o parte din ele. Mi-a spus că oricum intenţiona să le arunce 
la gunoi. Profesorul de educaţie fizică mi-a dat frânghia, 
care i se părea prea aspră pentru orele lui. Le făcea elevilor 
băşici în palme. Tata lucrează, sau mai bine zis /ucra la 
magazinul de electronice, și a adus acasă câteva unelte. 

— De la el ai învățat să construieşti atât de bine? 

— Nu tocmai. Am învăţat pe cont propriu. Mi-a plăcut 
întotdeauna tâmplăria. 

Sara zâmbi. Conversatia devenea din ce în ce mai 
plăcută. 

— De fapt, tata este fermier. Cel putin cu asta s-a ocupat 
întreaga viata. Oricum, m-ar fi putut învăța si tâmplărie, 
dacă l-aș fi rugat. Se pricepe la toate, chiar /a toate. 

— Ei bine, fiule, am dorit să îl cunosc personal pe cel 
care a făcut o treabă atât de bună cu căsuţa din copac. 


216 


Administratorul fermei mele este pe punctul de a se 
pensiona. Copiii i-au crescut și cred că a obosit cu munca. 
Mi-a spus că va mai rămâne doar până când îi voi găsi 
un înlocuitor, dar nu prea mai face treaba de odinioară. 
Mă gândeam că l-ai putea ajuta când și când, cel puţin o 
vreme, până când îi voi găsi un înlocuitor. 

Lui Seth si Sarei le trecu aceeași idee prin cap. Se 
priviră lung, ştiind exact ce gândea celălalt. 

Atunci, doamna Wilsenholm spuse: 

— Stuart, poate că l-ai putea angaja pe tatăl 
băiatului. S-ar părea că se potrivește perfect cu profilul 
administratorului ideal. 

Domnul Wilsenholm păstră multă vreme tăcerea... 
La fel și Sara şi Seth, care aproape că nu mai respirau. Apoi, 
domnul Wilsenholm spuse: 

— Spui că tatăl tău lucrează la magazinul de electronice? 

— Da, domnule. 

— Este un bărbat înalt? Suplu? Cu părul de aceeași 
culoare ca al tău? 

— Da, domnule. 

— Cred că l-am întâlnit zilele trecute. M-a ajutat să ies 
dintr-o încurcătură serioasă. A rămas chiar să lucreze după 
orele de program. Şi nu s-a plâns nicio clipă. 

Sara si Seth se priviră uimiti. Nu le venea să creadă ce 
se întâmpla. Lucrurile se derulau extrem de rapid. 

— Şi spuneai că tatăl tău isi caută de lucru? 

— Da, domnule, cel putin asa cred. 

Domnul Wilsenholm isi luă portofelul din buzunar si 
scoase ceva din el. 

— Iată cartea mea de vizită, îi spuse el lui Seth. Roagă-l 
pe tatăl tau să mă sune dacă este interesat să devină 

administratorul fermei mele. Spune-i că as dori să vorbesc 
cu el despre asta. S-ar putea găsi un loc de muncă și pentru 
tine, Seth, dacă doreşti. 

Doamna Wilsenholm se ridică în picioare. Fata îi 
strălucea de bucurie. 

— Da, domnule, spuse Seth, privind cartea de vizită de 
parcă ar fi fost o bucată de aur. l-o voi da chiar astăzi. 

Sara lua un servetel de hârtie de pe masa. Nu-si dăduse 
seama, dar prăjitura de ciocolată pe care o ţinea în mână i 
se topise toată, murdărind-o. Își îndesă restul prăjiturii în 
gură si o înghiţi pe nemestecate, după care își şterse mana 
cu servetelul. 

— Ei bine, copii, spuse domnul Wilsenholm, va 
mulțumesc că ati trecut pe la mine. Sara, iti mulțumesc 
pentru că ai ajutat-o pe doamna Wilsenholm. Seth, sper 
să aud în scurt timp veşti de la tatăl tău. lar dacă doriți să 
vă jucaţi în continuare în căsuţa din copacul meu, nu cred 
că mai trebuie să vă faceți probleme de acum înainte. Dar 
vreau să fiți foarte atenţi, auziti? 

Sara si Seth iesira afară din casă. Până ajunseră pe 
drumul principal, se străduiră să își păstreze calmul, dar de 
îndată ce iesira de pe aleea familiei Wilsenholm începură 
să topaie şi să strige „lupiiii” din toți rărunchii, de se auzi 
în tot cartierul. 

— Nimeni nu va crede ce s-a întâmplat, Sara. Am 
reușit! Am reușit! Am reușit! 


= 

CAPITOLUL 34 


Orice s-ar intampla 


i de ce crede că aș fi interesat să lucrez la ferma 
™\ J lui? izbucni tatăl lui Seth când acesta îi dădu 
cartea dé vizita a domnului Wilsenholm. 

Seth rămase şocat. Era convins că tatăl lui va considera 
vestea un veritabil miracol. 

— De fapt, ce naiba făceai tu la el acasă? 

Seth rămase tăcut. Ştia că nu i-ar fi putut explica 
niciodată tatălui său lungul șir de miracole pe care le făcuse 
posibile Legea Atractiei şi care culminasera cu întâlnirea 
cu domnul Wilsenholm. Numeroasele experienţe din 
trecut îl invatasera pe Seth că atunci când tatăl său se afla 
într-o astfel de stare de spirit, cel mai bine era să păstreze 
tăcerea. Cu cât spunea mai puţin, cu atât mai bine. Tatăl 
său avea darul de a interpreta pe dos chiar si cele mai 
bune intenţii din lume, transformându-le în ceva rău. 

Seth simţi cum ochii i se umplu cu lacrimi. Cum se 
putea întâmpla așa ceva? Cum putea cineva să transforme 
ceva atât de frumos în ceva odios? Chiar era posibil ca 
tatăl său să dea cu piciorul acestei oportunităţi? 

— Hai, ieşi de aici! ţipă tatăl lui Seth. 

Seth fu fericit să iasă, înainte ca tatăl său să îi vadă 
lacrimile din ochi. 

Îşi spălă fata, isi pieptănă părul, după care ieși şi se 
îndrepră către scoala alergând. Scurtă drumul trecând 
peste stadionul de fotbal si intră în sala de sport, care era 
goală la acea ora. Așteptă acolo să audă clopotelul școlii. 
În acea dimineaţă nu dorea să dea nas în nas cu Sara. Pur 
si simplu, nu îi putea spune oribila veste. 

Nu are niciun sens să îi stric şi ei ziua, isi spuse el. 

Sara se uita dupa Seth întreaga zi. De-abia aștepta 
să afle ce se întâmplase. Era absolut convinsă că tatăl lui 
Seth avea să fie încântat la culme de șansa unei slujbe atât 
de bune. Se auzi si ultimul clopoțel. Sara se întrebă de ce 
nu se întâlnise încă cu Seth, dar era atât de fericită că avea 
din nou voie să meargă la căsuţa din copac încât uită de 
grijile sale. 

Seth era deja cocotat în copac când ajunse Sara. Fata 
urcă fericită treptele scării, dar nu avu nevoie de mai mult 
de o privire aruncată lui Seth pentru a-și da seama că ceva 
nu era în regulă cu el. 

— Ce s-a întâmplat? îl întrebă ea. 

— Tata nu dorește slujba oferită de domnul Wilsenholm. 

— Cel? 

Nu-i venea să creadă ce auzea. Era furioasă. 

— Cum poate...? 

Solomon se ivi de undeva de sus. Vă salut, bunii mei 
prieteni neinaripati. 

— Bună, Solomon, murmura Sara. 

Seth nu isi ridică privirea din pământ. 

Acesta este un moment important în procesul evolutiv. 

— Ce proces evolutiv? se răsti Seth. Nu evoluează 
nimic. Totul s-a blocat. A avut tata grijă de acest lucru. 

Hm, nu as fi chiar atât de sigur de asta. 

— De ce? Ştii ceva ce noi nu stim? îl întrebă Sara 
plina de speranta. 

Ei bine, stiu cum functioneaza Legea Atractiei. Si mai 
stiu că voi aveți puterea de a va focaliza asupra dorințelor 
voastre. În sfărșit, mai ştiu că dacă vă veți focaliza in 
continuare asupra scenariului imaginat de voi, simtindu-va 
în același timp bine, Legea Atractiei va continua să vă ajute. 

— Dar, Solomon, tata spune că nu isi doreşte slujba. 

Știu cum par lucrurile la prima vedere, dar Legea 
Atractiei este mai puternică decât ai crede. Tatăl tău este 
un om orgolios, Seth. De aceea, a avut o reacţie emoțională 
negativă in fata acestei oferte, pornind de la respingerea pe 
care a simtit-o din partea domnului Bergheim. Nu trebuie 
să laşi însă realitatea curentă să iti zdruncine încrederea 
în scenariul creat de tine. Reţine: puterea ta de influență 
depinde de conectarea ta la fluxul universal al vieții. 

Îmi dau seama că este mult mai uşor să rămâi conectat la 
acest flux atunci când circumstanțele iti sunt favorabile, dar 
marii creatori ai acestei lumi ştiu să isi păstreze conexiunea 
indiferent de condițiile exterioare. Tocmai de aceea sunt atât 
de mari. 

Vedeți voi, copii, există creatori care se bucură numai 
atunci când circumstanțele exterioare le sunt favorabile, si 
creatori care știu să se bucure in orice condiții. Este ușor să te 
simţi fericit atunci când totul iti merge bine, dar adevărata 
putere creatoare nu o dețin decât aceia care sunt capabili să 

isi păstreze vibrația înaltă in orice condiţii, inclusiv în cele 
mai defavorabile. 

De altfel, nu puteți contesta că Legea Atractiei v-a 
condus deja foarte departe! Dacă aș fi în locul vostru, eu 
unul nu aş renunța atât de uşor. 

Sara se simțea deja mai bine. La urma urmelor, 
Solomon o ajutase de multe ori sa iasă din diferite crize. 
Şi faţa lui Seth se mai lumină. 

— Deci, ce ar trebui să îi spun tatălui meu? 

O, eu unul nu i-as spune nimic. Cel putin, nu pe acest 
subiect. M-as multumi doar să îmi menţin viziunea asupra 
rezultatului fericit pe care mi-l doresc si as lăsa Legea Atractiei 
să găsească cele mai bune soluţii pentru a-l materializa. Îşi 
faci prea multe griji, prietene, desi nu prea ai motive. Ai 
incredere ca totul se va sfarsi cu bine. 

— Chestia e că atunci când tata isi pune ceva in 
minte... 

Seth se opri în mijlocul frazei, conştient că nu făcea 
decât să amplifice prin cuvintele sale vibrația realităţii pe 
care nu şi-o dorea. 

Solomon zâmbi. 

Vezi tu, Seth, asta înseamnă credința: să sustii viziunea 
lucrului pe care ţi-l doreşti inclusiv atunci când realitatea 
exterioară pare să o contrazică. Credinţa înseamnă convin- 
gerea în Legea Atractiei si cultivarea rabdarii, ştiind că mai 
devreme sau mai târziu aceasta isi va face datoria. 

— Nu pot decât să sper că în cazul de fata se va grăbi 
puţin. 

Cultiva-ti răbdarea si ai încredere că Legea Atractiei isi 
va face treaba, repetă Solomon. 

Seth şi Sara râseră. 

— Bine, Solomon. O să mă străduiesc. 

Dacă as fi în locul vostru, copii, as profita de acest 
moment pentru a mă umple de apreciere pentru faptul că 
pot sta in acest copac chiar acum. M-as bucura în mod 
declarativ de cât de bine se derulează lucrurile. Mi-as aduce 
aminte că nu cu mult timp în urmă am fost izgonit din acest 
cuib minunat, pentru ca a doua zi să dispun de un permis 
nelimitat de acces în el. Toate acestea mi se par absolut 
uimitoare. Nu sunteti de acord? 

— Ba da, răspunseră cei doi într-un glas. 

M-as gândi de asemenea cât sunt de puternic si 
ce circumstanțe perfecte a creat Universul pentru a-mi 
împlini dorința, după care as remarca faptul că acest flux 
de circumstanțe si de evenimente nu încetează niciodată. 
Lucrurile bune vă ies în permanenţă în cale. Tot ce trebuie 
să faceți este să fiti deschişi in fata lor si să căutați in 
permanenţă dovezile. 

Vedeți voi, înainte ca toate aceste lucruri minunate să 
înceapă să se petreacă, a existat un moment in care le-aţi creat 
în mintea voastră. La ora actuală aveți in plus avantajul de 
a vi le reaminti, în timp ce creați alte şi alte lucruri bune în 
mintea voastră. De aceea, procesul devine din ce în ce mai 
ușor. Distrati-va, nu vă încrâncenaţi prea tare. 

După aceste ultime cuvinte atât de impresionante, 
Solomon își luă zborul. 

— Mai rar mi-a fost dat să văd o pasăre atât de 
optimistă, râse Seth. 

— Mi-aş dori să fiu ca el, spuse Sara, râzând la rândul ei. 

— Da, şi eu. 

CAPITOLUL 35 
E vremea pentru un pui de somn? 


ara nu l-a văzut pe Seth la şcoală întreaga zi. Nu 

prea îi venea să creadă că drumurile lor nu s-au 
încrucișat, pur si simplu. Dorea să îl vadă ca să-i ridice 
moralul, dacă era cazul. Ştia că îi era foarte greu să isi 
păstreze optimismul în condiţiile în care acasă la el se 
întâmplau atâtea evenimente neplăcute. 

Îşi aminti apoi ce o învățase Solomon despre igno- 
rarea scenariilor neplăcute de tip „Ce s-ar întâmpla 
dacă...” şi focalizarea atenţiei asupra viselor și dorințelor 
sale. Practicase adeseori cu Seth această metodă, dar Sara 
ştia că era încă departe de a-și controla perfect gândurile, 
ca să nu mai vorbim de bietul Seth, care trăia chiar în 
mijlocul evenimentelor. 

Sara se gândi ce bun prieten îi devenise Seth. Pentru 
o clipă, simţi un nod cumplit în stomac la gândul că Seth 
ar putea părăsi orașul ei. Golul interior pe care îl simţi fu 
atat de mare încât aproape că îi tăie respiraţia. 

— Hm! își spuse ea cu voce tare. E limpede ca acest 
gând nu se potriveşte deloc cu dorința mea din punct de 
vedere energetic. 

Sara respiră profund și încercă să găsească un gând 
care să o facă să se simtă mai bine. Îşi aminti imediat de 
căsuţa din copac si de frânghia pe care Seth o legase atât 
de solid pentru a se putea da cu ea. Își aminti apoi de 
platformă şi de alungarea lor de pe ea, precum şi de turnura 
uluitoare pe care o luaseră apoi evenimentele. Se gândi la 
dulcea doamnă Wilsenholm și la pisicul ei, apoi la domnul 
Wilsenholm, care părea atât de puternic, dar care avea un 
licăr în ochi ori de cate ori se uita la ea și la Seth. 

Se gândi la dragul ei Solomon și la învăţăturile pline 
de iubire pe care i le dăduse întotdeauna. Îşi aminti cum, 
atunci când Solomon a murit, a crezut că inima îi va sări 
din piept... după care s-a întâmplat ceva şi mai groaznic: 
a supravieţuit. Începând din acel moment, lucrurile au 
luat însă o turnură continuu favorabilă în viata ei. Acel 
moment de cotitură a însemnat de fapt punctul de început 
al unei bucurii din ce în ce mai mari, care de atunci nu a 
încetat să se amplifice și mai mult. 

Un cârd de gâște sălbatice gâgâi în timp ce zbura 
pe deasupra capului ei, iar Sara zâmbi amintindu-și de 
învăţăturile de odinioară ale lui Solomon referitoare la 
păsările din aceeași specie care se adunau împreună. Acest 
gând îi aduse din nou aminte de primul moment în care 
auzise de Legea Atractiei. 

— Am parcurs un drum lung de atunci, zâmbi ea. 

Sara observă cum în cele câteva minute în care îşi 
alesese în mod conștient numai gânduri pozitive nodul 

din stomac îi dispăruse. Zâmbi la gândul că făcea exact ce 
o învățase Solomon: să își ridice frecvența de vibraţie. 

— Mai aştept două minute și dacă nu îl văd pe Seth, 
mă duc singură la căsuţa din copac. Poate că nu a venit 
deloc la școală astăzi. Este însă posibil să vină acolo. 

Cele două minute trecură, iar Sara porni către căsuţa 
din copac. 

În timp ce mergea, grijile isi itira din nou capul 
hidos. Speranţa că il va găsi pe Seth acolo si incapacitatea 
de a fi sigură îi reamintiră Sarei cât de important i se 
părea ca el SĂ FIE acolo. 

De fapt, chiar dacă nu o să fie acolo, asta nu înseamnă 
nimic. Există milioane de motive pentru care ar fi putut 
lipsi de la scoala sau care l-ar fi putut împiedica să vină la 
căsuţa din copac. Oricum, nu contează, pretinse ea. Dar 
teama nu îi dispăru. Ca să fim sinceri, chiar se accentuă. 

Cu cât încerca mai tare să scape de gândul la mutarea 
lui Seth, cu atat mai rău se simțea. 

— Este ridicol, isi spuse ea cu voce tare. Sunt sigură că 
îmi pot controla mai bine sentimentele. 

Am nevoie de câteva motive de apreciere (îşi aminti ea 
jocul lui Solomon). Să vedem, care ar fi câteva din lucrurile 
pe care le apreciez cel mai mult. 

Apreciez felul în care a lucrat Legea Atractiei în 
favoarea mea, dar si felul in care operează în favoarea 
celorlalți oameni. 

O apreciez sincer pe doamna Wilsenholm, care ne-a 
ajutat cu căsuţa din copac. 

Apreciez pisicul doamnei Wilsenholm, care m-a ajutat 
să fac cunoștință cu stăpâna lui. 

Apreciez felul în care doamna Wilsenholm ne-a facut 
cunoștință cu soțul ei. 

Îl apreciez pe Seth pentru... Din păcate, ori de câte 
ori se gândea la Seth, sentimentul acela neplăcut care se 
manifesta printr-un nod în stomac revenea. Pe obraji i se 
rostogoli o lacrimă. 

— O, Solomon, şopti ea, ce ma fac dacă Seth pleacă? 
Cum voi mai găsi vreodată un prieten ca el? 

Sara isi șterse fata cu mâneca. Se simţea furioasă pe 
sine pentru că cedase tristetii. 

— Asta nu ajuta pe nimeni, isi spuse ea cu voce tare. 

Îşi aminti din nou cuvintele lui Solomon: Stabiles- 
te-ti propria frecvenţă de vibraţie... Nu te concentra 
asupra realității curente... Focalizează-ți atenția asupra 
rezultatului fericit pe care ţi-l dorești... Legea Atractiei 
va face restul... Nu renunța prea devreme... Manifesta-ti 
încrederea... Totul este bine în această lume. Aceste cuvinte 
O ajutară să treacă peste acest moment. 

Sara se urcă în căsuţa din copac, dar Seth nu era 
acolo. Nici Solomon. 

— Hei, unde sunteți, băieţi? strigă ea din răsputeri. 

Încercă să găsească din nou gânduri fericite, dar 
realitatea prezentă si absenţa lui Seth se dovediră mai 
puternice decât intenţia ei. 

Ti-ar prinde bine un pui de somn, îi spuse Solomon, 
aterizând pe platformă. 

— Solomon! Unde ai fost? 

Pretutindeni, zâmbi Solomon. 

— Solomon..., începu Sara. 

Dar Solomon o întrerupse. Sara, uneori cel mai bun 

lucru pe care îl poți face este să uiţi pur si simplu de grijile 
tale. Legea Atractiei are oricum grijă de tine. Du-te acasă, 
fată scumpă, şi culcă-te devreme. 

Solomon zbură pe creanga de care era legată franghia, 
apoi plecă mai departe și dispăru din vedere. 

— Doamne, nici măcar Solomon nu mă poate înveseli 
astăzi, se plânse Sara. 

Cobori scara și se duse acasă. 

— Am nevoie de un pui de somn. 


wie 


CAPITOLUL 36 
Aminteste-ti de viziunea ta 


E; prima zi de când se mutase în orașul Sarei 
în care Seth nu se duse la școală. Fusese trezit 
de zgomotul cutiilor de carton aruncate de mama sa în 
sufragerie, pentru a începe împachetarea lucrurilor. 

— Pentru ce sunt toate aceste cutii? o întrebă Seth, 
ştiind dinainte răspunsul. 

Încercă să își croiască drum printre ele, pentru a 
intra în bucătărie. 

— Pentru împachetat. Ne mutăm, spuse mama lui. 

Seth îi putea simţi dezamăgirea din voce. Deşi 
mama sa nu vorbea niciodată prea mult, Seth intui că 
începuse să-i placă acest orășel de munte. De fapt, părea 
mai mulțumită decât o văzuse Seth vreodată până atunci. 
Deşi lucrase toată viaţa ei mai mult decât ar fi fost necesar 
(după părerea lui Seth), viata in acest orășel în care soțul ei 
câştiga bani frumoși la magazin îi permisese să se relaxeze 
cât de cât, prin comparaţie cu munca grea de la fermă. 

Seth simţi un val de tristeţe privindu-si mama. Teama 
ei în fata viitorului necunoscut era aproape palpabilă. Sau 
poate că știa mai multe despre viitor decât credea Seth. 

— Începe să iti iei la revedere, fiule. Nu cred că vom 
mai fi aici săptămâna viitoare. 

Seth simţi un nod puternic în stomac. 

— Bine, spuse, după care ieși pe veranda. 

— Solomon, spuse el în soapta. 

Aminteste-ti de viziunea ta, auzi limpede vocea lui 
Solomon în mintea sa. 

Sprijinindu-se de perete, Seth îşi închise ochii gi se 
vizualiză dându-se cu franghia de pe platforma din fata 
casutei din copac. O auzi (mental) pe Sara râzând şi simți 
vântul răscolindu-i părul rebel. Nodul din stomac îi 
dispăru. Se simţi imediat mai bine. 

Mergi mai departe, auzi vocea lui Solomon. 
Vizualizeaz-o pe mama ta. 

Seth continuă sa isi tina ochii închiși. Si-o imagină 
pe mama sa lucrând fericită in jurul casei. Își imagină 
sentimentul ei de usurare. O văzu zâmbind. Starea sa de 
usurare se amplifica. 

Ai facut o treaba bund, Seth, auzi el vocea lui Solomon 
in mintea sa. 

Seth isi deschise ochii. Încă o mai auzea pe mama 
sa mutând cutiile de carton, dar se strădui să își păstreze 
atenţia focalizată asupra altor lucruri. Nu dorea să 
se scufunde din nou în realitatea tristă. Prefera să își 
focalizeze atenţia asupra viziunii alese de el. 

— Nu ştiu pe unde ţi-ai tot pierdut vremea, fiule, dar 
oricare ar fi acel loc, mai bine te-ai duce acolo, cât timp 
mai poţi. 

Oare mama lui chiar îl încuraja să se ducă la căsuţa 
din copac? Se părea că da! 

Seth o luă la goană către Aleea Thacker. Ajunse la 
copacul care îi era atât de drag si se urcă în viteză pe 
treptele pe care le construise cândva. Cu respiraţia tăiată, 
rămase pe platformă, singur, dar într-o stare de exaltare. 

Lucrurile bune se îndreaptă întotdeauna către tine, 
îşi aminti el cuvintele lui Solomon. Caută întotdeauna 
dovezile capabile să iti întărească această convingere. 

Seth zâmbi. Mama lui tocmai îi dăduse o astfel de 
dovadă. Se părea că se reintegrase în fluxul Bunăstării 
universale. 

Seth îşi închise ochii isi profită de starea bună 
de moment pentru a-și imagina tot felul de lucruri 
frumoase: că tatăl său era fericit. Nici măcar nu încercă să 
îşi imagineze de ce era fericit acesta. Era suficient că era. 
O văzu mental pe mama sa zâmbind. O văzu şi pe Sara 
zâmbind. De altfel, acest lucru nici nu era greu. 

Seth isi prinse piciorul în frânghie și se aruncă în gol 
deasupra râului. Se balansă multă vreme, tinandu-si ochii 
închişi si savurând vântul care îi răsfira părul. I se părea 
că zboară. Cel putin pentru câteva momente, ştiu că totul 
este bine în lumea lui. 


== 

CAPITOLUL 37 


Bundstarea se revarsă din 
abundentă 


a clopotelul usii de la intrare, semn ca 
intrase cineva, tatal lui Seth iesi din camera din 
spate a magazinului de electronice. 

— Va pot ajuta cu ceva? 

— Am nevoie de niște şuruburi mai lungi care să se 
potriveasca cu aceste piulite. Cele pe care le am eu sunt 
prea scurte şi nu reușesc să-mi fac treaba. 

— Şuruburile sunt aici. Să-vedem. Cred că acestea ar 
trebui să se potrivească. Incercati-I pe acesta. 

Bătrânul își făcu de lucru cu șurubul, asigurându-se că 
se potrivește cu piulitele sale. 

— Cred că aveţi dreptate. Vă mulțumesc, domnule. 
Mi-ati ușurat munca. Am nevoie de 24 de şuruburi. Ba nu, 
mai bine iau 30, în caz că voi scăpa vreunul pe jos. Sunt 
pentru hambarul cailor, iar pe jos sunt numai paie. Batranele 
mele degete sunt prea neîndemânatice, așa că nu m-ar mira 
să scap câteva pe jos. 

Tatăl lui Seth râse. Bătrânul era vorbaret şi plăcut. 

— O, eu nu mi-aş face griji. Mie mi se pare că vă des- 
curcati perfect. 

— Ei bine, peste putin timp o să mă descurc inca si 
mai bine. Mă pregătesc să mă pensionez. Am de gând să 
călătoresc prin tara cu doamna mea. l-am promis de ani 
întregi că o s-o duc să își vadă rudele, care sunt undeva pe 
coasta de est. Până acum nu am reușit să îmi fac niciodată 
timp, dar acum mă simt pregătit. lar ea cu atât mai mult. 
Este o femeie răbdătoare. Asta-i clar! 

— Ce anume v-a ţinut atât de ocupat încât nu v-aţi 
putut rupe? 

— În toți acești ani am fost administratorul fermei lui 
Wilsenholm. A fost o slujbă bună, nu por să mă plâng. 
M-a plătit foarte bine şi am avut o sumedenie de angajați. 
Aceştia trebuiau însă supravegheați, dacă ma intelegeti. 
Altminteri, sunt oameni muncitori şi cinstiţi, nu pot 
să mă plâng. Şeful îmi repetă mereu că nu vrea să mă 
vadă plecând. Spune că eu am fost cel care i-a pus ferma 
pe picioare, dar că are un presentiment bun legat de cel 
care mă va înlocui. Zice că l-a cunoscut şi că i-a plăcut 
ce a văzut la el. Mai spune că a primit cele mai bune 
recomandări de la cineva pe care îl apreciază foarte mult: 
de la fiul acestuia. Bun, ar cam trebui să mă duc. Soţia 
mea se supără de fiecare dată când trebuie să mă aștepte 
cu cina. Vă mulțumesc pentru ajutor. 

Tatăl lui Seth rămase tăcut. Parcă i se luase o greutate 
uriașă de pe piept. Scoase cartea de vizită mototolită din 
buzunar şi ridică receptorul... 

Chiar în acel moment, Seth (aflat î încă pe frânghie) 
simți cum îl trec fiori prin tot corpul. Îşi deschise ochii şi 
realiză că frânghia se oprise din mișcarea de balans și că 
atârna chiar deasupra torentului. „Fratele meu, dar știu 
că m-am cam lăsat dus de val...” se lăsă să cadă in apă si 
înotă până la mal. 

Bunăstarea se revarsă din abundență, auzi el vocea lui 
Solomon în mintea sa. Bundstarea se revarsă din abundență. 

CAPITOLUL 38 
Am reușit! 


ara se trezi din somn simțindu-se mult mai bine! 
Sentimentul neplăcur îi dispăruse și se simţea 
complet revigorată. 
Este o zi minunată, îşi spuse ea, pornind către şcoală. 
Privind în fata, văzu pe cineva stând chiar în mijlocul 
intersecţiei. Sara zâmbi larg, dându-și seama că era Seth. 
Când o văzu la rândul lui, acesta începu să alerge către ea. 
Sara nu înţelegea ce spune, întrucât era prea departe, 
dar orice i-ar fi spus, erau cu siguranță vești bune. Seth sărea 
într-un picior, alerga, zâmbea cu toată gura și chiuia. 
În sfârşit, Sara începu să distingă ce spune. 
— Sara, nu o să-ți vină să crezi! Tata a acceptat slujba! 
A acceptat slujba! A acceptat slujba! Rămânem în oraş, 
Sara. Este un miracol. Solomon a avut tot timpul dreptate, 
Sara! Am reuşit! Am reușit! 
Sara isi aruncă geanta cu cărți, îl prinse pe Seth 
de braţe si cei doi incepura să sară si să se imbratiseze, 
strigând: „Am reușit! Am reuşit! Am reuşit!” 

Un vecin ieși cu mașina de pe aleea din fata casei si 
trecu încet pe lângă ei, privindu-i cu un interes amuzat. 

Sara și Seth râseră. 

— Cred că arătăm ca doi ciudati! spuse Seth. 

— Dacă ar sti ei ce stim noi, îi răspunse Sara. 

Ga, ga, gâgâiră gâştele deasupra capetelor lor. 

Sara şi Seth priviră în sus. Deasupra lor zbura un 
cârd de gâşte care alcătuia o formaţiune perfectă în formă 
de V, şi cine credeți că îl conducea? Solomon, desigur! 

Seth şi Sara aplaudară, încântați. 

Solomon ieși din formaţie si coborî în spirală către 
cei doi tineri. 

— Solomon, ce Doamne iartă-mă faci zburând alături 
de aceste gâște? 

Păi, ca să fiu sincer, cele mai multe fiinţe ar considera 
această asociere a mea cu gâștele mult mai verosimilă decât 
cea cu voi, bunii mei prieteni neinaripati. 

Sara si Seth râseră cu toată gura. 

Întotdeauna m-am întrebat cum ar fi. 

— Cum ar fi ce, Solomon? 

Să zbor într-o formaţie. Bufnitele zboară întotdeauna 
singure, ştiţi. 

Sara şi Seth râseră din nou. 

Păi, ne mai vedem, le spuse Solomon, luându-și 
zborul. Am mult de practicat. Sunt foarte stricte, ştiţi. Se 
pare că gastelor le place precizia. 

— La revedere, Solomon. Ne întâlnim la căsuţa din 
copac? 

Voi fi acolo, le strigă de departe Solomon. Voi fi acolo. 


INCEPUTUL 

Cuvânt de încheiere 


fe 4:00 dimineata. Esther doarme linistita, 
în timp ce eu stau în şezlong pe balcon, 
bucurându-mă de spiritul hawaiian și de priveliștea plajei 
Kaanapali. Acum 20 de ani, în timpul primei mele vizite 
aici, am simţit dorinţa irezistibilă de a-i ajuta pe toți cei 
care mă cunosc să descopere la rândul lor, fiecare în felul 
său, această experiență spirituală si senzorială absolut 
încântătoare. 

M-am întors de multe ori împreună cu Esther în 
același apartament de hotel, si desi aceste vizite anuale 
sunt organizate de regulă cu scopul de a tine seminare, 
ne-am folosit de ultimele zile pentru a pregăti prezentarea 
acestei cărți remarcabile, Sara si Seth, bunii prieteni 
neinaripati ai lui Solomon. 

În cultura noastră extrem de rapidă, în care 
totul depinde de programe, scufundarea în amintirile 
copilăriei poate fi o experienţă extrem de reconfortantă. 
În acea perioadă viata ni se părea mai putin complexă, iar 

percepțiile noastre erau mai pure si mai limpezi. Există 
indiscutabil ceva care iti mângâie sufletul atunci când 
iti amintesti de perspectiva inocentă și curată a acelor 
vremuri fericite. Convingerea mea este că Sara și Seth 
iti pot oferi exact acest sentiment, al unui nou început 
inocent. Cu siguranţă, în ceea ce mă priveşte au reușit să 
mă transporte în această stare. 

În ceea ce priveşte dorinţa mea de odinioară, 
indiferent dacă vei reuși sau nu să ajungi pe această plajă 
Kaanapali, în care viata pare atât de senină, sau în locul 
special al Sarei si al lui Seth (căsuţa lor din copac, atât 
de simplă, și totuși atât de magică), voi continua să sper 
că vei ajunge să experimentezi tot binele pe care ţi-l poţi 
imagina și căruia îi permiti să intre în viata ta. 

După părerea mea, cu cât rămân mai mult pe acest 
pământ, cu atât mai puţin reușesc să se bucure oamenii 
de viata și de libertate. Pe măsură ce avansează in timp, 
acumulând experiențe, posesiuni, relații, responsabilități 
şi convingeri asociate cu vulnerabilitatea, cei mai mulți 
dintre ei se îndepărtează de adevărata lor stare existențială, 
care este fericirea cea mai naturală din lume. 

Ca şi noi, Sara și Seth mai ies din când în când din 
starea lor naturală de bucurie, alunecând pe o pantă 
descendentă și schimbându-și perspectiva asupra vieţii, 
pe care o consideră nedreaptă. Din fericire, ei nu rămân 
niciodată prea mult timp în această perspectivă, datorită 
mentorului și prietenului lor, înțeleptul Solomon, care le 
observă de aproape toate experiențele, propunându-şi și 
reușind să îi călăuzească (inclusiv pe cititor) înapoi către 

Așa cum prima noastră carte din seria Sara, Sara 
și vesnicia prietenilor din aceeaşi specie, a fost răsplătită 
cu premiul de excelență „Corp Minte Spirit — Cărţi de 
urmat”, această nouă carte, Sara si Seth, bunii prieteni 
neinaripati ai lui Solomon, promite să devină un alt tovaras 
de viata extrem de pretuit, deopotriva pentru copiii in 
varsta de patru ani si pentru bunicii lor. 

În ceea ce mă priveşte, sunt uimit cât de des trăiesc 
experienţe care îmi aduc aminte de scenariile din această 
carte care îmi este extrem de dragă, făcându-mă să îmi 
reevaluez si să imi realiniez perspectiva. Prin aplicarea 
tehnicilor simple pe care le revelează Solomon celor doi 
copii, Sara si Seth, orice om poate ajunge să se bucure 
de perspectiva bucuriei oferite de magnifica noastră 
experiență pe acest pământ. 

Când am citit pentru prima dată aceste materiale, am 
rămas surprins să constat cât de des mă trezeam râzând 
de unul singur, identificându-mă cu experienţele celor 
doi copii. Multe probleme de care eram conștient că le 
aveam s-au rezolvat de la sine ascultând mesajul transmis 
de Solomon Sarei şi lui Seth. 

Suntem fericiți să iti oferim aceste secrete extrem de 
simple, singurele de care vei avea nevoie vreodată ca să 
trăieşti acea viata fericită şi satisfăcătoare pentru care te-ai 
născut pe aceasta planetă. Pe scurt, suntem fericiţi să iti 
oferim această carte: Sara si Seth, bunii prieteni neinaripati 
ai lui Solomon. 

Din inima, 


Jerry S. Hicks 

O SINTEZĂ ÎN 12 PUNCTE A 
INVATATURILOR ABRAHAM-HICKS 


1. Tu esti o extensie fizică a unei realități nefizice. 


Tot-ceea-ce-este, sau ceea ce unii oameni numesc 
Dumnezeu, nu reprezintă o realitate terminată, care 
te așteaptă să o prinzi din urmă. Tu esti o ființă care 
gândeşte şi care caută mai mult: mai multe experiențe 
plăcute şi înălțătoare. (Prin trăirea acestor experiențe, tu 
aduci, literalmente, raiul pe pământ). 


2. Tu te afli în acest corp deoarece ai optat pentru 
acest lucru. 


Tu ai ales oportunitatea de a experimenta acest 
contrast delicios in timp si spaţiu şi ai venit in aceasta 
lume cu multă nerăbdare, de-abia așteptând să cocreezi 
împreună cu alte ființe aflare în căutarea fericirii, prin 
acordarea gândurilor tale cu realitatea dorită. (Ce, unde, 
când și cu cine cocreezi reprezintă de asemenea opţiuni 


ale tale). 

3. Fundamentul vieții tale este libertatea; scopul 
vieții tale este bucuria. 


Tu esti liber să optezi pentru a descoperi noi si noi 
manifestări ale bucuriei tale. Prin exprimarea acestei 
bucurii, tu vei crește, iar prin creşterea ta vei contribui 
la creșterea Totalitatii. (Tu ești liber să optezi inclusiv 
pentru absența libertăţii sau pentru durere... dar tot ce 
aleg oamenii pornește de la convingerea lor că îi va face 
fericiţi). 


4. Tu eşti un creator; instrumentul cu care creezi 
sunt gândurile tale. 


Legea Universală a Atractiei iti permite să atragi către 
tine esenţa tuturor lucrurilor cărora le acorzi atenţia ta, 
indiferent dacă acestea sunt dezirabile sau indezirabile. 
În acest fel, tu creezi adeseori fără să-ţi dai seama că faci 
acest lucru. Emotiile tale iti permit să constientizezi în 
ce măsură corespunde sau nu realitatea pe care o atragi 
(creezi) cu ceea ce iti dorești. (Asupra căror lucruri iti 
focalizezi atenţia?) 


5. Tu poți deveni, avea sau face tot ce iti poți 
imagina. 

Atunci când te întrebi de ce iti doreşti un anumit 
lucru, tu activezi practic esenţa dorinţei tale, iar Universul 
începe să o atragă către tine. Cu cât sentimentele tale sunt 
mai intense, cu atât mai rapid ajunge la tine manifestarea 
fizică a dorinţei tale. (Este la fel de ușor să creezi un castel 
precum un nasture). 


6. În procesul de alegere a gândurilor, emoțiile 
reprezintă cea mai bună călăuză. 

Fiinţa ta Interioară plină de iubire te calauzeste în 
permanenţă prin emoţiile tale. Atunci când cultivi un 

gând dorit sau nedorit, tu simţi implicit o emoție pozitivă 
sau negativă. Dacă iti vei schimba gândul, iti vei schimba 
automat si emoția, si implicit realitatea pe care ţi-o creezi. 
(Fă mai multe alegeri în fiecare zi). 


7. Universul te adoră pur şi simplu, întrucât îţi 
cunoaşte intenția supremă. 


Tu ai optat pentru a veni pe pământ cu cele mai bune 
intenții, iar Universul te calauzeste în permanenţă de-a 
lungul căii alese de tine. Ori de cate ori te simţi bine, tu 
accepti în viata ta într-o măsură mai mare acea realitate 
pe care ai avut intenția să o experimentezi atunci când ai 
venit pe acest pământ, deci care corespunde perspectivei 
tale superioare. (Tu esti un spirit întrupat). 


8. Relaxează-te si bucură-te de bunăstarea ta 
naturală. Totul este bine. (Chiar este!) 


Esenţa tuturor lucrurilor pe care le apreciezi curge în 
permanenţă în realitatea ta. Cu cat descoperi mai multe 
lucruri de apreciat, cu atât mai multe căi ti se deschid 
în fata care te vor conduce către si mai multă apreciere. 
(Vibratia pe care o emiti este totuna cu vibrația gândurilor 
tale. Tu atragi aceeași vibraţie pe care o emiti). 


9. Tu ești un creator al cărărilor mentale care te pot 
conduce pe Calea Unică a Bucuriei tale. 


Nimeni altcineva nu te poate împiedica să iti 
directionezi gândurile asa cum dorești. Nu există limite 
ale călătoriilor tale lăuntrice care te vor conduce către 
experienţele exterioare. Pe calea către fericire, vei descoperi 
tot ceea ce iti dorești să devii, să ai si să faci. (Nu te vei 
putea bucura însă de aceste experiențe decat dacă le vei 
permite inclusiv celorlalți să se bucure de propriile lor 
experiențe personale). 

10. Acţiunile care trebuie întreprinse şi schimbul de 
posesiuni sunt efecte secundare ale focalizării tale asupra 
bucuriei. 

De-a lungul călătoriei tale deliberate către fericire, 
tu te vei simți inspirat să executi anumite acţiuni, te vei 
bucura de resurse abundente și vei sti în funcţie de ceea ce 
vei simţi cat de mult te-ai apropiat de împlinirea menirii 
tale în viață. (Mulţi oameni înţeleg pe dos această premisă; 
de aceea, nu se bucură decât prea putin de acţiunile și de 
posesiunile lor). 


11. La momentul potrivit, tu poți părăsi acest corp 
fizic fără boală si fără durere. 

Nu este deloc necesar să atragi boala sau un alt 
pretext pentru a părăsi acest corp fizic. Starea ta naturală 
este sănătatea și bunăstarea, indiferent dacă optezi pentru 
a veni în acest corp, pentru a rămâne în el sau pentru a-l 
părăsi. (Alegerea depinde numai de tine). 


12. Tu nu poţi muri, întrucât esti una cu viata eterna. 


Tu poţi opta pentru a te relaxa și pentru a face 
tranziţia către starea ta nefizică, de energie pură și pozitivă. 
Starea ta naturală este vesnicia. (Distrează-te cat mai mult 
cu aceste legi. Nu ai cum să gresesti, si nici cum să le 
epuizezi). 


PS Nu este deloc necesar ca altcineva să înțeleagă Legile 
Universului sau procesele descrise în această carte pentru 
ca tu să trăieşti o experiență de viata minunată, fericită si 
constructivă, căci tu singur iti atragi experiența de viata. Tu 
si numai tu! 

